બિટકોઈન ખંડણીઃ 240 કરોડમાં મોટા માથા ભાગીદારઃ નલિન કોટડિયા ધડાકા કરશે?\nસોમવાર, ઑક્ટોબર 15 2018, 14:55 Hrs(IST)\nનવગુજરાત સમય | Publish Date: May92018 9:30AM\n- શૈલેષ ભટ્ટ અને મોટાં માથાંની ધરપકડ ન થાય તો આત્મવિલોપનની કોટડિયાની ચીમકી\n- શૈલેષ ભટ્ટને પકડવા વડાપ્રધાન નરેન્દ્ર મોદી, અમિત શાહને આજીજી કરતાં નલિન કોટડિયા\n- બિટકોઈન કૌભાંડ: ‘શૈલેષની ઓડિયો ક્લિપ મેળવવા પોલીસ નહીં, નેતા અને શૈલેષ મને શોધે છે : મારી હત્યા થશે તો આ લોકો જવાબદાર હશે'\nનલિન કોટડિયા હવે શું કરશે? બિટકોઈન ખંડણી કૌભાંડમાં તેમની ધરપકડ નિશ્ચિત મનાય છે. આવા તબક્કે નલિન કોટડિયાએ અખબારી યાદીમાં ‘શૈલેષની ઓડિયો ક્લિપ મેળવવા પોલીસ નહીં, નેતા અને શૈલેષ મને શોધે છે. મારી હત્યા થશે તો આ લોકો જવાબદાર હશે' આ શબ્દોપ્રયોગોથી ‘લડત'ના એંધાણ આપ્યાં છે. નલિન કોટડિયા કહેતાં રહ્યાં છે કે, શૈલેષ ભટ્ટને પોતે ગૃહમંત્રી પાસે લઈ ગયાં હતાં.\nહવે, એવી વિગતો ખૂલી છે કે કોટડિયાએ શૈલેષ ભટ્ટને બહાર બેસાડી ગૃહમંત્રીને પોતે મળી આવ્યાં પછી પ્રશ્ન બારોબાર ઉકેલવાની સલાહ આપી હતી. જો કે, શૈલેષ ભટ્ટ આ પછી પોતાની રીતે ગૃહમંત્રીને મળી આવ્યાં ને CID તપાસની ગતિવિધી શરૂ થઈ તેને સૂચક ગણાવાઈ રહી છે. આ વિગતો વચ્ચે નલિન કોટડિયાએ મોટા માથાં ભાગીદાર હોવાની વાત કરી ‘રાજકીય ગરમી' વધારી દીધી છે. આવનારાં દિવસોમાં નલિન કોટડિયા શૈલેષ ભટ્ટની ઓડિટો ક્લિપ થકી ધડાકાં કરશે તેમ મનાય છે.\nનલિન કોટડિયાએ અખબારી યાદીમાં જણાવી ચૂક્યાં છે કે, ‘12 કરોડના બિટકોઈન કૌભાંડમાં પકડાયેલા આરોપીઓ ઉપર દબાણ કરી મારૂં નામ દાખલ કરી ધરપકડ કરીને પુરાવા પડાવી અને એમ ન બને તો મારૂં એન્કાઉન્ટ કે હત્યા કરવાની નાંખવાનો પ્લાન છે. શૈલેષ ભટ્ટ અને મોટા માથાં ભાગીદારો મારાં અને મારા પરિવારના કોઈપણ મોત કે હત્યા પાછળ જવાબદાર ગણાશે.\n240 કરોડના કૌભાંડના શૈલેષના મુખે બોલાયેલો આખો પ્લાન, નેતાઓના ભાગ અને પોલીસ રક્ષણની ખાત્રી આ સાથે મારી સ્યુસાઈડ નોટ કે જે ગણો તે મારા મોત કે હત્યા થયાના સમાચાર મળતાં જ મેં એક અંગત વ્યક્તિને આપેલ હોય તે મિડિયા, કોર્ટ, પોલીસ અને અન્યનો પહોંચતા કરશે. મારી પાસેના પુરાવા છે કે જેની લોકોને ખબર પડે તો નેતાને નુકશાન જાય તેમ હોય આ પુરાવા મેળવવા સૌ મથી રહ્યાં છે. પછી, લોકોએ સમજવાનું કે શું સત્ય હતું? હું ગૃહમંત્રી પ્રદિપસિંહને રજુઆત કરૂં છું કે શૈલેષ ભટ્ટ અને મોટા માથા વિરૂદ્ધ ગુનો દાખલ કરી તપાસ કરવામાં (પુરાવા હું આપીશ) નહીં આવે તો મારે મારા પરિવાર સાથે આત્મવિલોપન કરવા સિવાય કોઈ રસ્તો નહીં હોય. હું જઈશ તો પણ કેટલાયને ખુલ્લા પાડીને જઈશ.'\nCID જેમને શોધી રહી છે તેવા નલિન કોટડિયાના આ અખબારી પત્રથી શૈલેષ ભટ્ટની ઓડિયો ક્લિપમાં ‘મોટા માથાં' કોણ? કોઈ રાજકીય નેતા છે કે સરકારમાં સામેલ વ્યક્તિ? સૂચક નિવેદનોથી આંગળીચિંધણું કરી ચૂકેલા નલિન કોટડિયા ધડાકા કરશે? કોટડિયા ધડાકા કરી શકશે કે પહેલાં CID દ્વારા ઝડપાઈ જશે? તેવા અનેક સવાલ રાજકીય વર્તુળોમાં ચર્ચાઈ રહ્યાં છે.\n150 કરોડના બિટકોઈન કૌભાંડની સર્વગ્રાહી તપાસ ચાલુ જ છે: CID\nશૈલેષ ભટ્ટનું અપહરણ કરી રૂ. 12 કરોડની બિટકોઈન ખંડણી ઉઘરાવવા પાછળ 150 કરોડના બિટકોઈન કૌભાંડની વિગતો CIDની તપાસમાં ખુલી છે. ‘બિટ કનેક્ટ'ના ધવલ પટેલ અને પિયૂષ પટેલના અપહરણ કરી બિટકોઈન પડાવી લેવાયાના કેસમાં શૈલેષ ભટ્ટ અને કિરીટ પાલડિયાના નામ ચર્ચામાં છે. CIDના ઉચ્ચ સૂત્રોએ જણાવ્યું કે, 150 કરોડના બિટકોઈન કૌભાંડની સર્વગ્રાહી તપાસ ચાલી જ રહી છે. રિમાન્ડ હેઠળ રહેલા કિરીટ પાલડિયાના અન્ય ‘વોલેટ'ની જાણકારી મેળવવા પ્રયાસ ચાલી રહ્યાં છે. કિરીટ પાલડિયાએ શૈલેષ ભટ્ટના 176 બિટકોઈન છૂપાવી રાખ્યા હતાં તે વોલેટ CIDએ શોધ્યાં પછી જ ગુનાની કબૂલાત કરી છે. લાઈટ કોઈન અને નેક્સા કોઈનમાં હેરાફેરી કરી સુરતના અસંખ્ય લોકોના કરોડો રૂપિયા છીનવી લેવાયાંની ઊંડાણપૂર્વક તપાસ ચાલી રહી છે.\nશૈલેષ ભટ્ટને પકડવા મોદી, અમિત શાહને આજીજી કરતાં કોટડિયા\nર૪૦ કરોડના બિટકોઇન કૌભાંડમાં અજ્ઞાતવાસમાં રહેલા ધારીના પૂર્વ ધારાસભ્ય નલીન કોટડીયાએ રાજ્યના ગૃહમંત્રી પ્રદિપસિંહ જાડેજાને લખેલા એક પત્રની નકલ વડાપ્રધાન નરેન્દ્ર મોદી, ભાજપના રાષ્ટ્રીય પ્રમુખ અમિત શાહ અને કેન્દ્રિય ગૃહમંત્રી રાજનાથસિંહને મોકલીને તેમની પાસે ખોળો પાથરતાં જણાવ્યું છે કે ર૪૦ કરોડના કૌભાંડમાં સરકાર સૂત્રધાર શૈલેષ ભટ્ટની સામે ફરિયાદ નોંધી તેની ધરપકડ કરે.\nઆપને ગંભીરતા પૂર્વક જણાવું છું કે ર૪૦ કરોડના કૌભાંડને ખુલ્લા પાડવા મારી પાસેના પુરાવાનો નાશ કરવા શૈલેષ ભટ્ટ સાથે મોટા માથા મારું અપહરણ કરી મારી કે મારા પરિવારમાંથી કોઇની હત્યા પણ કરાવી શકે છે. એન્કાઉન્ટર પણ કરાવી શકે અને માનસિક ત્રાસ આપી મોતને ઘાટ ઉતારી શકે છે. જો આવું બને તો શૈલેષ સાથે મોટા માથા (શૈલેષ નામ આપશે અને મારી પાસેની ઓડિયો કલીપમાં નામ મળશે)ને જવાબદાર ગણવા. તેમણે જણાવ્યું હતું કે સુરત રહેતાં શૈલેષ ભટ્ટ તારીખ ૧-રના રોજ સુરતની બિટકોઇન કંપનીમાં કામ કરતા પિયુષ કાછડિયા બાદ ધવલ પટેલનું અપહરણ કરી કેટલાક લોકોએ મળી ખંડણી ઉઘરાવી છે.\nકોટડિયા ગુજરાત છોડી ભાગ્યા, સીઆઈડીએ તપાસ આરંભી\nકાયદાની કાર્યવાહીમાં સહકાર આપવાની વાત કરી ચૂકેલા નલિન કોટડિયા CIDના સમન્સને ઉવેખીને ગુજરાત બહાર ભૂગર્ભમાં ઉતરી ગયાં છે. CIDના સૂત્રોએ જણાવ્યું કે, નલિન કોટડિયા તેમના ધારી ખાતેના નિવાસસ્થાને નથી અને લેન્ડલાઈન ફોનથી પરિવારના સંપર્કમાં છે. તેમના છૂપાવાના સ્થળો અંગે તપાસ ચાલે છે.\nSP જગદીશ પટેલે 80 લાખ ભરેલી બેગ મોકલ્યાની તપાસ\nઅમરેલીના SP જગદીશ પટેલે રૂ. 80-90 લાખ ભરેલી બેગ અમદાવાદમાં ભાવેશ પટેલ નામના તેના મિત્રને મોકલી હતી. ભાવેશ પટેલે CIDને નિવેદનમાં જણાવ્યું હતું કે, (વહીવટદાર) ધર્મેન્દ્ર પુવાર બોલેરોમાં આ પૈસા લઈને આવ્યો હતો. આ પૈસા ક્યાં મોકલવામાં આવ્યાં તે અંગે પણ CIDએ તપાસ શરૂ કરી છે.\nકોટડિયા-પાલડિયાની વાતો ખોટીઃ પિયુષ સાવલીયાનું એફિડેવિટ\n150 કરોડ રૂપિયાની બિટકોઈન તોડબાજીના કેસમાં પિયૂષ અને ધવલના અપહરણ થયાની વાત હતી. પણ, વરાછા રોડ ઉપર રહેતા પિયૂષ સાવલીયાએ મુખ્યમંત્રી, ગૃહમંત્રી, CIDના વડા, DGPને એફીડેવિટ મોકલી તેમાં જણાવ્યું છે કે, ‘કિરીટ પાલડિયા અને નલિન કોટડિયા મારૂં અને ધવલ પટેલનું અપહરણ કરી શૈલેષ ભટ્ટે બિટકોઈન પડાવ્યાની વાત કરે છે તે સત્યથી વેગળી છે. અમરેલી પોલીસના અધિકારીઓને બચાવવા મારા નામથી ખોટી અરજી ઉભી કરવામાં આવી છે. અંગત રાગદ્વેષમાં અમારાં નામનો ઉપયોગ કરી શૈલેષ વિરૂદ્ધ ફરિયાદ નોંધાવવા દબાણ થઈ રહ્યું છે.'


છ મતદાર સંઘમાંથી કુલ 116 મુરતિયા જંગ લડી રહ્યા છે\nમુંબઈ, તા. 24 : લોકસભાની ચૂંટણીમાં મુંબઈના છ મતદાર સંઘમાંથી કુલ 116 ઉમેદવાર જંગ લડવાના છે. દેશની આર્થિક રાજધાની ગણાતા મુંબઈ શહેરમાં સુશિક્ષિત મતદારોની સંખ્યા વધારે છે પણ તેમનું પ્રતિનિધિત્વ કરવા ઈચ્છતા ઉમેદવારોમાંથી ચાર નિરક્ષર છે જ્યારે 35 ઉમેદવારોનું શિક્ષણ જેમતેમ કરીને દસમા ધોરણ સુધી થયું છે. ગ્રેજ્યુએટ ઉમેદવારોની સંખ્યા 45 છે.\nકોઈપણ ચૂંટણી લડવા માટે અલ્પતમ શિક્ષણ કેટલું હોવું જોઈએ તેવી કોઈ શરત નથી. પણ ઉમેદવાર ઉચ્ચશિક્ષિત હોય તેવી મતદાતાઓની અપેક્ષા હોય છે. તેમ છતાં મુંબઈમાં ચૂંટણી જંગમાં ઊતરેલા ઉમેદવારોમાંથી ચાર ઉમેદવાર નિરક્ષર છે. તેમાંથી ત્રણ મહિલા ઉમેદવાર ગૃહિણી હોવાથી સામાન્ય લોકોના પ્રશ્નો વધારે સમજી શકશે તેવો તેમનો દાવો છે. જ્યારે 35 ઉમેદવારોએ તો ફક્ત દસમા ધોરણ સુધીનું જ શિક્ષણ મેળવ્યું છે. ઉત્તર પશ્ચિમ મતદાર સંઘમાં આ ઉમેદવારોની સંખ્યા સૌથી વધુ છે. ઉત્તર મધ્ય મુંબઈના તૃતીયપંથી ઉમેદવારે ટીવાયબીકોમ સુધીનો અભ્યાસ કર્યો છે.\nઉચ્ચશિક્ષિત ઉમેદવારોની સંખ્યા પણ મોટા પ્રમાણમાં છે. દક્ષિણ મુંબઈના ડૉક્ટર અનિલકુમાર હૃદયરોગ ચિકિત્સક, દક્ષિણ મધ્ય મુંબઈના રાહુલ શેવાળે એન્જિનિયર, ઉત્તર મધ્ય મુંબઈના અબ્દુલ અંજારિયા એમકૉમ-પીએચડી, ઈશાન મુંબઈના દીપક શિંદેએ આઇઆઇટીમાંથી ઍમટૅક કર્યું છે. પ્રમુખ ઉમેદવારોમાં કોણે કેટલું શિક્ષણ પ્રાપ્ત કર્યું છે તે વિષે જાણીએ. ઉત્તર મુંબઈમાં ભાજપના ગોપાલ શેટ્ટી સાતમા ધોરણ સુધી અને કૉંગ્રેસના ઊર્મિલા માતોંડકરે 14 ધોરણ સુધીનો અભ્યાસ કર્યો છે. ઉત્તર મધ્ય મુંબઈમાં ભાજપના પૂનમ મહાજને વોકેશનલ શિક્ષણ અને કૉંગ્રેસના પ્રિયા દત્તે બેચર્લસ ઈન આર્ટસ (બીએ) કર્યું છે. તો ઉત્તર પશ્ચિમ મુંબઈમાં શિવસેનાના ગજાનન કીર્તિકર અને કૉંગ્રેસના સંજય નિરૂપમ બન્ને પાસે બીએની ડિગ્રી છે. દક્ષિણ મધ્ય મુંબઈના શિવસેનાના રાહુલ શેવાળેએ સિવિલ એન્જિનિયરની ડિગ્રી લીધી છે અને કૉંગ્રેસના એકનાથ ગાયકવાડ બારમું પાસ છે.\nઉત્તર પૂર્વમાં ભાજપના મનોજ કોટક દસમા સુધી ભણ્યા છે તો રાષ્ટ્રવાદી કૉંગ્રેસના સંજય દિના પાટીલ પાસે બીકૉમની ડિગ્રી છે. દક્ષિણ મુંબઈમાં શિવસેનાના અરવિંદ સાવંત અને કૉંગ્રેસના મિલિંદ દેવરા પાસે બીએસસીની ડિગ્રી છે.\nબધા ઉમેદવારોમાંથી ફક્ત 19 ઉમેદવારોએ સંપૂર્ણ મરાઠીમાં અરજી કરી છે. અચંબાની વાત છે કે એમાં શિવસેનાનો એકપણ ઉમેદવાર નથી. ફક્ત કૉંગ્રેસના એકનાથ ગાયકવાડ અને રાષ્ટ્રવાદીના સંજય દિના પાટીલે મરાઠીમાં અરજી ભરી છે.


બેઠક: વીર નર્મદ યુનિવર્સિટી બેથી વધુ પેપરોનું પુન: મૂલ્યાંકન કરશે નહીં > G.News\nHomeતાજા સમાચારબેઠક: વીર નર્મદ યુનિવર્સિટી બેથી વધુ પેપરોનું પુન: મૂલ્યાંકન કરશે નહીં\nબેઠક: વીર નર્મદ યુનિવર્સિટી બેથી વધુ પેપરોનું પુન: મૂલ્યાંકન કરશે નહીં\nવીર નર્મદ દક્ષિણ યુનિવર્સિટી બેથી વધુ પેપરોનું પુન: મૂલ્યાંકન કરશે નહીં. યુનિવર્સિટીમાં અંડર ગ્રેજ્યુએશનના 1 થી6સેમેસ્ટરમાં અને પોસ્ટ ગ્રેજ્યુએશનના 1 થી4સેમેસ્ટરમાં પુન: મૂલ્યાંકન અને માર્ક તપાસવાની વ્યવસ્થા કરવામાં આવી છે. યુનિવર્સિટીએ પુન: મૂલ્યાંકન અને ગુણની ચકાસણી માટેના નિયમો જાહેર કર્યા છે. જે મુજબ અંડર અને પોસ્ટ ગ્રેજ્યુએટમાં વાર્ષિક સિસ્ટમમાં તમામ વર્ષમાં અને સેમેસ્ટર બહેન તમામ સેમેસ્ટરમાં માર્ક્સનું પુન: મૂલ્યાંકન અને ચેકિંગ કરી શકે છે.\nપરિણામ જાહેર થયા બાદ વિદ્યાર્થીઓએ7દિવસની અંદર ફોર્મ ભરવાનું રહેશે. સમયગાળો પૂરો થયા બાદ ફોર્મ જમા કરાશે નહીં. ફક્ત તે જ વિદ્યાર્થીઓ પુન: મૂલ્યાંકન માટે અરજી કરવા પાત્ર રહેશે જે પરિણામના કુલ વિશ્લેષણના ઓછામાં ઓછા પચાસ ટકા પાસ કરશે. બે કરતા વધારે પેપરોનું પુન: મૂલ્યાંકન કરી શકાતું નથી.\nપેપર દીઠ મૂલ્યાંકનની ફી 500 રૂપિયા હશે. જો પુન: મૂલ્યાંકનમાં ગુણમાં કોઈ ફેરફાર નહીં થાય તો વિદ્યાર્થીઓની ફી પરત કરવામાં આવશે નહીં. પરીક્ષામાં છેતરપિંડી કરતા પકડાયેલા વિદ્યાર્થીઓ સિવાયના વિદ્યાર્થીઓ પુન: મૂલ્યાંકન માટે અરજી કરી શકે છે. રિવેલ્યુએશનના પરિણામમાં ફેરફાર અને માર્ક્સ સીટ નંબરના પરિણામની સૂચનામાં આવશે. જો પરિણામ મોડું જાહેર થાય તો વિદ્યાર્થીઓ કોઈપણ પ્રકારના વળતરની માંગણી કરી શકશે નહીં. યુનિવર્સિટીના પરીક્ષા નિયામક અરવિંદ ધડુકે તેનો પરિપત્ર બહાર પાડ્યો છે.\nગેસ લાઇનને નુકસાન:4કલાકમાં અસરગ્રસ્ત 5000 મકાનોનો પુરવઠો


Mital Thakkar લિખિત નવલકથા મોનિકા | ગુજરાતી બેસ્ટ નવલકથાઓ વાંચો અને પીડીએફ ડાઉનલોડ કરો | માતૃભારતી\nMital Thakkar લિખિત નવલકથા મોનિકા | ગુજરાતી બેસ્ટ નવલકથાઓ વાંચો અને પીડીએફ ડાઉનલોડ કરો\nમોનિકા - નવલકથા\nઅવિનાશે મોનિકા માટે હજુ જવાબ આપ્યો ન હતો. બળવંતભાઇ ઉતાવળ કરતા હતા. એક સારી જગ્યા જવાની તેમને ચિંતા હતી. બે દિવસ રાહ જોઇને તેમણે અવિનાશને કહી દીધું: આજે મારે જવાબ જોઇશે. આખરે અવિનાશે પોતાના દિલની વાત કહી દીધી: ...વધુ વાંચોતો મોનિકા પસંદ આવી છે. રેવાન, તારું શું કહેવું છે ત્યાં બળવંતભાઇ બોલી ઉઠ્યા: એને શું વાંધો હોય. લગન તારે કરવાના છે. પપ્પા, એનો અભિપ્રાય પણ જરૂરી છે. હું પત્ની પસંદ કરું છું તો એણે ભાભી પણ પસંદ કરવાની છે. અવિનાશ રેવાનના અભિપ્રાયને મહત્વ આપતો હતો. તમને છોકરી ગમી છે તો હા પાડી દો. હું હજી ભાભી તરીકે તેમની કલ્પના કરી શક્યો નથી. હું તમારી જોડે તમારા માટે છોકરી જોવા આવ્યો હતો. ભાભી જોવા નહીં! રેવાને મજાક કરતાં પોતાનો અભિપ્રાય આપી દીધો.\nસવારે રેવાન ચા બનાવતો હતો ત્યારે મોનિકા તેની પાછળ કોયલની જેમ ટહુકી: ગુડ મોર્નિંગ દેવરજી! ઓહ! વેરી ગુડ મોર્નિંગ ભાભીજી! રેવાને ચમકીને જોયું. ભાભી ન્હાઇધોઇને ભીના વાળ સાથે કિચનમાં આવી પહોંચ્યા હતા. ખુશખુશાલ દેખાતી મોનિકાભાભી સાથે ...વધુ વાંચોવાવાઝોડું આવ્યું હોય એવું રેવાનને લાગ્યું. કિચન મહેંકી ઊઠ્યું. શું વાત છે ભાભી! બહુ જલદી ઊઠી ગયા! મને એમ કે આજે બપોરનું જમવાનું મારે બહારથી લાવીને તમને બોલાવવા પડશે! રેવાને ટીખળ કરી. હવે તમારે સવારની ચા કે બપોરના જમવાની ચિંતા છોડી દેવાની. ભાભીજી ઘર પર હૈ! મોનિકા મસ્તીમાં ઝૂમતી બોલી. સહી પકડે હૈ! કહી રેવાને તેની વાળની એક ઉડતી લટને પકડી આંખથી પાછળ કરી. તમે બેસો શાંતિથી....હું હોલમાં ચા લઇને આવું છું. મોનિકાએ વાળની લટને કાન પાછળ બરાબર રાખતા શરમાઇને કહ્યું અને પછી પૂછ્યું: પપ્પાજી કેટલા વાગે ઊઠે છે પપ્પા તો હજુ કલાક બાદ ઊઠશે. પણ પહેલી રાતવાળા ભાઇ માટે તો આજે હું પહેલી વખત કંઇ કહી શકીશ નહીં કે ક્યારે ઉઠશે! કહી રેવાન હસ્યો અને કિચનની બહાર નીકળી ગયો.\nથોડી દલીલો પછી સસરાજી બળવંતભાઇ હારી રહ્યા હતા એટલે મોનિકાએ દિયર રેવાનને વચ્ચે પાડ્યો. હવે રેવાન જ તેમનો સહારો હતો. રેવાનભાઇ, હવે તમે જ તમારા મોટાભાઇને સમજાવો. લગ્નના ત્રીજા દિવસે કોઇ પત્નીને ઘરે છોડીને એકલા ફરવા જઇ શકે ...વધુ વાંચો ભાભી, ભાઇ ફરવા નથી જવાના. કંપનીના કામથી જવાના છે. એમની વર્ષોની નોકરીમાં આવું ઘણી વખત થયું છે. મને લાગે છે કે એમણે જવું જોઇએ. વર્ષોથી તે પ્રમોશનની તકની રાહ જોઇને બેઠા છે. રેવાને અવિનાશની તરફેણ કરી એ જોઇ મોનિકા ચોંકી ગઇ. તેમનો લાડકો દિયર તેમની જ વિરુધ્ધમાં જઇ રહ્યો હતો. એનું શું કારણ હશે રેવાનભાઇ, તમે પણ એમની ગાડીમાં બેસી ગયા મારી લાગણીની કોઇને દરકાર જ નથી... મોનિકા રડું રડું થઇ ગઇ.\nગઇકાલની ઘટનાના આંચકામાંથી મોનિકા હજુ બહાર આવી ન હતી. તેને રેવાનનું વર્તન સમજાતું ન હતું. કાલે તેણે પોતાને પાણી છાંટીને જગાડી એ પહેલાં શરીર પર સ્પર્શ કર્યો હશે એ પણ યુવાન છે. આ સ્થિતિમાં ભાભીને જોઇને તેનું મન ...વધુ વાંચોથયું હશે તે રસોડામાં વિચારતી હતી ત્યાં જ રેવાન આવી પહોંચ્યો. સ્વીટ મોર્નિંગ ભાભીજી! રેવાને આજે સવારની શુભકામના સાથે બે હાથ જોડી નમસ્કારની મુદ્રા કરી. મોનિકાને થયું કે કાલની પેલી બાબત માટે તે માફી તો માંગી રહ્યો નથી ને વધારે વિચાર્યા વગર તેણે પણ ઉષ્માભર્યો આવકાર આપ્યો: આવો દેવરજી! ક્યા હાલ હૈ! હાલ તો ફિલહાલ અચ્છા હૈ! આજનો શું કાર્યક્રમ છે મારે કોલેજમાં રજા છે. ક્યાંક બહાર જવું છે મોનિકા ગૂંચવાઇ. તેને યુવાન દિયર સાથે એકલા બહાર જવાનું યોગ્ય લાગતું ન હતું. અને રેવાન થોડો મજાકીયો હતો એટલે તેને સમજવાનું પણ મુશ્કેલ બની રહ્યું હતું.\nરેવાને હોલમાં આવીને મોનિકાના બંને હાથ પકડી લીધા. અને પરીક્ષા પૂરી! મજા ભૈ મજા! કહી તેને ગોળ ગોળ ફેરવવા લાગ્યો. મોનિકાએ પણ તેની સાથે ફુદરડી ફરવી પડી. નાના બાળકની જેમ તે ફુદરડી ફરી રહ્યો હતો. રેવાને તેને ...વધુ વાંચોગોળ ગોળ ફેરવી કે ચક્કર આવી ગયા. અને પડી જતી હતી ત્યાં રેવાને તેને પકડી લીધી. મોનિકાના નાજુક અંગો તેના શરીર સાથે ઘસાયા. મોનિકાને અસહજ લાગ્યું. રેવાને જાતને સંભાળી અને પછી મોનિકાને પડી જતી અટકાવી સોફામાં બેસાડી. પછી એ પણ હાંફતો સોફામાં બેસી ગયો. મોનિકા વધારે હાંફી રહી હતી. તેનો છાતીનો ભાગ ઝડપથી ઊંચો નીચો થઇ રહ્યો હતો. તેણે છાતી પર હાથ મૂકી દીધો. રેવાન તેને જોઇ જ રહ્યો હતો. તેની નજરમાં નિર્દોષતા હતી કે બીજું કંઇ એ શોધી રહી.\nએક દિવસ મોનિકા રસોડામાં કામ કરી રહી હતી. તેને લોટ ઓછો પડ્યો. તેણે સ્ટૂલ લીધું અને રસોડામાં ઉપર મૂકેલા ડબ્બાને લેવા કબાટ ખોલ્યું. ત્યાં રેવાન આવી પહોંચ્યો. અરે! ભાભી મને કહેવું હતું ને. ચાલો ઊતરો. હું ડબ્બો ઉતારી ...વધુ વાંચોછું. હું ઉતારી લઇશ. બહુ વજન નથી.. ના. નીચે ઉતરો. આટલો મોટો લોટનો ડબ્બો તમારાથી નહીં પકડાય. મોનિકાએ ટેબલ પરથી ઉતરવા નીચેની જગ્યા જોઇ. ત્યાં અચાનક તેને ચક્કર ચઢ્યા. તેણે પોતાનું સંતુલન ગુમાવ્યું. રેવાનને ખ્યાલ આવે એ પહેલાં જ મોનિકાનું શરીર લથડ્યું. રેવાને સમય સૂચકતા વાપરી મોનિકાને પકડી લીધી. મોનિકાને તેણે પોતાના હાથમાં ઝીલી લીધી. ત્યારે જ અવિનાશ અંદર આવ્યો. તેણે જોયું તો રેવાન મોનિકાને હાથમાં ઝાલી તેના મોં પાસે પોતાનું મોં લઇ જઇ કંઇ કહી રહ્યો હતો. અવિનાશ ત્યાં પહોંચી ગયો. અને અકળાઇને બોલ્યો: શું ચાલી રહ્યું છે\nમોનિકાને સારા દિવસો જાય છે એ વાત જાણી અવિનાશ ખુશીથી ઉછળી પડવાને બદલે છળી ગયો હતો. તેને આવી કોઇ કલ્પના જ ન હતી. હજુ તો લગ્નજીવન શરૂ થયું હતું. તે બે વર્ષ સુધી બાળક માટે વિચારવા માગતો ન હતો. ...વધુ વાંચોતેને ઘણી વખત કહ્યું હતું કે આપણે બાળક જલદી લાવવું જોઇએ. મોનિકા પાસે પૂરતા કારણો હતા. પોતાની ઉંમર આમ તો વધુ ન હતી. પણ અવિનાશની ઉંમરને જોતાં બાળક લાવી દેવાની જરૂર હતી. અને બળવંતભાઇ પોતાનું ઘર નાના બાળકની કિલકારીથી ગુંજી ઊઠે એની કાગડોળે રાહ જોઇ રહ્યા હતા. રેવાન પણ એક વખત કહી ચૂક્યો હતો કે તે દિયર પછી કાકાનો હોદ્દો જલદી મેળવવા માગે છે. બધાની અપેક્ષાઓ સામે અવિનાશના પોતાના કારણો હતા.\nઅવિનાશનો વિચાર અત્યારે બાળક લાવવાનો નથી એ જાણ્યા પછી મોનિકાના દિલમાં આઘાત હતો. મોનિકાને લાગ્યું કે તે મા બનવાની છે એ વાતથી અવિનાશ એટલે જ ખુશ દેખાતો ન હતો. તેના ચહેરા પર કાલે જે ખુશી હતી એ બનાવટી હતી. ...વધુ વાંચોથયું કે તે મા બનવાનો અવસર પામી છે ત્યારે ખુશીને બદલે અવિનાશ ચિંતા ઊભી કરી રહ્યો છે. મોનિકા વિચારોમાં ગરકાવ થઇ ગઇ હતી. તેને સમજાતું ન હતું કે હવે શું કરવું સસરાજીને કે રેવાનને વાત કરવી જોઇએ મોનિકાને અચાનક હાઉ... નો અવાજ સંભળાતા તેં ડરી ગઇ. રેવાન તેના ચહેરા પરના ડરને જોઇ હસી પડ્યો: જોયું ભાભી, ડરાવી દીધા ને આ સ્થિતિમાં ડરાવવા ના જોઇએ... મોનિકા ગંભીર થઇ બોલી. અત્યારથી જ બાળકને બહાદુર બનાવવાનો છે. તે કોઇથી ડરવો ના જોઇએ. પણ મને એક વાતનો ડર છે.. મોનિકાથી બોલાઇ ગયું. તેને રેવાન હમદર્દ લાગતો હતો.\nબળવંતભાઇ બે હાથ જોડી દયામણા ચહેરા સાથે તેની સામે જોઇ રહ્યા. અવિનાશે તેમના હાથ નીચા કર્યા અને કહ્યું: પપ્પા, આમ ના કરો. હું મોનિકા સાથે વાત કરી તમને જણાવું છું... અવિનાશ ઊભો થયો અને મોનિકાને કહ્યું: ચાલને ...વધુ વાંચોરૂમમાં... અવિનાશની પાછળ મોનિકા જતી હતી ત્યારે રેવાને તેને અંગુઠાથી સાંકેતિક શુભેચ્છા આપી. મોનિકાએ તેને ખુશીનું સ્માઇલ આપ્યું. બળવંતભાઇ મનોમન ભગવાનને પ્રાર્થના કરવા લાગ્યા. હે ભગવાન! સૌ સારાવાનાં કરજો! મોનિકા રૂમમાં આવી એટલે અવિનાશે દરવાજો બંધ કર્યો. મોનિકા અવિનાશને વળગી પડી. અવિનાશે તેને બેડ પર બેસાડી અને ઠપકો આપતો હોય એમ બોલ્યો: મોનિકા, તારે રેવાનને આપણી વાત કરવાની શું જરૂર હતી. આપણું બાળક છે, આપણે નક્કી કરવાનું છે...\nશ્રેષ્ઠ ગુજરાતી વાર્તાઓ | ગુજરાતી પુસ્તકો PDF | ગુજરાતી નવલકથા પ્રકરણ | Mital Thakkar પુસ્તકો PDF


ખામોશીમાં થતા સંવાદનું માધુર્ય અનોખું હોય છે! – ચિંતનની પળે : કૃષ્ણકાંત ઉનડકટ | ચિંતનની પળે : કૃષ્ણકાંત ઉનડકટ\nFebruary 20, 2019 Krishnkant Unadkat chintan ni pale 2\nખામોશીમાં થતા સંવાદનું\nમાધુર્ય અનોખું હોય છે!\nખોટું ન લાગે તો વાત એક કહું, હું થોડા દિવસ હવે તારામાં રહું?\nકામમાં હશે તો હું વાત નહીં માંડું, મૌનમાંય કોઈ દી ના છાંટા ઉડાડું,\nસમણાનો કાયદોય હાથમાં ન લઉં, હું થોડા દિવસ હવે તારામાં રહું?\nસંવાદ દર વખતે શબ્દોનો મોહતાજ હોતો નથી. વાતો આંખોથી પણ થાય છે. હું તને પ્રેમ કરું છું એવું બોલવાની જરૂર દર વખતે પડતી નથી. હાથમાં લીધેલો હાથ ઘણું બધું બોલી દેતો હોય છે. અમુક સાંનિધ્યમાં શ્વાસનું પણ સંગીત સંભળાતું હોય છે. શબ્દોનો અર્થ મર્યાદિત હોય છે. સ્નેહનો અર્ક અમર્યાદિત હોય છે. આંખો ઉપર આંગળીનું ટેરવું મુકાય ત્યારે આખા આયખાની ટાઢક અનુભવાતી હોય છે. અમુક હાસ્ય પ્રકૃતિના તમામ સૌંદર્યને એકસામટા તાણી લાવે છે. આંખોની ચમક આદરની ઉત્કૃષ્ટ અભિવ્યક્તિની ગરજ સારે છે. તારું હોવું એ જ સર્વસ્વ છે. તારું આવવું મારા માટે જિંદગીના તમામ રંગોનું એકસાથે ઊમટવું છે. ખામોશીમાં મદહોશી હોય છે. શબ્દો વગરના સંવાદમાં એક કેફ હોય છે. અહેસાસ અલગારી બની જાય છે. જિંદગી જીવવાનો અર્થ સોએ સો ટકા અનુભવાય એવી ઘડીઓ જિંદગીમાં આવતી હોય છે. મોટાભાગે આ અહેસાસ અલૌકિક ખામોશીમાં જ થતો હોય છે. કંઈ બોલવાની, કંઈ કહેવાની, કંઈ સાંભળવાની કે કંઈ સમજવાની જરૂર જ નથી હોતી, અનુભૂતિ જ કાફી હોય છે!\nસંવેદનાઓ જ્યારે સોળે કળાએ ખીલે ત્યારે ઘણી વખત શબ્દો સંકોચાઈ જતા હોય છે. સંકોચાયેલા શબ્દો ક્યારેક આંખોમાં આંસુની બુંદ બની ફૂટે છે તો ક્યારેક ટેરવાંની નાજુક રગોમાં ખીલે છે. સ્નેહ હોય કે સંબંધ, સાંત્વના હોય કે શાબાશી, મૌન ક્યારેક શબ્દો કરતાં વધુ બોલકું બની જાય છે. નિ:શબ્દતા એ શબ્દોની ગેરહાજરી નથી, પણ હજારો ડિક્શનરીઓની હાજરી હોય છે. ફૂલોની ભાષા નથી, પણ એ એની સુગંધ દ્વારા પોતાની હયાતી પ્રસરાવે છે. બાળક જન્મે ત્યારે બોલતું હોતું નથી, પણ માતા સાથે એનો સતત સંવાદ ચાલતો રહે છે. સર્વશ્રેષ્ઠ પ્રેમ કદાચ મૌનથી જ ઉજાગર થાય છે. કંઈ બોલવાની જરૂર ત્યારે નથી પડતી જ્યારે મૌન બધું જ કહી દેતું હોય! ક્યારેક આપણે ચૂપ રહીએ છીએ, કંઈ બોલવાનું મન નથી થતું. ક્યારેક કંઈ જ બોલી શકાતું નથી. કહેવું હોય છે, પણ શબ્દો મળતા નથી. શબ્દો મળે એ બધા વામણા લાગે છે. અમુક લાગણીઓ શબ્દો અને અર્થોને અતિક્રમી જતી હોય છે.\nએક પતિ-પત્ની અને પત્નીની બહેનપણી સાથે ચાલ્યાં જતાં હતાં. બહેનપણીને મજાક સૂઝી. તારો હસબન્ડ તો કંઈ બોલતો જ નથી. છેલ્લે તેણે તને આઇ લવ યુ ક્યારે કહ્યું? તેની ફ્રેન્ડ સામે જોઈને બોલી. હમણાં જ એણે આઇ લવ યુ કહ્યું! તેં સાંભળ્યું નહીં! બધું આમેય ક્યાં સંભળાતું હોય છે? તેં જોયું, આપણે સાથે ચાલ્યાં જતાં હતા ત્યારે એક પગથિયું આવ્યું. હું તારી સાથે વાતો કરવામાં મશગૂલ હતી. પગથિયું આવ્યું ને એણે મારો હાથ પકડી લીધો. મારી ગતિને સહેજ ધીમી પાડી દીધી. મેં હળવેકથી પગથિયે પગ મૂકી દીધો. એને ફીકર થઈ કે ક્યાંક આ ઠેબું ખાઈ ન જાય! તેણે હાથ પકડ્યો ત્યારે સ્પર્શમાં જાણે એ કહેતો હતો કે આઇ લવ યુ! બોલ્યા વગર કહેવાઈ જાય એ જ સાચો પ્રેમ હોય છે.\nલસરી ગયેલી ચુનરી જ્યારે ખભા પર હળવેકથી ગોઠવી દેવાય એ પ્રેમ છે. આઇસ્ક્રીમનો કોન ખાતી વખતે નાક પર લાગેલા આઇસ્ક્રીમને ટિસ્યૂ લઈ નજાકતથી લૂછી લેવાય એ પ્રેમ છે. ચશ્માંની આડે આવતી વાળની લટ સલુકાઈથી કાન પાછળ ગોઠવી દેવાય એ પ્રેમ છે. પ્રેમ બતાવવા માટે છાતી ચીરવાની ક્યાં જરૂર હોય છે? એ તો નાના-નાના વર્તનમાં પ્રગટ થતો હોય છે. એક પ્રેમી અને પ્રેમિકા હતાં. કારમાં બંને લોંગ ડ્રાઇવ પર નીકળ્યાં હતાં. પ્રેમિકા ધીરે ધીરે કારના દરવાજાને ટેકો દઈને સામે જોવા લાગી. બરાબર એ જ સમયે પ્રેમીએ સેન્ટ્રલ લોકથી કારના દરવાજા લોક કરી દીધા! પ્રેમિકાને કહેવાનું મન થઈ આવ્યું કે, પડી નહીં જાઉં! એ કંઈ જ ન બોલી. એ લોક માત્ર કારનું ન હતું, તેના દિલની અંદર તેણે મને સાચવી લીધી હતી. તાવ આવતો હોય ત્યારે માથે મુકાતો હાથ ખબર પૂછી લેતો હોય છે. એ સમયે બંધ થતી આંખો કહી દેતી હોય છે કે મને સારું છે. પ્રેમ, સ્નેહ, લગન, વાત્સલ્ય, ઉષ્મા અને સંવેદના મૌનમાં વધુ સાકાર થતી હોય છે.\nગેરહાજરીમાં પણ ખામોશી બોલવા લાગતી હોય છે. તું ન હોય ત્યારે પણ હું તારી સાથે વાતો કરતો હોઉં છું. કંઈક બને ત્યારે તારી સાથે વાતો માંડું છું. તું મને જવાબ પણ આપતી હોય એવું લાગે છે. દરેક હોંકારાના અવાજ નથી હોતા. મારે તને બધું કહેવું હોય છે. તું હોય જ એવું જરૂરી થોડું છે? તારી હાજરી મારી અંદર હોય છે. પ્રેમ થાય ત્યારે દિલના મંદિરમાં એક મૂર્તિનું સ્થાપન થઈ જતું હોય છે. તેની સાથે વાતો ચાલતી જ રહે છે. ક્યારેક આરતીના મધુર અવાજનો અહેસાસ થાય છે. એક પ્રેમી-પ્રેમિકા મળ્યાં. પ્રેમીએ કહ્યું કે, તું સાથે ન હોય ત્યારે તારી સાથે કેટલી બધી વાતો કરતો રહું છું. તું મળીશ ત્યારે આ વાત કરીશ, તે વાત કરીશ એવું થાય છે. તું મળે છે ત્યારે કંઈ જ સૂઝતું નથી. કંઈ બોલવાનું મન પણ થતું નથી. તારી સાથે બસ બેસી રહેવાનું મન થાય છે. તું જાય પછી એવું થાય છે કે અરે! આ વાત તો રહી ગઈ! મારે તને કેટલું બધું કહેવું હતું! મને પછી વિચાર આવે છે કે તું હતી ત્યારે કંઈ જ બોલ્યા વગર પણ મેં તને કેટલું બધું કહી દીધું હતું! બગીચામાં બાંકડે બેઠાં હતાં ત્યારે પીપળાનું એક પાન ખરીને તારા ખોળામાં પડ્યું. એ મેં લઈ લીધું હતું. એ મેં બુકમાં રાખ્યું છે. એ હવે મારું બુકમાર્ક છે. પાનું ફેરવતી વખતે જ્યારે એ પાંદડાને સ્પર્શું છું ત્યારે આખો બગીચો અને તારો ખોળો દરેક વખતે સજીવન થઈ જાય છે. મૂલ્ય વગરની ચીજો જ્યારે અમૂલ્ય બની જાય તારે સમજવું કે આપણી લાગણીઓ તેમાં રોપાઈ ગઈ છે. રૂમાલમાં લાગેલું લિપસ્ટિકનું નિશાન પછી આખેઆખા હોઠની ગરજ સારતું હોય છે.\nશબ્દો જો બોલી શકતા હોત તો કદાચ એણે એવું કહ્યું હોત કે, જ્યાં જરૂર ન લાગે ત્યાં મારો ઉપયોગ ન કરો. બધાની વ્યાખ્યા કરવાની જરૂર હોતી નથી. અર્થમાં પડવાનું પણ કોઈ મહત્ત્વ રહેતું નથી. આપણા મનમાં જે ચાલતું હોય છે એનું વર્ણન પણ ક્યાં થઈ શકતું હોય છે? એક બાપની આ વાત છે. દીકરી સાસરે ગઈ પછી એને બહુ એકલું એકલું લાગતું હતું. તેને બધી વાતો યાદ આવી જતી. કપડાં પહેરું ત્યારે કહેતી કે એની સાથે આ મેચ થતું નથી. શર્ટ ચેઇન્જ કરી નાખો. ઇનશર્ટ કર્યું છે તો સેંડલ ન પહેરો, બૂટ પહેરો. દીકરી ઘરે હતી ત્યારે પિતા એના રૂમમાં ભાગ્યે જ જતા. એ સાસરે ગઈ પછી રોજ એના રૂમમાં જઈ પાંચ-સાત મિનિટ બેસતા. જાણે દીકરીને હગ કરતા હોય એવું ફીલ થતું. ટેબલ પર દીકરીએ રાખેલી ડેડી સાથેની તસવીર જોતા રહેતા. દીકરીના ડ્રેસિંગ ટેબલ સાથેના મિરર પર ચોંટેલી દીકરીની બિંદી દીકરીના આખેઆખા અસ્તિત્વને જીવતું કરી દેતી હતી. ફોનના હોમ સ્ક્રીન પર રાખેલો દીકરીનો ફોટો જોઈને એ બહાર નીકળી જતો. એક દિવસ એ દીકરીના રૂમમાંથી બહાર જતો હતો ત્યાં જ દીકરી ઘરે આવી ચડી. પિતા સામે જોયું તો એની આંખોમાં થોડોક ભેજ વર્તાયો. પિતાને વળગી પડી. આંખમાં બાઝેલો ભેજ ક્યારેક વાદળું બનીને વરસવા માંડતો હોય છે. કયા શબ્દો આ દૃશ્યને વર્ણવવા માટે સક્ષમ છે? એકેય નહીં!\nદરેક સંબંધમાં શબ્દોની જરૂર નથી હોતી. ઇશારાની પણ આવશ્યકતા હોતી નથી. વેવલેન્થ એ બીજું કંઈ નથી, પણ કંઈ જ બોલ્યા વગર એકબીજાને સમજવાની અને એકબીજાને પામવાની એક અલૌકિક ઘડી જ હોય છે. ખામોશીની એક ભાષા હોય છે. એ ભાષા પાસે શબ્દકોશના દરેક શબ્દ ફીકા પડે છે. મૌન એક સાધના છે. સાત્ત્વિક મૌન માણસને ઉમદા બનાવે છે. એકાંતનું મહત્ત્વ એટલા માટે જ છે કે માણસ શબ્દો બોલ્યા વગર પોતાની સાથે સંવાદ સાધી શકે. આપણી વ્યક્તિ આપણી સાથે હોય ત્યારે પણ એક અલૌકિક એકાંતનો અહેસાસ થઈ શકે, શરત એટલી જ હોય છે કે બંને એક શબ્દ પણ બોલ્યા વગર એકબીજા સાથે સંવાદ સાધી શકે અને સંવાદ સમજી શકે. હાજરી હોય એ જ પૂરતું છે. એકબીજામાં એકબીજાની હાજરી એ સંબંધ અને સંવાદની અલૌકિક અવસ્થા છે. ઓતપ્રોત હોવાનો અર્થ જ એ છે કે એકબીજામાં ખોવાઈ જવું!\nમૌનનું માન, મૌનની મર્યાદા અને મૌનની ગરિમા જાળવવાનું જે જાણે છે એને શબ્દોના સહારાની જરૂર નથી પડતી. તમારી લાઇફમાં તમારું મૌન સમજી શકે એવું કોઈ હોય તો એને જતનથી જાળવી રાખજો. અમુક માણસો પણ દુર્લભ હોય છે. -કેયુ.\n(‘દિવ્ય ભાસ્કર’, ‘કળશ’ પૂર્તિ, તા. 20 ફેબ્રુઆરી 2019, બુધવાર, ‘ચિંતનની પળે’ કોલમ)\nઆવો, આપણે સહુ થોડીક જુદી રીતે પણ દેશપ્રેમ પ્રગટ કરીએ – દૂરબીન : કૃષ્ણકાંત ઉનડકટ\nSir..તમે કેટલું મસ્ત લખો છો..No Words to express… હું કુયારે આવું લખી શકીશ ! તમે જે લખો છો એ જે વ્યક્તિ વાંચે એની life રિલેટેડ જ લાગે….heart touching sir… big big big fan of yours 🙂


Tha Kavya - 68 in Gujarati Novel Episodes by Jeet Gajjar books and stories PDF | ધ કાવ્યા એક પરી ની પ્રેમ કહાની - ભાગ ૬૮\nકુંવર વિરેન્દ્રસિંહના કહેવાથી કાવ્યા જીતસિંહના રૂમમાં દાખલ થઈ. આખો રૂમ જાણે કાચનો હોય તેવુ લાગી રહ્યુ હતું. મોટા મોટા પોસ્ટર દીવાલ પર લાગ્યા હતા તો દીવાલોના ખૂણે ખૂણે ફૂલદાનીઓ હતી. સામે એક મોટું ટીવી હતું ને સોફા પર જીતસિંહ બેઠા બેઠા ટીવી જોઈ રહ્યા હતા.\nકાવ્યા ધીરેથી જીતસિહની સામે આવી. એક સુંદર છોકરીને જોઈને જીતસિંહ ઉભા થઇ ગયા. ને આટલી સુંદર છોકરી જોઈને જીતસિંહ બસ કાવ્યાને નીરખી જ રહ્યા. બંને માંથી કોઈ બોલે તે પહેલાં વિરેન્દ્રસિંહ તેમની પાસે આવ્યા અને જીતસિંહની બાજુમાં બેસીને બોલ્યા.\nભાઈ.. આ છે કાવ્યા. મારી ફ્રેન્ડ.\nતે આ શહેર ફરવા આવી છે. ગાર્ડનમાં મને મળી થોડી વાતો થઈ. તે હોટેલ શોધી રહી હતી, મે કહ્યુ મારા મહેલમાં આપ ઈચ્છો ત્યાં સુધી રહી શકો છો.\nમે સારું કર્યું ને ભાઈ...!!!\nજીતસિંહની નજર હજુ કાવ્યા સામે અટકી રહી હતી. તો કાવ્યા પણ આટલો વૃષ્ટપુષ્ટ યુવાનને જોઈને તેના દિલના તાર ઝણઝણવા લાગ્યા હતાં. વિરેન્દ્રસિંહના શબ્દો જીતસિંહના કાને પડતા તે હોશમાં આવી ને બોલ્યા..\nહા.. મોટા ભાઈ.\nઆપણા કુળની ખાનદાની છે કે મહેમાનને ભગવાનની જેમ સાચવવા.\n"વિરેન્દ્રસિંહ તું એક કામ કર બહાર આપણો માણસ ઊભો હશે તેમને કહો કે કાવ્યા માટે કઈક નાસ્તો લાવે. ત્યાં હું તેમને ગેસ્ટ હાઉસમાં રહેવાની વ્યવસ્થા કરી આપુ."\nજીતસિંહ અને કાવ્યા બંને ગેસ્ટ હાઉસમાં તરફ ચાલતા જાય છે.\nજીતસિંહ ચાલતા ચાલતા કાવ્યાને પૂછ્યું. તમે આટલા સુંદર કેમ છો.?\nઆપ કોઈ માણસ નહિ પણ પરી હોય તેવું લાગે.!\nહસીને કાવ્યા બોલી. હું પરી જ છું.\nતમારી મઝાક પણ કેટલી મીઠી છે. જીતસિહે પણ હસીને જવાબ આપ્યો.\nહસતા હસતા વાતો કરતા બંને ગેસ્ટ હાઉસ તરફ જઈ રહ્યા હતા પણ જીતસિંહની નજર કાવ્યા પર વારે વારે અટકી જતી હતી. જાણે કે કાવ્યાના રૂપમાં તે મોહિત થઈ ગયા હોય.\nગેસ્ટ હાઉસ નજીક હોવા છતાં જીતસિહ કાવ્યાને બીજા રસ્તેથી લઈ જઈ રહ્યા હતા\nકેમકે તે કાવ્યા સાથે વધુ વાત અને નિહાળવા માંગતા હતો. આમ બંને વાતો કરતા કરતા ગેસ્ટ હાઉસમાં પહોંચી ગયા. ત્યાં રહેલ બે માણસોને જીતસિહ ભલામણ કરતા કહે છે.\nઆ કાવ્યા છે. આપણી ખાસ મહેમાન એટલે તેમનો પુરે પુરો ખ્યાલ રાખવાનો છે. જો તેમની પાસેથી કોઈ ફરિયાદ આવી તો ખેર નથી.\nહાથ જોડી બંને નોકરો બોલ્યા. કુંવર સાહેબ અમે કાવ્યા મેડમને જીવ ની જેમ સાચવશું. કોઈ ફરિયાદ નહિ આવે. આપ ચિંતા ન કરો.\nજીતસિહ ત્યાંથી નીકળી મહેલ પાસે આવ્યા. જયાં વિરેન્દ્રસિંહ તેમની રાહ જોઈ રહ્યા હતા.\nમોટાભાઈ ની પાસે આવીને જીતસિહ બોલ્યા.\n"મોટા ભાઈ તમે કાવ્યાને ગેસ્ટ હાઉસમાં રહેવાનું શા માટે કહ્યું.? તે આપણા મહેલમાં પણ રહી શકે છે."\nવિરેન્દ્રસિંહ નાનાભાઈને જવાબ આપતા કહે છે. ભાઈ તે યુવતીને આપણે સારી રીતે ઓળખતા પણ નથી તો તને મહેલમાં રાખવી કેટલી યોગ્ય.! અને બીજું જો માતુશ્રી ને ખબર પડે તો આપણે શું જવાબ દઈએ. એ કરતા ગેસ્ટ હાઉસમાં કાવ્યા રહેશે અને કોઈ મુશ્કેલી પણ નહિ આવે.\nભલે મોટાભાઈ આપે જે નિર્ણય લીધો તે યોગ્ય છે. જીતસિહે વાતને સ્વીકારતા કહ્યું.\nનિર્ણય તો બરાબર છે પણ સાંભળ કાવ્યા શહેરને જોવા માટે આવી છે એટલે કાવ્યાને શહેર બતાવવાની જવાબદારી હું તમને સોપુ છું. વિરેન્દ્રસિંહ આદેશ આપતા હોય તેમ જીતસિહને કહ્યું.\nજીતસિહએ જ તો ઈચ્છતા હતા કાવ્યા સાથે બધું સમય વિતાવી તેનું દિલ જીતી લવ.\nસાંજ પડી એટલે કાવ્યા વિચારી રહી હતી. આગળ શું કરવું. વિરેન્દ્રસિંહ સાથે દોસ્તી કરવા જાવ છું તો વિરેન્દ્રસિંહ તેના નાના ભાઈ જીતસિહ સાથે દોસ્તી કરાવવા મહેનત કરી રહ્યો છે. કંઈ નહિ...વિરેન્દ્રસિંહ કે જીતસિંહ સાથે દોસ્તી થાય..!! મારો મકસદ એક જ સગાઈ થવી ન જોઈએ અને રીંગ મેળવી લેવી. આમ રાત્રે સૂતી વખતે કાવ્યા વિચારતી રહી.\nસાંજ થતાં ગુરુમાં એ કાવ્યાને જોઈ નહિ એટલે બીજી પરીઓ ને પૂછ્યું. બીજી વાર કાવ્યા પરીઓના દેશમાંથી નીકળી હતી ત્યારે તેણે ગુરુમાં ની પરવાનગી લીધી ન હતી.\nકાવ્યા કેમ દેખાઈ રહી નથી.? ગુરુમાં ના પ્રશ્નમાં પરીઓ ને ગુસ્સો નજર આવી રહ્યો હસતો.\n"ડરતી ડરતી પરીઓ બોલી. ગુરુમાં અમને ખબર નથી કાવ્યા ક્યાં ચાલી ગઈ છે."\nકાવ્યા આખરે કુંવરો સાથે શું કરશે. ગુરુમાં ને ખબર પડશે કે કાવ્યા વસ્ત્રાપુર ગઈ છે તો કાવ્યાના શું હાલ થશે તે જોઈશું આગળના ભાગમાં...\nJaydeep R Shah4months ago


સર્વે: જાણો લોકોએ શું કહ્યું નોટબંધી સામાન્ય માણસ માટે ફાયદાકારક છે? | has the common man benefited from demonetisation majority say yes - Gujarati Oneindia\nસર્વે: જાણો લોકોએ શું કહ્યું નોટબંધી સામાન્ય માણસ માટે ફાયદાકારક છે?\n| Updated: Friday, November 25, 2016, 17:16 [IST]\nવનઇન્ડિયા દ્વારા નોટબંધી પર અમે એક સર્વે કર્યો હતો. આ સર્વે અમે અમારી અન્ય ચેનલા જેમ કે અંગ્રેજી, તમિલ, તેલુગુ, કન્નડા, મલયાલમ અને બંગાળી ચેનલમાં પણ કર્યો હતો જેમાં 31198 લોકોએ ભાગ લીધો હતો. ત્યારે અત્યાર સુધીના સૌથી મોટા ઓનલાઇન પોલમાં લોકોએ અમારા સવાલોનો શું જવાબ આપ્યો જાણો અહીં.\nઅમારા આ સર્વેમાં અમે લોકોને પૂછ્યું હતું કે શું નોટબંધીના આ નિર્ણયથી સામાન્ય માણસને કોઇ રીતેનો ફાયદો થશે. જેમાં ભારતભરથી કુલ 18503 લોકોએ તે વિશ્વાસ વ્યક્ત કર્યો હતો કે આ નિર્ણયથી લાંબા ગાળે સામાન્ય જનતાને ફાયદો થશે.\nએટલું જ નહીં લોકોએ સ્વીકાર્યું કે આ નિર્ણય લેતી વખતે મોદી સરકારે જે રીતે ગુપ્તતા જાળવી તે પણ યોગ્ય હતી. કુલ 64.2 ટકા લોકોએ મોદી સરકાર દ્વારા આ નિર્ણયને લઇને રાખવામાં આવતી ગુપ્તતાનું સમર્થન કર્યું હતું.\nજો કે નોટબંધી બાદ સરકારની જે અવ્યવસ્થા સામે આવી છે તે અંગે સવાલ પૂછતા59.3 ટકા લોકોએ તે વાત સ્વીકારી કે નોટબંધી બાદ સરકારની અણઆવડત છતી થઇ છે. જ્યારે 40.7 ટકા લોકોએ સ્વીકાર્યું કે આવા નિર્ણયોમાં ગુપ્તતા રાખવી જરૂરી હતી. અને જે થયું તે યોગ્ય છે.\nવળી 64 લોકોએ વિશ્વાસ વ્યક્ત કર્યો હતો કે ડિસેમ્બરમાં પરિસ્થિતિ સુધરશે. નોંધનીય છે કે પીએમ નરેન્દ્ર મોદીએ લોકોની નોટરદ્દ થયા પછી ધીરજ રાખવાનું કહ્યું હતું. અને ડિસ્મબર સુધીનો સમય માંગ્યો હતો. તો સામે પક્ષે 36 ટકા લોકો તેમ પણ કહ્યું હતું કે આમ કરીને મોદી ખાલી વધુ સમય માંગી રહ્યો છે.\nવળી નોટબંધી બાદ લોકોને હાલ જે નાણાની તંગી ઊભી થઇ છે તે માટે કોણ જવાબદાર છે તે સવાલના જવાબમાં 50 ટકા લોકોએ સરકારને જવાબદાર ગણાવી જ્યારે 29.8 ટકા લોકોએ આરબીઆઇ અને 20.1 ટકા લોકોએ બેંકને જવાબદાર ગણાવી હતી.\nજો કે નોટરદ્દ થવાથી આવનારી 2017ની ચૂંટણી પર કોઇ અસર થશે કે કેમ તે અંગે 42.8 ટકા લોકોએ જણાવ્યું કે આનાથી ભાજપ સરકારને કોઇ નુક્શાન નહીં થાય. ઉલ્ટાનું આ નિર્ણયથી તેની જીત 2017માં પાક્કી થશે. તો 36.9 ટકા લોકોએ તે પણ કહ્યું કે લોકોની યાદશક્તિ ખૂબ જ ઓછી હોય છે અને આ વાતથી કોઇ ફરક નહીં પડે. જ્યારે 20.3 ટકા લોકોએ સરકારનો આ નિર્ણય અયોગ્ય જણાવીને બીજેપીની હારની વાત પણ ઉચ્ચારી હતી.\ndemonetisation survey common man benefit black money narendra modi નોટબંધી સર્વે સામાન્ય માણસ ફાયદો કાળા નાણાં નરેન્દ્ર મોદી\nThere has beenalot of hype and debate around the decision taken by the government on demonetisation


ચેઇન તો ઠીક બુટ્ટી પણ સલામત નથી | chain snatcher theft - Sambhaav News\nઅમદાવાદ: શહેરમાં દિન-પ્રતિદિન ચેઇન સ્ને‌િચંગના બનાવ ઉત્તરોત્તર વધતાં ચેઇન સ્નેચરોને પકડવા માટે પોલીસ એડીચોટીનું જોર લગાવી રહી છે. ચેઇન સ્નેચરો પોલીસના ડર વગર બેખોફ થઇને મહિલાના ગળામાંથી ચેઇન ખેંચીને જતા હતા. હવે તેમની હિંમત એટલી વધી ગઇ છે કે મહિલાના કાનમાં પહેરેલી બુટ્ટીઓ પણ ખેંચવાનું શરૂ કર્યું છે. કૃષ્ણનગર વિસ્તારમાં આવેલ ખારીકટ કેનાલ પાસે શાક લેવા માટે નીકળેલી એક પરિણીતાના કાનમાંથી બુટ્ટી ખેંચીને બાઇક પર આવેલા બે શખ્સ ફરાર થઇ ગયા છે.\nકૃષ્ણનગરમાં આવેલ જીમીપાર્ક સોસાયટીમાં રહેતાં મુન્નીબહેન રામબરનસિંહ તોમરે કૃષ્ણનગર પોલીસ સ્ટેશનમાં બાઇક પર આવેલા બે શખ્સો વિરુદ્ધમાં ફરિયાદ કરી છે. ફરિયાદમાં કરેલા આક્ષેપ પ્રમાણે ગઇ કાલે મુન્નીબહેન શાક લેવા માટે ખારીકટ કેનાલ પાસે ગયાં હતાં તે સમયે બાઇક પર આવેલા બે શખ્સો તેમના કાનમાં રહેલી સોનાની બુટ્ટી ખેંચીને ફરાર થઇ ગયા હતા. દરમિયાનમાં બુટ્ટી ખેંચનાર શખ્સે મુન્નીબહેન સામે એક રૂમાલ ફેંક્યો હતો. મુન્નીબહેને રૂમાલ ખોલીને જોતાં તેમાં બે રૂપિયાનો સિક્કો હતો.\nઆ ઘટનામાં કૃષ્ણનગર પોલીસ ગઇ કાલે રાતે મુન્નીબહેનની ફરિયાદના આધારે ગુનો દાખલ કરીને તપાસ શરૂ કરી છે. ઉલ્લેખનીય છે કે ત્રણેક મહિના પહેલાં નિકોલ વિસ્તારમાં રહેતી મીનાદેવી ચૌહાણ નામની મહિલાના ગળામાંથી ચેઇન અને કાનમાંથી બુટ્ટીઓ ખેંચીને ચેઇન સ્નેચરો ફરાર થઇ ગયા હતા.\nભારતનું એવું ગામ કે જ્યાં 70 વર્ષની ઉંમરે પણ લોકો દેખાય છે જવાન


હું Pinterest અને Instagram સાથે કેવી રીતે સફળ થઈ શકું? ➡ ➡ અનુયાયીઓ ▷ ➡\nહું પિનટરેસ્ટ અને ઇન્સ્ટાગ્રામ સાથે કેવી રીતે સફળ થઈ શકું?\n12 શકે છે, 20210ટિપ્પણીઓ 397\nઘણાં સામાજિક નેટવર્ક્સ, વપરાશકર્તાઓને લાભ આપવા માટે એકબીજા સાથેના તેમના સંઘની તરફેણમાં છે તમારી ક્રિયાપ્રતિક્રિયા, પગલાં અને મુલાકાતોમાં સુધારો કરો. આ તમામ સહભાગીતાઓ માટે આભાર પ્રભાવશાળી લોકો સાથે ફાળો આપવાના વિકલ્પો હશે, પરંતુ, મહત્તમ, દરેક પ્લેટફોર્મનો વધુ સારી રીતે ઉપયોગ કરવાની તક.\nઆ કિસ્સામાં, પિંટેરેસ્ટ અને ઇન્સ્ટાગ્રામ ખૂબ ઉપયોગી છે, પરંતુ, મહત્તમ, સ્થાયી સંઘ છે જે દરેક વપરાશકર્તાઓને રોજિંદા ધોરણે જોઈતી પ્રવૃત્તિઓ કરવા સક્ષમ થવા માટે તત્વો પૂરા પાડે છે. જો કે, જો તેનો ઉપયોગ માપદંડ, બુદ્ધિ અને વ્યૂહરચના સાથે કરવામાં આવતો નથી, તો સંઘ કાર્ય કરશે નહીં.\nઆ કારણોસર, નીચે તમે ઇન્ટરનેટ વપરાશકારોના દરેકના રોજિંદા જીવનમાં સુધારો કરવા માટે બનાવવામાં આવેલ, એવા બધા ટૂલ્સને જોવા માટે સમર્થ હશો કે જે વપરાશકર્તાઓની દયા પર છે. પણ, લાભ લો દરેક વિચાર કે જે પિંટેરેસ્ટ સંભાળે છે આજકાલ ડિજિટલ વિશ્વના બધા પ્રેમીઓ માટે.\nઇન્સ્ટાગ્રામ અને પિંટેરેસ્ટ વચ્ચે જોડાણ\nઓછામાં ઓછા બે વર્ષ પહેલાંથી, પીનટેરેટે વપરાશકર્તાના અનુભવને સુધારવા માટે ઇન્સ્ટાગ્રામ સહિતના ઘણા સામાજિક નેટવર્ક્સ વચ્ચે સફળ જોડાણ બનાવવાનું નક્કી કર્યું છે. દરમિયાન, કેટલાક નેટીઝન્સ કરે છે પરિસ્થિતિનો લાભ લેવામાં સક્ષમ થયા છે, પરંતુ અન્ય હજી એપ્લિકેશન વિશે શું છે તે ખૂબ સારી રીતે જાણતા નથી.\nકોઈપણ Pinterest અને Instagram વચ્ચે સંપર્ક કરી શકે છે?\nઉપરોક્ત પ્રશ્નનો ખૂબ જ સરળ જવાબ છે અને તે હા, ફક્ત તે લોકો જ નહીં જે કંપનીના ખાતા સાથે સંકળાયેલા છે. હકીકતમાં, પિન્ટરેસ્ટના સર્જકો આ પ્રકારની પ્રવૃત્તિઓ પ્રાપ્ત કરવા માટે લોકોને પ્રોત્સાહન આપે છે.\nબધી સકારાત્મક બાબતો માટે આભાર કે જે સોશિયલ નેટવર્ક વચ્ચે શક્યતાઓમાં છે, ઘણા લોકો સંદેશાવ્યવહાર ક્ષેત્રે તેમના સાહસ અને પ્રોજેક્ટ્સ સાથે આગળ વધવામાં સક્ષમ થયા છે.\nઇન્સ્ટાગ્રામ અને પિંટેરેસ્ટનો ઉપયોગ કરવાનાં પગલાં\nઉપર જણાવ્યા મુજબ, આ બંને સામાજિક નેટવર્ક વચ્ચેના યુનિયનથી વપરાશકર્તાઓ માટે સેંકડો તકો .ભી થઈ છે. બંને વચ્ચેના સંબંધનો ઉપયોગ ફક્ત સકારાત્મક સાધન તરીકે થવો જોઈએ.\nસેટિંગ્સમાં બંને પ્લેટફોર્મ સંબંધિત છે\nજો તમે પિન્ટરેસ્ટ પર છો, તો તમે વધુ સારા પરિણામ મેળવવા માટે સેટિંગ્સમાં નેવિગેટ કરી શકો છો. ત્યાંથી, વપરાશકર્તાઓ કરી શકે છે પિન શેર કરતી વખતે વધુ સારા પરિણામો મેળવી શકે છે અને / અથવા પ્રકાશનો.\nજનતા સાથે વાતચીત કરો\nતમે બંને પ્લેટફોર્મ પર હોવાથી, તમારે યાદ રાખવું જ જોઇએ કે દરેકના વપરાશકારો જુદી જુદી વસ્તુઓ માટે જુએ છે, તેથી વ્યૂહરચનાઓ અલગ હોવી જોઈએ. આ આપેલ છે, એક સારો વિચાર એ છે કે બંનેમાં માહિતી શેર કરવામાં સમર્થ હશે જુદા જુદા દ્રષ્ટિકોણ સાથેઆનો આભાર, વિચારની વિવિધતાને માર્ગ આપવાનું ખૂબ જ શક્ય છે.\nસામગ્રી ચોરી ન કરો\nજો તમે હમણાં જ પ્રારંભ કરી રહ્યાં છો, તો એક શ્રેષ્ઠ વિચારો એ છે કે અન્ય સામગ્રી નિર્માતાઓ સાથે જોડાણ કરવું. જો કે, તમારે વપરાશકર્તાઓની સામગ્રી ચોરી કરવાનું સંપૂર્ણપણે ટાળવું જોઈએ કારણ કે ઇન્ટરનેટ વપરાશકર્તાઓ તરફથી શંકા પેદા કરશે જે સતત તમારી પ્રોફાઇલની મુલાકાત લે છે.\nસહાયક સામગ્રી શેર કરવા માટેના વિચારો મહાન છે, પરંતુ તે પણ છે જે તમને હસાવશે. તેથી, એક ઉત્તમ વિચાર છે પોસ્ટ્સને જોક્સમાં ફેરવો જે લોકોનું ધ્યાન આકર્ષિત કરી શકે છે.\n1 ઇન્સ્ટાગ્રામ અને પિંટેરેસ્ટ વચ્ચે જોડાણ\n1.1 કોઈપણ Pinterest અને Instagram વચ્ચે સંપર્ક કરી શકે છે?\n2 ઇન્સ્ટાગ્રામ અને પિંટેરેસ્ટનો ઉપયોગ કરવાનાં પગલાં\n2.1 સેટિંગ્સમાં બંને પ્લેટફોર્મ સંબંધિત છે\n2.2 જનતા સાથે વાતચીત કરો\n2.3 સામગ્રી ચોરી ન કરો\n2.4 કઠોર ન બનો\nપીન્ટરેસ્ટ એકાઉન્ટમાં ફેરફાર કેવી રીતે કરવો?


સૂર્યના રાશી પરિવર્તનથી આ રાશીજાતકોનું ખુલી જશે ભાગ્ય અને ઘરમાં થશે ધનવર્ષા, જાણીલો કેવો રહેશે તમારી રાશિનો હાલ? - મોજીલું ગુજરાત\nજ્યોતિષ શાસ્ત્ર પ્રમાણે બધા ગ્રહ અને નક્ષત્ર તેની સ્થિતિ સતત બદલતા રહે છે. તેની અસર બધી રાશિ પર પડે છે તેના લીધે તે રાશિના જાતકોના જીવનમાં ઘણા પરીવર્તન આવે છે. અત્યારે સૂર્ય ગ્રહ મકર રાશિમાં સ્થિત છે અને તે થોડા સમયમાં કુંભ રાશિમાં ગોચર કરશે.\nજ્યોતિષ શાસ્ત્ર પ્રમાણે એવું કહેવામા આવે છે કે સૂર્ય હમેશા માટે સીધી ચાલ જ ચાલે છે. તેને ક્ષતિનો કારક ગ્રહ ગણાવામાં આવે છે. આ સંક્રમણ થયા બાદ તે થોડો સમય માટે દરેક રાશિમાં રહે છે. જ્યારે સૂર્ય ગ્રહ કુંભ રાશિમાં ગોચર કરશે ત્યારે કેટલીક રાશિ પર તેની અસર થશે.\nએવું માનવામાં આવે છે કે બધા ગ્રહ કરતાં સૂર્ય ગ્રહ પ્રભાવશાળી ગ્રહ છે. ત્યારે કોઈ વ્યક્તિ સૂર્યની નજીક જશે તો તેના જીવનમાં તેને ઘણું નુકશાન થઈ શકે છે. જ્યોતિષ શાસ્ત્રના જાણકાર પ્રમાણે સૂર્યને પાપનો ગ્રહ માનવમાં આવતો નથી. જ્યારે ક્રૂર ગ્રહ તેની નજીકમાં રહે છે ત્યારે તે તેનો નકારાત્મક પ્રભાવ પાડે છે.\nસૂર્યના આ પરિવર્તનથી બધી રાશિના લોકોના જીવનમાં શુભ અસર થશે. આ મહિનામાં સૂર્ય મકર રાશિથી કુંભ રાશિમાં ગોચર કરશે. તેથી આજે આપણે જાણીએ કે કુંભ રાશિના આ સંક્રમણથી કેવી અસર પડશે. તેના માટે આ ફેરફાર કેવા રહેશે તેના વિષે આજે જાણીએ.\nકુંભ રાશિના જાતકો પર કેવી અસર રહેશે :\nસૂર્ય પરિવર્તનની અસર કુંભ રાશિના જાતકોના પર અસર પડશે. આ સમયમાં આ રાશિના જાતકોને શુભ અને અશુભ એમ બંને પરિણામ મળી શકે છે. જ્યોતિષ શાસ્ત્ર પ્રમાણે આ રાશિના જાતકો આ સમયમાં ક્રોધિત અને ચિડિયા રહી શકે છે. તેથી તમારે તમારા પોતા પર વધારે ધ્યાન આપવું. આ સ્મયામાં વધારાનો ખર્ચ થઈ શકે છે. તેથી ખર્ચ નિયંત્રણમાં રહે તેના પર તમારે ધ્યાન આપવું જોઈએ.\nઆ ફેરફાર થવાથી આ રાશિના જાતકો એકલતા અનુભવી શકે છે અને તે બીજા કરતાં તેને અલગ સમજી શકે છે. ત્યારે તમારા પોતાના સબંધ પર વધારે ધ્યાન આપવું જોઈએ. આ સમયમાં તમે પરોપકારી રીતે અને સમાજના હિત માટે વિચારી શકો છો. તેનાથી સમાજમાં તમારું સન્માન અને પ્રતિષ્ઠામાં વધારો થશે. નોકરી કરતાં લોકો કામમાં સારું પ્રદર્શન કરશે. તેનાથી ઉચ્ચ અધિકારી ખુશ થશે.\nઆવકમાં ઘણો વધારો થઈ શકે છે. આ રાશિના જાતકો જે અભ્યાસ કરે છે તેમના માટે શુભ સમય રહેશે. તમને તમારી મહેનતનુ ફળ જરૂરથી મળશે. તમે તમારી ઈચ્છા પ્રમાણે લક્ષ્ય મેળવી શકો છો. તમે ઘણી વખત તમારા સ્વભાવને લીધે હઠ કરી શકો છો. આ રાશિ સિવાય મેષ, મિથુન અને કન્યા રાશિમાં પણ આ સંક્રમણ થવાથી તેના જાતકોને શુભ પરિણામ મળી શકે છે. તેના માટે સમય શુભ રહેશે.\nએક મસાલા તરીકે ઉપયોગ મા લેવાતું જીરું સ્વાસ્થ્ય માટે પણ છે ખુબ જ લાભદાયક, ઘણી તકલીફો થશે દુર…


દુનિયાભરમાં ફેલાયેલા કોરોના વાઇરસને કારણે તમામ ઉદ્યોગો ઠપ થઈ ગયા છે. એમાં ફિલ્મ ઇન્ડસ્ટ્રી પણ અપવાદ નથી. 14 માર્ચથી થિયેટર બંધ કરાયા બાદ એક પણ ફિલ્મ રિલીઝ થઈ નથી, અને લૉકડાઉન પાછું ખેચાયા પછી પણ થિયેટર શરૂ થયા પછી કેટલા દર્શકો ફિલ્મ જોવા આવશે એ કહી શકાય એમ નથી. એમાંય છેલ્લા એક મહિનાથી ઘરે બેસનારાઓ માટે ઓટીટી પ્લેટફોર્મ મનોરંજન માટેનું મહત્ત્વનું સાધન બની ગયું છે.\nથિયેટર બંધ કરવાનો આદેશ અગાઉ રિલીઝ થયેલી બે ફિલ્મો બાગી-3 અને અંગ્રેજી મીડિયમ હાલ ઓટીટી પ્લેટફોર્મ પર ધૂમ મચાવી રહી છે. ત્યારે જેમની ફિલ્મો રિલીઝ માટે તૈયાર છે એવા અનેક નિર્માતા ઓટીટી પ્લેટફોર્મ પર તેમની ફિલ્મ રિલીઝ કરવા માટે મન બનાવી રહ્યા છે. તાજેતરમાં ફિલ્મ ઇન્ડસ્ટ્રીના અગ્રણી ટ્રેડ એનાલિસ્ટ કોમલ નાહટાએ પણ આ વાત તેમના ઑનલાઇન કાર્યક્રમમાં કહી હતી.\nકોમલ નાહટાના કહેવા મુજબ સૂર્યવંશી, કુલી નં. વન, રાધે, લક્ષ્મી બૉમ્બ જેવી બિગ બજેટ ફિલ્મો રિલીઝ થવાની હતી પરંતુ કોરોનાના પ્રકોપને કારણે તેમની રજૂઆત મુલતવી રાખવી પડી. થોડો સમય માટે રિલીઝ મુલતવી રહે તો નિર્માતાઓ તારીખ એડજસ્ટ કરી શકે. પરંતુ અત્યારના સંજોગો જોતા ભાવિ અનિશ્ચિત હોવાથી મોટા નિર્માતાઓ ઓટીટી પ્લેટફોર્મ પર તેમની ફિલ્મ રિલીઝ કરવાનું વિચારી રહ્યા છે. એટલું જ નહીં, તેઓ નેટફ્લિક્સ, એમેઝોન પ્રાઇમ વિડિયો, ડિઝની-હૉટસ્ટાર જેવા ઓટીટી પ્લેયર્સ સાથે આ મુદ્દે પ્રાથમિક ચર્ચા પણ કરી રહ્યા હોવાનું જાણવા મળ્યું છે.\nકોમલ નાહટાએ વધુમાં જણાવ્યું કે, ભારતમાં થિયેટર ખુલે તો વર્લ્ડવાઇડનું શું? મોટી ફિલ્મો દુનિયાભરમાં એક સાથે રિલીઝ થતી હોય છે, પહેલા યુએસ પછી યુકે, આફ્રિકા, ઓસ્ટ્રેલિયા એમ વારાફરતી રિલીઝ કરાતી નથી. એટલે દુનિયાભરના થિયેટર ખુલે નહીં ત્યાં સુધી ફિલ્મો રિલીઝ થાય એવી શક્યતા લાગતી નથી. ઉપરાંત લૉકડાઉન ખુલ્યા બાદ એક સાથે અનેક ફિલ્મો રિલીઝ માટે લાઇન લગાવી ઊભી હશે. એમાં મોટી ફિલ્મોને પ્રાઇમ શોઝ અને ઓપનિંગ વીક મળશે, પરંતુ બાકીની ફિલ્મોએ સહન કરવાનો વારો આવશે.\nઆવામાં મોટા નિર્માતાઓ પાસે ઓટીટી સિવાય બીજો કોઈ વિકલ્પ બચતો નથી. હવે પ્રશ્ન એ ખડો થાય છે કે જો નિર્માતા ઓટીટી પ્લેટફોર્મ પર જાય તો કમાણીનું શું? એટલા માટે જ નિર્માતાઓ નેટફ્લિક્સ અને એમેઝોન જેવા પ્લેટફોર્મ સાથે વાટાઘાટ કરી રહ્યા છે. નિર્માતાઓ તેમની સંભવિત આવક જેટલા રૂપિયાની માગણી કરી રહ્યા છે. કોઈ પણ ફિલ્મ રિલીઝ થવાની હોય એ અગાઉ એ કેટલી કમાણી કરી શકે છે એનો અંદાજ મુકવામાં આવે છે. જેમ કે સૂર્યવંશીનું ટ્રેલર રિલીઝ કરાયું ત્યારે જાણકારોએ અંદાજ મુક્યો હતો કે ફિલ્મ 300 કરોડનો બિઝનેસ કરશે. એટલે આ અંદાજિત આવક જેટલી રકમ ઓટીટી પ્લેટફોર્મ આપે એવી અપેક્ષા નિર્માતાઓ રાખી રહ્યા છે.\nદરમ્યાન રવિવારે મળેલા અહેવાલ મુજબ અક્ષય કુમાર અને કિયારા અડવાણીની ફિલ્મ લક્ષ્મી બૉમ્બ મલ્ટીપ્લેક્ષમાં રિલીઝ કરવાને બદલે ઓટીટી પ્લેટફોર્મ પર રિલીઝ થાય એવી શક્યતા છે. લક્ષ્મી બૉમ્બના રિલીઝ રાઇટ્સ ખરીદવા માટે નિર્માતા અને અક્ષ્ય કુમાર ડિઝની-હૉટસ્ટાર સાથે વાટાઘાટ કરી રહ્યા હોવાનું જાણવા મળ્યું છે. ફિલ્મનું પોસ્ટ પ્રોડક્શનનું કામ બાકી છે પણ દિગ્દર્શક રાઘવ લૉરેન્સનું કહેવું છે કે ફિલ્મની ટીમ ઘરે કામ કરી રહી હોવાથી સમય વધુ લાગી રહ્યો છે. પરંતુ ફિલ્મ જૂન સુધીમાં પૂરી થઈ જશે. નિર્માતઓનું માનવું છે કે હાલ3મે સુધી લૉકડાઉન અમલમાં છે, પરંતુ સોશિયલ ડિસ્ટન્સિંગ જાળવી રાખવા થિયેટર શરૂ કરવાની પરવાનગી કદાચ ન અપાય. એટલે ફિલ્મને ઓટીટી પ્લેટફોર્મ પર રિલીઝ કરવાનો વિકલ્પ અપનાવી શકે છે.


ફિલ્મ પ્રિવ્યુ : દૃશ્યમ\nYou are here :HOME >> Entertainment >> Film Preview >> ફિલ્મ પ્રિવ્યુ : દૃશ્યમ\n30 July 2015\tNaresh\tEntertainment\t- Film Preview\nમલયાલમ, કન્નડ, તેલુગુ અને તામિલ પછી હવે આ જ ફિલ્મ હિન્દીમાં બની છે. તમામ લૅન્ગ્વેજમાં સુપરહિટ પુરવાર થયેલી ‘દૃશ્યમ’ અત્યાર સુધીમાં ચાલીસથી વધારે અવૉર્ડ જીતી છે.\n‘દૃશ્યમ’ની હિન્દી રીમેકનું ડિરેક્શન નિશિકાંત કામતે કર્યું છે, જ્યારે ફિલ્મમાં લીડ રોલ અજય દેવગન અને તબુ કરે છે. મજાની વાત એ છે કે એક સમયે એકબીજાની પેર બનીને આવેલાં અજય-તબુ આ ફિલ્મમાં એકબીજાની સામે છે. વાત જ્યારે ફૅમિલીની આવે છે ત્યારે એક કૉમન મૅન કઈ હદે ચાણક્ય બની જાય છે અને પોતાની ફૅમિલી માટે તે કયા સ્તરે લડત આપે છે એ વાતને ફિલ્મમાં દર્શાવવામાં આવી છે.\nવિજય સાલગાંવકર (અજય દેવગન) ગોવાના એક નાના ગામમાં રહે છે. વિજયનો કેબલ નેટવર્કનો બિઝનેસ છે. નાની ફૅમિલી છે અને ફૅમિલીમાં વાઇફ નંદિની (શ્રિયા શરન) અને બે દીકરીઓ છે. વિજયનાં સપનાંઓ બહુ નાનાં છે. તે શાંતિથી રહેવા માગે છે. માત્ર ચાર ચોપડી ભણેલો વિજય અનાથ છે અને એટલે જ તેને ફૅમિલીનું મૂલ્ય ખબર છે. તેણે જે કંઈ મેળવ્યું છે એ બધું પોતાની જાતમહેનતે મેળવ્યું છે અને હવે વધારે કંઈ મેળવવાની તેની ખ્વાહિશ પણ નથી રહી. વિજયને કોઈ ખાસ શોખ નથી, સિવાય કે ફિલ્મો. તે હિન્દી ફિલ્મોનો ગાંડો શોખીન છે. જો તેને ચોવીસ કલાક ફિલ્મો સામે બેસાડી દેવામાં આવે તો પણ તેને કોઈ તકલીફ ન પડે. નવી ફિલ્મ જોવાની એટલે જોવાની જ એ તેનો વણલખ્યો નિયમ છે.\nવિજયની સીધીસાદી અને સરળ લાઇફમાં તકલીફોનું એક ઝુંડ એ સમયે ઉમેરાઈ જાય છે જે સમયે તેની મોટી દીકરી ઇશિતા (ઇશિતા દત્તા)ની સાથે ભણતો એક ટીનેજર ગુમ થાય છે. ગુમ થયેલા એ ટીનેજરની શોધ શરૂ થાય છે અને એ શોધની તમામ દિશાનું અંતિમ વિજયના ઘર, વિજયની ફૅમિલી અને વિજયની દીકરી સુધી પહોંચી રહ્યું છે.\nકમનસીબી એ છે કે જે ટીનેજર ગુમ થયો છે એ બીજા કોઈનો નહીં પણ ખડૂસ સ્વભાવની કહેવાય એવી પોલીસ જનરલ મીરા દેશમુખ (તબુ)નો દીકરો છે. મીરા એક જ સિદ્ધાંત સાથે કામ કરે છે - જેના પર શંકા તે જ આરોપી. મીરા વિજયની ફૅમિલીને તબાહ કરવાની નોબત પર આવી જાય છે. એની સામે વિજય પાસે હવે ફૅમિલીને બચાવવા સિવાય કોઈ છૂટકો નથી. હવે શરૂ થાય છે ચાર ચોપડી પાસ અને IPS ઑફિસર વચ્ચેની જંગ જેમાં અઢળક ચડાવ-ઉતાર આવવાના છે.\nફિલ્મમાં અજય દેવગનની દીકરીનું કૅરૅક્ટર કરનારી ઇશિતા દત્તા એક સમયની ઍક્ટ્રેસ તનુશ્રી દત્તાની સગી નાની બહેન છે. સ્ટાર પ્લસ પર આવેલી ‘એક ઘર બનાઉંગા’ ટીવી-સિરિયલથી તેણે ઍક્ટિંગ કરીઅર શરૂ કરી હતી. આ તેની પહેલી ફિલ્મ છે.


અબજો રૂપિયામાં આળોટે છે શાહરુખ ખાન: 40 અબજ રૂપિયાનો આસામી | Glamour | Gujarat Mirror\nઅબજો રૂપિયામાં આળોટે છે શાહરુખ ખાન: 40 અબજ રૂપિયાનો આસામી\nબોલીવુડનો બાદશાહ હોલીવુડના એકટર્સ કરતા પણ ફિલ્મ માટે વધારે ચાર્જ લે છે\nશાહરૂખ ખાનનું નામ દુનિયામાં સૌથી વધારે કમાણી કરનાર એક્ટર્સમાં શામેલ છે. પરંતુ હંમેશા એક સવાલ મનમાં થતો હોય છે કે, તેની પાસે કેટલી સંપત્તિ છે? મીડિયા રિપોર્ટ્સ અનુસાર, શાહરૂખ એક ફિલ્મ માટે ઘણા હોલિવુડ એક્ટર્સ કરતા પણ વધારે ચાર્જ કરે છે.\nસૂત્રોનુસાર, શાહરૂખ ખાનની કુલ સંપત્તિ 6000 મિલિયન ડોલર એટલે કે 40 અબજ રૂપિયા છે. ધ સનની રિપોર્ટ અનુસાર, શાહરૂખ ખાને વર્ષ 2008માં 75 મિલિયન ડોલર એટલે કે લગભગ4અબજ રૂપિયામાં કોલકાતા નાઇટ રાઇડર્સ ખરીદી કરી હતી.\nઆઈપીએલ ની કોલકાતા નાઇટ રાઇડર્સ (કેકેઆર)ની કોઑનર જૂહી ચાવલા છે. આ સિવાય એક ફિલ્મ માટે શાહરખ 2.51 અબજ રૂપિયાનો ચાર્જ કરે છે. તમને જણાવી દઇએ કે, ઇન્ડસ્ટ્રીમાં3ખાન ફિલ્મોની કમાણીનો સૌથી વધારે હિસ્સો લે છે.\nમુંબઇમાં શાહરૂખ ખાનનું ઘર મન્નત છે, શાહરૂખે આ બંગલો 1995માં 15 કરોડ રૂપિયામાં ખરીદ્યો હતો. હાલમાં આ ઘરની કિંમત 200 કરોડની આસપાસ પહોંચી ગઇ છે. શાહરૂખનું ઘર પોપ્યુલર ટૂરિસ્ટ પ્લેસમાંથી એક છે. આ સાથે શાહરૂખનું દુબઇમાં પણ ઘર છે. શાહરૂખ અનુસાર, આ વિલા તેણે એક સાઇટ પર ઘર બનાવનાર ડેવલપરે ગિફ્ટ કર્યો હતો.\nઆ સિવાય લંડનમાં પણ શાહરૂખનું એક ઘર છે, જેની કિંમત 1 અબજ રૂપિયા છે. ફિલ્મો સિવાય શાહરૂખ ઘણી કંપનીઓનો બ્રાન્ડ એમ્બેસડર છે. કંપનીના પ્રોડક્ટ્સનું પ્રમોશન કરીને પણ શાહરૂખ કરોડો રૂપિયાની કમાણી કરે છે.\nતો આ બધું જ ભેગુ કરીને જોવા જઇએ તો શાહરૂખની કુલ કમાણી 600 મિલિયન ડોલર એટલે કે 40 અબજ રૂપિયા છે. તમને જણાવી દઇએ શાહરૂખ હાલમાં આનંદ એલ.રાયની ફિલ્મ ઝીરોમાં કામ કરી રહ્યો છે, આ ફિલ્મમાં શાહરૂખની સાથે કેરટિના કૈફ અને અનુષ્કા શર્મા જોવા મળશે.


ગુજરાતીઓ, હવે તો ગુજરાતીમાં બોલો! | gujarati language Talk Gujarat People - Sambhaav News\n“હું એ જ ભાષામાં સર્વશ્રેષ્ઠ કામ આપી શકું જે ભાષા મને મૌલિકતાથી વિચારવાની શક્તિ આપે છે. મૌલિક કામ ક્યારેય વિદેશી ભાષામાં ન થઈ શકે. નકલ કરવી હોય તો બીજી ભાષામાં લખી શકાય, પરંતુ ચિંતન તો માતૃભાષામાં જ થઈ શકે.” ફ્રેન્ચ લેખક જીન પેટ્રિક મોડેનોએ ૨૦૧૪નો સાહિત્ય માટેનો નૉબલ પારિતોષિક મેળવતી વખતે આ શબ્દો કહ્યાં હતા. ફ્રાન્સમાં સાહિત્ય ક્ષેત્રે નૉબેલ પારિતોષિક મેળવનાર લેખકોમાં જીન પેટ્રિક પંદરમા સાહિત્યકાર છે.\nભારતમાં અત્યાર સુધી રવીન્દ્રનાથ ટાગોરે સાહિત્ય ક્ષેત્રે નૉબેલ પારિતોષિક મેળવ્યું છે. તેમની વિજેતા કૃતિ ‘ગીતાંજલિ’ તેમની માતૃભાષા બંગાળીમાં હતી. તેઓ માતૃભાષાના મહત્તમ પ્રયોગના હિમાયતી હતા. બાળકોને કયા માધ્યમમાં શિક્ષણ આપવું તે ચર્ચા દરેક માતૃભાષા દિવસે થતી રહે છે, પરંતુ બાળકો માતૃભાષાના માધ્યમમાં અભ્યાસ કરે તેનો અંતિમ ધ્યેય એ જ છે કે આપણી માતૃભાષા એટલે કે ગુજરાતીનો પ્રચાર થાય. ગુજરાતનાં મહાનગરો અમદાવાદ, વડોદરા, સુરત અને રાજકોટ સહિત અન્ય ઘણાં શહેરોમાં માતૃભાષાનો ઉપયોગ ઓછો થઈ રહ્યો છે. મોટાં શહેરોમાં પરપ્રાંતીય લોકો રહેતાં હોવાથી અન્ય ભાષામાં વાત થતી જોવા મળે તે સ્વાભાવિક છે, પરંતુ વાસ્તવિકતા એ છે કે એક ગુજરાતી પણ બીજા ગુજરાતી સાથે હિન્દી કે અંગ્રેજીમાં વાત કરતો જોવા મળે છે.\nઅમદાવાદની એક કૉલેજના ગુજરાતીના અધ્યાપક અને ગુજરાતી ભાષા પર સંશોધનકર્તા ડૉ.નિસર્ગ આહીર કહે છે, “વાતચીતમાં હિન્દી કે અંગ્રેજીનો ઉપયોગ કરવાથી પોતે સુધરેલા કે હોશિયાર સાબિત થશે તેવી ભ્રામક માન્યતા લોકોનાં મનમાં બંધાતી હોય છે. મોટાં શહેરોમાં આ સ્થિતિ વધુ જોવા મળે છે. જ્યાં દુકાનદારો, રિક્ષાવાળાઓ, સેલ્સમેન અને રિસેપ્શનિસ્ટ વગેરે ગુજરાતી ગ્રાહક સાથે પણ હિન્દી કે અંગ્રેજીમાં જ વાત કરે છે. બહુભાષી લોકોની વચ્ચે બીજી ભાષાનો પ્રયોગ થાય તે સમજી શકાય, પરંતુ તથ્યોના આધારે એ જણાય છે કે ગુજરાતીઓ માતૃભાષાનું ગૌરવ વધારવાનો મત ધરાવતા નથી. જો આમ જ થતું રહેશે તો ગુજરાતી ભાષા પોતાનું અસ્તિત્વ ખોઈ બેસશે અને ગુજરાતી ભાષાનું સમૃદ્ધ શબ્દભંડોળ ધીમેધીમે ઓછું થઈ જશે.”\nએવું નથી કે ગુજરાતી ભાષાનો પ્રયોગ ન કરવાનો ટ્રેન્ડ માત્ર અંગ્રેજી માધ્યમમાં ભણેલા લોકોમાં જ છે. હાલ સ્થિતિ એવી છે કે, ઑફિસ કે કંપનીઓમાં સિક્યોરિટી ગાર્ડથી લઈને મેનેજર સુધીની વ્યક્તિ હિન્દીને જ પ્રાધાન્ય આપે છે. જેથી ગુજરાતીમાં વાત કરવાની ઇચ્છા ધરાવતી વ્યક્તિ પણ કમને હિન્દીમાં જ વાત કરતી થઈ છે. અમદાવાદમાં લૉનો અભ્યાસ કરતાં જનાર્દન જોશી કહે છે , “હું જે કૉચિંગ ક્લાસમાં જાઉં છું ત્યાં મોટાભાગના વિદ્યાર્થીઓ હિન્દીમાં જ વાત કરે છે. અજાણ્યા હોય તો ઠીક પરંતુ તેમને જાણ થાય કે સામેવાળી વ્યક્તિ ગુજરાતની છે છતાં તેઓ હિન્દીમાં જ વાત ચાલુ રાખશે. આ સ્થિતિમાં એક સામાન્ય યુવાનને બહાર ગુજરાતીમાં વાતની શરૂઆત કરવાનો સંકોચ થાય તે સ્વાભાવિક છે.”\nઅમદાવાદની કૉલેજિયન ધારા શર્મા કહે છે, “ગુજરાતી નાટકોમાં કે સાહિત્યમાં ગુજરાતી ભાષા મીઠી અને સમૃદ્ધ હોવાનું અનુભવાય છે, પરંતુ મોટાં શહેરોનાં મૉલ, મલ્ટિપ્લેક્સ, શો-રૂમ કે કૉલેજમાં ગુજરાતી ભાષામાં વાતચીત નહીંવત્ થાય છે. આ અંગે અમારા મિત્રવર્તુળમાંથી એક જ તારણ મળે છે કે, હિન્દી-અંગ્રેજીમાં વાત કરીને લોકો પોતાને આધુનિક સાબિત કરવા મથી રહ્યાં છે.”\nશહેરોમાં રહેતાં લોકો આ પરિસ્થિતિથી ટેવાઈ ગયા હશે, પરંતુ ગુજરાતના અન્ય ભાગોમાં રહેતાં લોકો જ્યારે શહેરની મુલાકાત લે છે ત્યારે તેમના આશ્ચર્યનો પાર રહેતો નથી. આ અંગે જૂનાગઢનો યુવાન ડેનિસ પંચોલી કહે છે, “હું અવારનવાર અમદાવાદ અને વડોદરા જતો હોઉં છું. ત્યાં મોટાભાગના વિસ્તારોમાં હિન્દી ભાષા જ બોલાતી હોય છે. કોઈ અજાણી ગુજરાતી વ્યક્તિ સાથે વાત કરવાની થાય ત્યારે તે હિન્દી ભાષાને જ પ્રાથમિકતા આપે છે. અમુક પૉશ વિસ્તારોમાં તો દુકાનો કે રેસ્ટોરાંનાં બોર્ડ પણ ગુજરાતીમાં નથી હોતાં. ત્યારે આપણે ગુજરાત બહારના કોઈ વિસ્તારમાં પ્રવેશી ગયા હોઈએ તેવું પ્રતીત થાય છે.”\nયુવાનો ઘરની બહાર ગુજરાતી ભાષાનો ઓછો ઉપયોગ કરે છે. યુવાનો સાથે સંકળાયેલાં પ્રચાર માધ્યમો પણ તેમની ભાષાની પ્રાથમિકતા સાથે જોડાયેલાં હોઈ શકે. આ અંગે જાણીતા ગાયક અરવિંદ વેગડા કહે છે, “હાલમાં યુવાનો એફ.એમ. રેડિયો વધુ સાંભળે છે અને તે સગવડિયું માધ્યમ હોઈ લોકોની વધુ નજીક છે. એફ.એમ.માં ગુજરાતી ગીત કે ભાષાનો પ્રચાર સાવ ઓછો જોવા મળશે. શું તેમને ગુજરાતી ભાષા વામણી લાગે છે ? ગુજરાતી સંગીતને પ્રોત્સાહન મળશે તો ગુજરાતી ભાષાને પણ પ્રોત્સાહન મળી શકે.”\nહિન્દી એ રાષ્ટ્રભાષા છે અને અંગ્રેજી વિશ્વભાષા. બંનેનું જ્ઞાન અનિવાર્ય છે અને પ્રયોગ પણ, પરંતુ માતૃભાષાને વામણી સમજી તેનો પ્રયોગ ટાળવામાં આવે તો ‘ઝેર તો પીધાં જાણી જાણી’ જેવી પરિસ્થિતિ સર્જાશે તે ચોક્કસ છે. ગુજરાતી ભાષાના પ્રચાર-પ્રસાર માટે વિદેશમાં થતી પ્રવૃત્તિઓ ગુજરાતમાં આ પરિસ્થિતિ હોય તો બહાર વસતાં ગુજરાતીઓ માતૃભાષા વિશે શું વિચારી રહ્યાં છે તે જાણવું પણ જરૂરી છે. કારણ કે ત્યાં જન્મેલી ગુજરાતી પેઢી તો પોતાના ઘર સિવાય નહીંવત્ સ્થળે ગુજરાતી ભાષાના સંપર્કમાં આવે છે. યુ.એસ.એ.ના ફ્લોરિડામાં રહેતા જગદીશ વ્યાસ વિદેશમાં રહેતા ગુજરાતીઓનાં બાળકો માતૃભાષા શીખે તે માટે છેલ્લાં ૧૬ વર્ષથી પ્રયાસરત છે. બાળકોને સરળતાથી ગુજરાતી શીખવવા તેમણે ઈન્ટરેક્ટિવ સીડી બનાવી છે. જેના દ્વારા બાળક આપમેળે ગુજરાતી શીખતું થઈ જાય છે.\nવિશ્વના ૨૨ દેશોમાં વસતાં ગુજરાતીઓ વચ્ચે આ સીડીની ૮૨,૫૦૦થી પણ વધુ નકલ વેચવામાં આવી છે. કક્કો, બારાક્ષરીથી માંડીને ગુજરાતી ભાષાનાં તમામ પાસાં ઉપરાંત તસવીરો અને ઓડિયો-વીડિયો પણ તેમાં આવરી લેવાયા છે. જગદીશભાઈ કહે છે, “હું ૧૯૭૯માં અમેરિકા ગયો અને સ્થાયી થયો. મારી બંને પુત્રીઓનો જન્મ પણ ત્યાં જ થયો. ત્યાં રહ્યા બાદ મને ઘરમાં પણ અંગ્રેજીમાંં વાત કરવાની ટેવ પડી હતી. થોડાં વર્ષો બાદ મારી માતા ત્યાં આવ્યાં ત્યારે એવું બનતું કે હું અને મારી પુત્રીઓ અંગ્રેજીમાં વાત કરીએ (કારણ કે મારી બંને પુત્રીઓને ત્યારે ગુજરાતી નહોતું આવડતું) અને હસીએ. અમને હસતાં જોઈ તે પણ હસવા માંડે. એક દિવસ તેમણે મારી સમક્ષ અંગ્રેજી શીખવાની ઈચ્છા દર્શાવી. જેથી તેઓ મારી પુત્રીઓ સાથે વાતચીત કરી શકે. આ વાતથી મને ઘણો આઘાત લાગ્યો. બાદમાં મેં નક્કી કર્યું કે પરદેશમાં રહેતાં ગુજરાતીઓનાં બાળકોને ગુજરાતી બોલતાં કરવાં. દોઢેક વર્ષની મહેનતના અંતે મેં ઈન્ટરેક્ટિવ લર્નિંગ સીડી બનાવી અને તેનું મૂલ્ય મામૂલી રાખ્યુંં અને તમામ વાલીઓને તેમનાં બાળકોને સીડી દ્વારા ગુજરાતી શીખવવા ભલામણ કરી. આ પ્રયાસને સારો પ્રતિસાદ મળ્યો જેથી હું ગર્વની લાગણી અનુભવું છું.”\nબ્રિટનમાં વસતાં ઘણાં ગુજરાતીઓ પણ માતૃભાષાને વેગ આપવા કાર્યરત છે. બ્રિટનમાં ઓ.સી.આર. નામના પરીક્ષા બોર્ડ દ્વારા જી.સી.એસ.ઈ. અને ‘એ’ લેવલની ગુજરાતી ભાષાની પરીક્ષાઓ લેવાતી આવે છે. હાલ આ બોર્ડ વિચારણા કરી રહ્યું છે કે, ૨૦૧૬ની પરીક્ષા પછી જી.સી.એસ.ઈ. અને ‘એ’ લેવલની ગુજરાતી ભાષાની પરીક્ષાઓ લેવી કે નહીં, કારણ કે ગુજરાતી ભાષાના પરીક્ષાર્થીઓની સંખ્યામાં સતત ઘટાડો નોંધાઈ રહ્યો છે, પરિણામે બોર્ડ પર આર્થિક બોજો વધી રહ્યો છે. સંગત સેન્ટર અને અન્ય કેટલાંક ગુજરાતી સંગઠનો હવે આ પરિસ્થિતિના કારણે વધુ સક્રિય થયાં છે.”\nલંડનમાં રહેતાં ભરત સચાણિયા પોતાનો મત રજૂ કરતાં કહે છે, “અહીં ઘણાં ગુજરાતીઓ સામાજિક કાર્યક્રમમાં ગુજરાતી ભાષાનો પ્રયોગ સાવ ઓછો કરે છેે. ઘરમાં પણ બાળકો સાથે અંગ્રેજીમાં વાત કરશે અને અંતે ફરિયાદ કરશે કે વિદેશમાં જન્મેલી ગુજરાતી પેઢીને ગુજરાતી ભાષા આવડતી નથી. જેના પરિણામે સરકાર ગુજરાતી ભાષાની પરીક્ષા બંધ કરવાના નિર્ણય પર વિચારણા કરી રહી છે. હવે વડીલોએ ઘરમાં ગુજરાતીમાં વાત કરવાનું શરૂ કરવાની જરૂર છે. તો જ આપણી માતૃભાષાનું જતન થશે.”\nસરકારનાં ખાળે ડૂચા : ડ્રાઇવર ચાલુ બસે ફોનમાં વાત ન કરવા અને ઓવરસ્પિડન ન ચલાવવા આદેશ


'મશરૂમ ખાઈ મોદી ગોરા થયા' એવું કહેનાર અલ્પેશ ખોટો ઠર્યો, ખૂદ મોદીએ કહ્યું આ કારણે ચમકે છે મારો ચહેરો - GSTV\nવડાપ્રધાન નરેન્દ્ર મોદીએ આજે ‘પ્રધાનમંત્રી રાષ્ટ્રીય બાળ પુરસ્કાર 2020’ના 49 બાળ વિજેતાઓ સાથે વાતચીત કરી. આ દરમિયાન પીએમ મોદીએ બાળકોને કહ્યું કે, હું મારા શરીરમાંથી નીકળતા પરસેવાથી ચહેરાની માલિશ કરૂ છું, તેથી મારો ચહેરો ચમકે છે. બાળકોને સંબોધિત કરતાં પીએમ મોદીએ કહ્યું કે, તમે જે કામ કર્યુ છે, તેને કરવાની વાત તો ઠીક, તેને વિચારવામાં પણ મોટા-મોટા લોકોનો પરસેવો છૂટી જાય.\nતમારા ચહેરા પર આટલું તેજ શા માટે છે?\nપોતાના ભાષણમાં એક વાતનો ઉલ્લેખ કરતાં પીએમ મોદીએ કહ્યું કે, મને ઘણાં વર્ષો પહેલાં કોઇએ પૂછ્યું હતું કે તમારા ચહેરા પર આટલું તેજ શા માટે છે? તો મે તેમને સરળ જવાબ આપ્યો. મે કહ્યું કે હું એટલી મહેનત કરુ છું કે મારા શરીરમાંથી પરસેવો નીકળે અને હું તે જ પરસેવાથી માલિશ કરુ છું તેથી મારો ચહેરો ચમકી ઉઠે છે.\nઅલ્પેશ અને પ્રધાનમંત્રીના તાઈવાનના મશરૂમનો વિવાદ\nઉલ્લેખનીય છે કે એ સમયે કોંગ્રેસમાં જોડાયેલા અલ્પેશ ઠાકોરે પણ એવું નિવેદન આપ્યું હતું કે, પ્રધાનમંત્રી તાઈવાનના મશરૂમ ખાઈ છે. અને આ કારણે જ તેમના ગાલ ગોરા છે. અલ્પેશે દાવો કર્યો હતો કે, વડાપ્રધાન રોજ રૂપિયા ચાર લાખના મશરૂમ ખાય છે જેમના કારણે તેમના ગાલ લાલ ચટ્ટાક થઈ ગયા છે. આ નિવેદન સામે આવ્યા બાદ તાઈવાનની યુવતીનો એક વીડિયો પણ દિલ્હી ભાજપના નેતા તેજીંદર પાલ સિંહ બગ્ગાએ વાઈરલ કર્યો હતો કે આ અશક્ય છે કે તાઈવાનના આટલા મોંઘા મશરૂમ ખાઈ કોઈ ગોરો થઈ જાય.\n— Tajinder Pal Singh Bagga (@TajinderBagga) December 12, 2017\nજે કામ તમે કર્યુ તે અદ્ભૂત છે\nમોદીએ બાળકોને કહ્યું, થોડી વાર પહેલાં જ્યારે આપ સૌનો પરિચય થઇ રહ્યો હતો ત્યારે હું ખરેખર દંગ રહી ગયો હતો, આટલી નાની ઉંમરે જે પ્રકારે આપ સૌએ અલગ-અલગ ક્ષેત્રોમાં જે પ્રયાસ કર્યા છે, જે કામ કર્યુ છે, તે અદ્ભૂત છે. તેમણે કહ્યું કે, એક પ્રકારે આ જીવનની શરૂઆત છે. તમે મુશ્કેલ પરિસ્થિતિઓમાં સાહસ દાખવ્યું છે.\nમોદીએ વધુમાં કહ્યું, તમે ઘણી નાની ઉંમરના છો પરંતુ તમે જે કામ કર્યુ છે તે કરવું તો ઠીક, તેના વિશે વિચારવામાં પણ મોટા-મોટા લોકોનો પરસેવો છૂટી જાય છે. તેમણે કહ્યું, યુવા સાથીઓના સાહસિક કાર્યો વિશે જ્યારે પણ હું સાંભળુ છું તો મને પણ પ્રેરણા મળે છે. તમારા જેવા બાળકોની અંદર છુપાયેલી પ્રતિભાને પ્રોત્સાહિત કરવા માટે આ જ રાષ્ટ્રીય પુરસ્કારોનો અવકાશ વધારવામાં આવ્યો છે.\nટ્રમ્પની મહેમાનગતિ માટે અમદાવાદમાં તાડામાર તૈયારીઓ : ભવ્યાતિભવ્ય આયોજન સાથે રંગારંગ કાર્યક્રમમાં લોકો બોલશે ‘કેમ છો ?’


રૂપિયાની લાલચ આપી યુવાને બે બાળકીઓ પાસે અઘટિત માગણી કરી | Youth received an inexplicable demand from the two youngsters who lured the rupee - Sambhaav News\nઅમદાવાદ: શહેરના નવા નરોડા વિસ્તારમાં આવેલ બાપા સીતારામ ચોક પાસેના એક એપાર્ટમેન્ટમાં રહેતા યુવકે તેના જ એપાર્ટમેન્ટમાં રહેતી બે બાળકીઓને રૂપિયાની લાલચ આપીને ઓરલ સેકસની માગણી કરતાે કિસ્સો પ્રકાશમાં આવ્યો છે. પાંચ અને નવ વર્ષની બંને બાળકીઓને યુવકે પાંચ અને દસ રૂપિયા આપવાની લાલચ આપીને આ કૃત્ય કરવાનું કહ્યું હતું. બંનેએ તેમના માતા પિતાને આ મામલે વાત કરતાં મામલો પોલીસ સ્ટેશન સુધી પહોંચ્યો હતો.\nનવા નરોડા બાપા સીતારામ ચોક પાસે આવેલા એક એપાર્ટમેન્ટમાં રહેતી પરિણીત મહિલાએ તેના ઉપરના માળે રહેતા કમલેશ પટેલ નામના યુવક વિરુદ્ધમાં ફરિયાદ કરી છે. બંને બાળકીઓ સોમવારની સાંજે એપાર્ટમેન્ટમાં રમતી હતી ત્યારે કમલેશ તેમની પાસે આવ્યો હતો.\nકમલેશે બંને બાળકીઓને પાંચ અને દસ રૂપિયા આપવાનું કહીને અઘટિત માગણી કરી હતી. બંને પૈકી એક બાળકીએ ઘરે પહોંચીને તેના માતા પિતાને જાણ કરી હતી. કમલેશની આ હરકતથી બંને જણા ઉશ્કેરાયા હતા અને સોસાયટીના સભ્યોને ભેગા કરીને પોલીસને જાણ કરી હતી. કૃષ્ણનગર પોલીસે મોડી રાતે મહિલાની ફરિયાદના આધારે કમલેશની ધરપકડ કરી હતી.\nઅમિતાભ બચ્ચન ગાશે રાષ્ટ્રગીત


લાજ શરમ નેવે મૂકી / પરિવારના સભ્યોએ જ આચર્યું દીકરી પર દુષ્કર્મ, જુઓ પછી બાપ અને ભાઈએ પણ જે કર્યું એ જાણીને તમારું લોહી ઉકળશે VS 24X7\nMarch 20, 2022 March 21, 2022 Sandip PatelLeaveaComment on લાજ શરમ નેવે મૂકી / પરિવારના સભ્યોએ જ આચર્યું દીકરી પર દુષ્કર્મ, જુઓ પછી બાપ અને ભાઈએ પણ જે કર્યું એ જાણીને તમારું લોહી ઉકળશે\tPublished on: 5:21 pm, Sun, 20 March 22\nમહારાષ્ટ્ર(Maharashtra)માં પુણે(Pune) પોલીસે શનિવારે જણાવ્યું હતું કે એક સગીર છોકરી પર તેના કિશોર ભાઈ અને પિતા દ્વારા અલગ-અલગ સમયે દુષ્કર્મ આચરવામાં આવ્યું હતું, જ્યારે તેના દાદા અને સંબંધીઓ તેની છેડતી કરતા હતા. પોલીસના જણાવ્યા અનુસાર, આવી રીતે તેમની સાથે છેલ્લા પાંચ વર્ષથી દુષ્કર્મ આચરવામાં આવે છે.\nએક પોલીસ અધિકારીએ જણાવ્યું હતું કે, દુષ્કર્મ અને છેડતી માટે ભારતીય દંડ સંહિતા (IPC) ની વિવિધ કલમો હેઠળ કેસ નોંધવામાં આવ્યો છે, જોકે હજુ સુધી કોઈની ધરપકડ કરવામાં આવી નથી.\nતેણે કહ્યું કે પુણે શહેરના બંડ ગાર્ડન પોલીસ સ્ટેશનમાં 11 વર્ષની બાળકી પર દુષ્કર્મ આચરવા બદલ તેના ભાઈ અને પિતા વિરુદ્ધ આઈપીસીની કલમ 376 હેઠળ કેસ નોંધવામાં આવ્યો હતો, જ્યારે છેડતીના આરોપમાં પીડિતાના સંબંધી અને તેના દાદા વિરુદ્ધ કલમ 354 હેઠળ કેસ નોંધવામાં આવ્યો હતો.\nઅધિકારીએ જણાવ્યું કે પીડિતા અને તેનો પરિવાર બિહારના રહેવાસી છે. હાલ તે પુણેમાં રહે છે. પોલીસ ઇન્સ્પેક્ટર અશ્વિની સાતપુતેએ જણાવ્યું હતું કે, “આ ઘટના ત્યારે પ્રકાશમાં આવી જ્યારે છોકરીએ તેની શાળામાં ‘ગુડ ટચ અને બેડ ટચ’ સત્ર દરમિયાન તેની આપવીતી કહી. તે છેલ્લા પાંચ વર્ષથી આ બધાનો સામનો કરી રહી હતી.”\nફરિયાદનો ઉલ્લેખ કરતા, સાતપુતેએ જણાવ્યું હતું કે પિતાએ 2017 માં તેમની પુત્રીને જાતીય સતામણી કરવાનું શરૂ કર્યું હતું અને તે પછી તેઓ બિહારમાં રહેતા હતા. તેણે કહ્યું, “છોકરીના મોટા ભાઈએ નવેમ્બર 2020 ની આસપાસ તેની જાતીય સતામણી કરવાનું શરૂ કર્યું. તેના દાદા અને દૂરના સંબંધી તેની છેડછાડ કરતા હતા.”\nસાતપુતેએ જણાવ્યું હતું કે, તમામ ઘટનાઓ અલગ-અલગ સમયે બની હતી અને આરોપીઓ એકબીજાની હિલચાલથી વાકેફ ન હોવાથી તે સામૂહિક દુષ્કર્મ કેસ નથી. તેમણે કહ્યું કે આ કેસમાં પ્રોટેક્શન ઓફ ચિલ્ડ્રન ફ્રોમ સેક્સ્યુઅલ ઓફેન્સ (POCSO) એક્ટની કલમો પણ ઉમેરવામાં આવશે.\nભાજપમાં નવા જુની થવાના એંધાણ / પૂર્વ નાયબ મુખ્યમંત્રી નીતિન પટેલે PM મોદી સાથે મુલાકાત કરી પછી જે નિવેદન આપ્યું એનાથી ખળભળાટ મચી ગયો, જુઓ મળી શકે છે આ મોટી જવાબદારી


કાનપુરમાં હાઇ એલર્ટ : પુલમાં તિરાડો પડી : સિંચાઇનું પાણી થયું બંધ\nહરિદ્વાર, તા. 19 : પાડોશી નેપાળમાં વિનાશક પૂરપ્રકોપે જનજીવનની હાલત ખરાબ કરી નાખી છે. ગંડકી પ્રાન્તના મનાંગ અને સિંધુપાલ ચોકમાં કુદરતના કોપથી 16 લોકોનાં મોત થઈ ગયાં છે, તો 22 લાપતા છે. મોટી સંખ્યામાં લોકોને સુરક્ષિત સ્થળોએ ખસેડાયા હતા.\nનેપાળની આફતની અસર ભારતનાં બિહાર, ઉત્તરાખંડ સહિત ભાગોમાં પણ થઈ છે. બિહારમાં ગંગા સહિત અનેક મોટી નદીઓમાં જળસ્તર વધવા લાગ્યું હતું. હિમાલય પહાડોમાં સતત થઇ રહેલી વર્ષાથી શનિવારે ગંગા નદીએ રૌદ્ર સ્વરૂપ ધારણ કરી લીધું હતું. વર્ષ 2013 પછી પહેલીવાર ગંગાનું જળસ્તર જોખમના નિશાનથી ઉપર વહેતાં ત્રણ લાખ 92 હજાર 404 ક્યુસેક સુધી પહોંચી ગયું છે.\nજળસ્તર વધતાં હરિદ્વારથી લઇને કાનપુર સુધી હાઇએલર્ટ જારી કરીને ભીડગોડાના બધા ગેટ એકસાથે ખોલી નાખવામાં આવ્યા છે.\nઆડશો ખૂલી જતાં ગંગા નહેર દ્વારા ઉત્તરપ્રદેશ માટે સિંચાઇ માટે છોડાનારું પાણી બંધ થઇ ગયું. બીજીબાજુ પાણીના પ્રવાહથી ચંડી ટાપુને જોડવા માટે મહાકુંભમાં બનાવવામાં આવેલા હંગામી પુલમાં તિરાડો પડી ગઇ હતી. નમામી ગંગા ઘાટ પાણીમાં ડૂબી ગયા હતા. જો કે, જાનમાલને નુકસાન થયું નથી.\nપહાડોની વરસાદની સીધી અસર હરિદ્વાર જ નહીં બલ્કે ઉત્તરપ્રદેશ સુધી થાય છે. અહીં ભીમગોડા પર ઉત્તરપ્રદેશ સિંચાઇ વિભાગના ગેટ છે. જેની ક્ષમતા 293 મીટર જળસ્તર રોકવાની છે. જો કે, પહાડોમાં સતત વરસાદથી શુક્રવાર રાતે એલર્ટ જારી કરી દેવામાં આવ્યું હતું.


Gujarati News » International news » Afghanistan taliban slap and then brutally slit throat released before killing famous comedian video\nતાલિબાને દેશના પ્રખ્યાત હાસ્ય કલાકાર નઝાર મોહમ્મદ ઉર્ફે ખાસા જવાન (ખાશા ઝવાન) ની કંદહાર પ્રાંતમાં હત્યા કરી હતી. હત્યા પહેલા ઉગ્રવાદી સંગઠને એક વીડિયો બહાર પાડ્યો\nUpdated On - 4:17 pm, Wed, 28 July 21 Edited By: Bipin Prajapati Follow us -\nTaliban slap and then brutally slit throat, released before killing famous comedian Video\nAfghanistan: અફઘાનિસ્તાનના મુખ્ય ભાગોને કબજે કરવાની સાથે તાલિબાન (Taliban) દ્વારા તેની નિર્દયતા દર્શાવવાનું શરૂ કરી દીધું છે. થોડા દિવસો પહેલા, તાલિબાને દેશના પ્રખ્યાત હાસ્ય કલાકાર (Famous Comedian) નઝાર મોહમ્મદ ઉર્ફે ખાસા જવાન (Khasha Zwan) ની કંદહાર પ્રાંતમાં હત્યા કરી હતી. હવે હત્યા પહેલા ઉગ્રવાદી સંગઠને એક વીડિયો બહાર પાડ્યો છે, જેમાં જોઇ શકાય છે કે હાસ્ય કલાકારને થપ્પડ મારવામાં આવી રહી છે.\nયુદ્ધગ્રસ્ત દેશમાં લોકોના ચહેરા પર ખુશી લાવનાર મોહમ્મદને તાલિબાન લડવૈયાઓએ તેને ઘરની બહાર ખેંચી લીધો હતો અને ત્યારબાદ તેને મોતને ઘાટ ઉતારી દીધો હતો. તાલિબાન લડવૈયાઓ કંદહાર પ્રાંતમાં સરકાર માટે કામ કરતા લોકોને શોધી કાઢવા અને તેમની હત્યા કરવા માટે ઘરે ઘરે શોધખોળ કરી રહ્યા છે. અફઘાનિસ્તાનના ટોલો ન્યુઝે એક સ્ત્રોતને ટાંકીને જણાવ્યું છે કે નઝર મોહમ્મદને ઘરની બહાર ફેંકી દેતાં તેની હત્યા કરવામાં આવી હતી.\n23 જુલાઇએ તેની હત્યા કરવામાં આવી હતી. તેના પરિવારના સભ્યોએ હત્યા માટે તાલિબાનને દોષી ઠેરવ્યા હતા. જો કે, કટ્ટરપંથી ઇસ્લામિક જૂથે આ ઘટનામાં ભાગ લેવાની ના પાડી હતી. સમાચાર એજન્સી એએનઆઈ અનુસાર, હાસ્ય કલાકાર અગાઉ કંદહાર પોલીસમાં કામ કરતો હતો. કંદહારનો એક અફઘાન હાસ્ય કલાકાર, જેણે લોકોને હસાવ્યા, જે આનંદ અને ખુશી બોલે છે અને જે નિર્દોષ હતો, તે તાલિબાનના આતંકવાદીઓ દ્વારા નિર્દયતાથી માર્યો ગયો. તેને તેના ઘરેથી લઈ જવામાં આવ્યો હતો.\nતાલિબાનીઓ દ્વારા કાપવામાં આવેલા ગળા દ્વારા હાસ્યના કલાકારની હત્યા વિડિઓમાં, તાલિબાન લડવૈયાઓ હાસ્ય કલાકાર નઝર મોહમ્મદને કારમાં બેસાડે છે. તે જોઇ શકાય છે કે તાલિબાન લડવૈયાઓ હથિયારો લઈને કારમાં બેઠા છે અને હાસ્ય કલાકારને થપ્પડ મારી રહ્યા છે. આ સિવાય તે નઝર મોહમ્મદને સ્થાનિક ભાષામાં કંઈક કહેતો પણ જોવા મળે છે. મીડિયા અહેવાલોમાં કહેવામાં આવ્યું છે કે તાલિબાનીઓએ પહેલા હાસ્ય કલાકારને તેના ઘરેથી પકડ્યો અને પછી તેને ઝાડ સાથે બાંધી દીધો. આ પછી ગળું કાપીને તેની હત્યા કરાઈ હતી.\nસ્થાનિક પોલીસ કર્મચારી તરીકે કામ કરતા હાસ્ય કલાકાર ગળા કાપવા સાથે જમીન પર પડ્યો હતો. સ્પિન બોલ્દકમાં તાલિબાનોએ 100 થી વધુ લોકોની હત્યા કરતા પહેલા સીએનએન અહેવાલ આપ્યો હતો કે તાલિબાને સોહેલ પારડીસ નામના અફઘાન ભાષાંતર કરનારાની ગળુ કાપીને હત્યા કરી હતી. આ અનુવાદક યુ.એસ. આર્મી સાથે કામ કરતો હતો. સીએનએનએ અહેવાલ આપ્યો છે કે પારડીસ એ હજારો અફઘાન અનુવાદકોમાંનો એક છે જેમને હવે તાલિબાન દ્વારા માર્યા જવાનો ડર છે.\nતાલિબાનનો આતંક વિદેશી સૈન્યના પીછેહઠ પછી જ વધ્યો છે. અફઘાનિસ્તાનના ગૃહમંત્રાલયે કહ્યું કે તાલિબને ગત સપ્તાહે સ્પિન બોલ્દકમાં 100 થી વધુ નાગરિકોની હત્યા કરી હતી. અફઘાનિસ્તાને કહ્યું હતું કે આ ખૂનનો બદલો લેવામાં આવશે.


bigg boss 13 fame himanshi khuranas social media post is giving idea about her breakup with asim riaz | હિમાંશી ખુરાના અને આસિમ રિયાઝનું બ્રેકઅપ થઈ ગયું? - entertainment\nPublished: 12th September, 2020 14:06 IST | Gujarati Mid-day Online Correspondent | Mumbai\nસોશ્યલ મીડિયા પર હિમાંશી ખુરાનાએ કરેલી એક પોસ્ટ પરથી ફૅન્સ લગાડી રહ્યાં છે અંદાજો\nહિમાંશી ખુરાના અને આસીમ રિયાઝ\nબિગ બૉસ 13ની સ્પર્ધક જાણીતી પંજાબી અભિનેત્રી હિમાંશી ખુરાના (Himanshi Khurana) હાલ પોલિસિસ્ટિક ઓવરી સિન્ડ્રોમ (PCOS)ના દુખાવામાંથી પસાર થઈ રહી છે. હિમાંશી ખુરાનાની હાલત એટલી ખરાબ છે કે તેમને ચાલવામાં પણ તકલીફ પડી રહી છે. હાલમાં જ અભિનેત્રીએ એક મ્યૂઝિક આલ્બમનું શૂટિંગ પૂર્ણ કર્યું છે અને તે હવે સર્જરી કરાવવા તૈયાર છે. આ દરમિયાન એવી ચર્ચા થઈ રહી છે કે હિમાંશી ખુરાના અને આસિમ રિયાઝ (Asim Riaz)નું બ્રેકઅપ થઈ ગયું છે. અભિનેત્રીએ સોશ્યલ મીડિયા પર કેટલીક કરેલી પોસ્ટ પરથી આ અંદાજ લગાડવામાં આવી રહ્યો છે.\nતાજેતરમાં હિમાંશી ખુરાનાએ ઈન્સ્ટાગ્રામ પર સ્ટોરી પોસ્ટ કરી હતી. જેમાં લખેલા ક્વૉટ્સ પરથી જ ફૅન્સ અંદાજ લગાવી રહ્યાં છે કે, હિમાંશી ખુરાનાનું આસિમ રિયાઝ સાથે બ્રેકઅપ થઈ ગયું છે. હિમાંશીએ એક સ્ટોરીમાં લખ્યું હતું કે, 'બધા બદલાઈ ગયા તો આપણો પણ હક છે.' સાથે જ એમ પણ લખ્યું હતું કે, 'બધા જ્ઞાન આપ છે તું સાથ આપજે.'\nઅન્ય સ્ટોરીમાં અભિનેત્રીએ લખ્યું હતું કે, 'ખબર હતી તૂટી જશે પણ વાયદો હસીન હતો'. સાથે જ એમ પણ લખ્યું હતું કે, 'ચુપ છું પણ નબળી નથી.'\nહિમાંશી ખુરાનાની આ પોસ્ટ બહુ જલ્દી સોશ્યલ મીડિયા પર વાયરલ થઈ રહી છે અને લોકો એમ માની બેઠા છે કે તેનું અસિમ રિયાઝ સાથે બ્રેકઅપ થઈ ગયું છે. એટલું જ નહીં હિમાંશીએ ઈન્સ્ટાગ્રામ પર એક વીડિયો પર શૅર કર્યો છે. જેમાં લખ્યું છે કે, આય વિલ નેવર લવ અગેન ગીત સાંભળી શકાય છે. આ વાત સાંભળતા જ લોકોએ અભિનેત્રીને સવાલ પુછવાનું શરૂ કર્યું છે.\nતમને જણાવી દઈએ કે, આસિમ રિયાઝ અને હિમાંશી ખુરાના બિગ બૉસ 13માં સાથે દેખાયા હતા. આસિમે હિમાંશીને બિગ બૉસના ઘરમાં જ પ્રપોઝ કર્યું હતું. પણ અભિનેત્રીએ ઘરની બહાર આવીને આસિમ પસંદ હોવાની વાત સ્વીકારી હતી. ત્યારબાદ બન્ને જણા એકસાથે ત્રણથી ચાર મ્યૂઝિક વીડિયોમાં દેખાયા હતા. બન્નેની કેમેસ્ટ્રી ફૅન્સને બહુ ગમે છે.\nentertainment newsindian televisiontelevision newsBigg BossBigg Boss 13\nઆ ફિલ્મના શૂટિંગ દરમિયાન કઈ વાતનો ડર હતો સંજય લીલા ભણસાલીને, જાણો વધુ\n26th January, 2021 14:20 IST


આજ સુધી રક્ષાબંધન તેનો સૌથી અપ્રિય તહેવાર હતો પણ હવે નહિ... વાંચો લાગણીસભર વાર્તા... - જાણવા જેવું.કોમ\nHome / સાહિત્ય / આજ સુધી રક્ષાબંધન તેનો સૌથી અપ્રિય તહેવાર હતો પણ હવે નહિ… વાંચો લાગણીસભર વાર્તા…\n“રક્ષાબંધન” એ સૌથી અપ્રિય તહેવાર !\nજયશ્રી બેન, એટલે કે “મોટી” વિચારી રહી…\nએના માવતર ને, પોતે અને એ ઉપરાંત, એક પછી એક બીજી ત્રણ, એટલે ચાર બહેનો ! ફક્ત એમનો જન્મ, એક દીકરો આવી જાય તો ? એની રાહમાં જ થયો હતો !\nમાવતરની નજરમાં, હમેંશા દીકરો નથી નો ધલવલાટ જ જોયો ! જયશ્રીએ, પોતે ઘરની મોટી હોવાને નાતે, નાનપણથી જ નાની બહેનોની “મા” બનીને પોતાની માનો ટેકો બની ગઈ હતી અને મોટી થઈને ગવર્મેન્ટ જોબ મેળવીને ઘરનો આધાર બની, પપ્પાનો દીકરો બની ગઈ હતી.\nનાની બહેનોને, ભણાવી, ગણાવી, સાસરે વળાવી પોતે લગ્ન પણ ન કર્યા ! છતાંય “મોટી”ની લાચારી એ હતી કે એના માબાપની નજરમાં એને “દીકરો નથી”ની લાચારી દેખાતી ! અને એટલે જ રક્ષાબંધન એ મોટીનો અણગમતો, સાવ ન જ ગમતો તહેવાર હતો !\nપણ, આ વર્ષેથી ચિત્ર બદલાયું… રક્ષાબંધનના દિવસે, એકપછી એક, ત્રણે બહેનો, એના બાળ બચ્ચાં સહિત આવી પહોંચી… અને મોટી માસી ! મોટી માસી ! મોટી બેન ! મોટી બેન ! મોટી ! મોટી !ની કિલકારીઓથી આખું ઘર ગુંજી ઉઠ્યું ! અને, ત્યારે… જયશ્રી, મોટી બેનની આંખો વરસી પડી… જ્યારે… પોતાના પરિવાર સાથે આવેલી, ત્રણે નાની બહેનોએ, અમીભરેલ નજરે, “મોટી”ને ખુરશી પર બેસાડી, ચાંદલો કરી, આરતી ઉતારી ને એની સુની કલાઈઓમાં રાખડી બાંધી. મીઠું મોકરાવીને કહ્યું, તું અમારી બેન નથી પણ, તું જ આ ઘરનો સાચો આધાર છે, તું ફક્ત દીકરી જ નથી અમારો ભાઈ બની છો, અને કોઈ ભાઈ, બેન બની ન શકે, પણ તું અમારો ભાઈ બની, નહિ, નહિ, સવાઈ બેન બની ! અમને ભાઈની ખોટ નથી લાગવા દીધી ! એક દીકરો ક્યારેય કોઈ દીકરીની ખોટ પૂરી ન શકે, પણ, દીકરી એ બધું જ કરી શકે, એ દીકરી હોવા છતાં, દીકરો કે ભાઈ બની ઘર અને પરિવાર માટે બધું જ કરી શકે !\nઆ ઘર અને અમારા માટે તું પ્રભુનું વરદાન છો ! બેન, તું સ્ત્રી હોવા છતાં જે એક ભાઈ નિભાવે એનાથી સવાઈ બની તે અમને કોઈ કમી મહેસૂસ નથી થવા દીધી !” જ્યશ્રીએ પોતાની નાની બહેનોની આંખમાંથી વહેતા આંસુ લૂછયા અને પોતે પણ, ભીની નજરે, વૃદ્ધ માતાપિતા સામે જોયું તો, આજે એમની નજરમાં “દીકરો નથી”ની લાચારીને બદલે, જયશ્રી જેવી “સવાઈ દીકરી” મળ્યાનું ગૌરવ દેખાયું.\nઅને આજે મોટી, હસી…! પહેલી વાર એ, પોતાની ફરજથી કૃતકૃત્યતા અનુભવી રહી ! “રક્ષાબંધન” એનો પ્રિય તહેવાર જો બની ગયો હતો !\nખરેખર લાગણીસભર વાર્તા.\nStory: સૌપ્રથમ પોતાની નજર સાફ કરવાની જરૂર છે!!\nસુશાંત સિંહ રાજપૂત બોલીવુડમાં પોતાના દમ ઉપર કોઈ પણ ગોડફાધર...


આધાર રજીસ્ટ્રેશન અને અપડેટ કરાવવાનું બાકી છે? તો વાંચો આટલું - Sandesh\nઆધાર રજીસ્ટ્રેશન અને અપડેટ કરાવવાનું બાકી છે? તો વાંચો આટલું\nFebruary 11, 2018 | 6:45 pm IST\nબેંક અને ટેલિકોમ કંપનીઓ તરફથી 31 માર્ચ 2018 સુધીમાં આધાર લિંક કરવાની સૂચના આપતા અનેક ફોન આવે છે. સોશિયલ મીડિયામાં આ પ્રકારનો મેસેજ વાયરલ થઈ રહ્યો છે. જો 31 માર્ચ 2018 સુધીમાં આધાર રજીસ્ટ્રેશન ન કરવામાં આવ્યું તો તમારી સેવાઓ ઠપ્પ થઈ જશે. જણાવેલી તારીખ પછી આધાર રજીસ્ટ્રેશન થઈ શકશે નહીં તે પ્રકારના પણ અનેક મેસેજ ફરે છે. પરંતુ આધાર લિંક કરાવવાની અંતિમ તારીખને લઈને UIDAIએ ખુલાસો કર્યો છે.\nઆધાર પુરા પાડનારી સંસ્થા યૂનીક આઈડેન્ટિફિકેશન ઓથોરિટી ઓફ ઈન્ડિયા (UIDAI)એ સ્પષ્ટ કર્યું છે કે આ પ્રકારના દાવાઓ ભ્રામક અને તદ્દન ખોટા છે. આધાર રજિસ્ટ્રેશન અને તેને અપડેટ કરાવવાની કોઈ જ અંતિમ સમયમર્યાદા નથી. લોકો પોતાની સુવિધા અનુસાર ક્યારે પણ નજીકના આધાર કેન્દ્રમાં જઈને આધાર રજીસ્ટ્રેશન કરાવી શકે છે.\nલોકો ગમે ઈચ્છે ત્યારે આધારમાં આપવામાં આવેલી જાણકારી અપડેટ કરાવી શકે છે. જેમ કે, જો તમે2વર્ષ પહેલા તમારૂ આધાર કાર્ડ બનાવ્યું હોય અને હવે તમારો મોબાઈલ નંબર બદલાઈ ગયો છે તો તમે તમારો મોબાઈલ નંબર અપડેટ કરાવી શકો છો.\nઆમ તમામ પ્રકારની સુવિધા સાથે આધાર ફરજીયાત રજીસ્ટ્રેશન કરાવવું નહિંતર સેવાઓ બંધ થઈ જશે તે પ્રકારના ફોન લોક્સ કે મેસેજથી ડરવાની જરૂર નથી. આ તમામ ફોન કોલ્સ અને મેસેજ અફવા માત્ર છે.


રાહુલ ગાંધીએ વધતી બેરોજગારીને લઈને મોદી સરકારને ઘેરી, કહ્યું ચાર મહિનામા બે કરોડ લોકોએ ગુમાવી નોકરી\nVG News 2020-08-19 00:00:00\n4. રાહુલ ગાંધીએ વધતી બેરોજગારીને લઈને મોદી સરકારને ઘેરી, કહ્યું ચાર મહિનામા બે કરોડ લોકોએ ગુમાવી નોકરી\nજેમાં રાહુલ ગાંધીએ ૧૬ ઓગસ્ટના રોજ સીમા વિવાદના મામલે ટ્વીટ કરીને કહ્યું કે વડાપ્રધાન સિવાય દરેક ભારતીય સેનાની ક્ષમતા અને વીરતા પર વિશ્વાસ કરે છે જેમની કાયરતાના લીધે ચીને અમારી જમીન હડપી લીધી છે. ૧૪ ઓગસ્ટના રોજ અન્ય એક ટ્વીટમા તેમણે કહ્યું હતું કે ચીન વિવાદને લઈને કેન્દ્ર સરકાર લદ્દાખમા ચીની ઈરાદાઓની સામે ડરી રહી છે. ગ્રાઉન્ડમાથી મળેલી પુરાવાએ ઈશારો કરી રહ્યા છે કે ચીન પોતે તૈયાર કરી રહ્યા છે. પોઝીશન બનાવી રહ્યા છે. વડાપ્રધાન પાસે અંગત સાહસની કમી અને મીડિયાનું આ મુદ્દે મૌનના લીધે ભારતે મોટી કિંમત ચૂકવવી પડશે.\n1. રાહુલ ગાંધીએ વધતી બેરોજગારીને લઈને મોદી સરકારને ઘેરી, કહ્યું ચાર મહિનામા બે કરોડ લોકોએ ગુમાવી નોકરી\nકોંગ્રસના પૂર્વ અધ્યક્ષ રાહુલ ગાંધીએ મોદી સરકાર વિરુદ્ધ આક્રમક પ્રહાર કર્યો છે. રાહુલ ગાંધીએ ટ્વીટના માધ્યમથી કેન્દ્ર સરકારની નીતિઓ વિરુદ્ધ નિશાન તાક્યું હતુ અને સરકારની નિષ્ફળતાઓને ગણાવી હતી.\n2. રાહુલ ગાંધીએ વધતી બેરોજગારીને લઈને મોદી સરકારને ઘેરી, કહ્યું ચાર મહિનામા બે કરોડ લોકોએ ગુમાવી નોકરી\nકોંગ્રેસ નેતાએ આજે દેશમા સતત વધી રહેલી બેરોજગારીને લઈને ટ્વીટ કરી હતી. તેમજ લખ્યું હતું કે ફેસબુક પર ખોટા સમાચાર અને નફરત ફેલાવાથી બેરોજગારી અને અર્થ વ્યવસ્થાનો સર્વનાશ રોકી શકાય નહીં. રાહુલ ગાંધીએ પોતાની ટ્વીટમા લખ્યું કે છેલ્લા ૪ મહીનામા અંદાજે ૨ કરોડ લોકોએ નોકરી ગુમાવી છે ૨ કરોડ પરિવારોનું ભવિષ્ય અંધકારમા છે.ફેસબુક પર ખોટા સમાચાર અને નફરત ફેલાવવાથી બેરોજગારી અને અર્થ વ્યવસ્થાના સર્વનાશનું સત્ય દેશથી છુપાવી શકાય નહી.\n3. રાહુલ ગાંધીએ વધતી બેરોજગારીને લઈને મોદી સરકારને ઘેરી, કહ્યું ચાર મહિનામા બે કરોડ લોકોએ ગુમાવી નોકરી\nકોંગ્રેસના પૂર્વ અધ્યક્ષ ટ્વીટ સાથે એક સમાચાર ખબર એટેચ કરી હતી. જેમાં એપ્રિલ ૨૦૨૦થી અત્યાર સુધી ૧.૮૯ કરોડ નોકરીઓ ગુમાવવાનો દાવો કર્યો છે. રાહુલ ગાંધીએ આ પૂર્વે ભારત- ચીન સીમા વિવાદ, કોરોના મહામારી નાથવામા સરકારની નિષ્ફળતા અને પીએમ કેર ફંડ જેવા મુદ્દાઓ પર સરકાર પર હુમલો કર્યો હતો.


લઘુશંકાએ ગયેલી સગીરાને બસમાં ખેંચી લઈ જઈ દુષ્કર્મ\nBy Online Desk12 January 13, 2022\nવડોદરા : શહેરના ન્યુ વીઆઈપી રોડ પર આવેલ ભરવાડવાસ પાસે રોડ ઉપર પાર્ક કરેલી બસમાં સગીરાને ખેંચી લઈ જઈ દુષ્કર્મની વધુ એક ઘટનાથી ખડભળાટ મચ્યો છે. ત્રણ ભાઈઓ સગીરાને બસમાં ખેચી ગયો હતા અને જે પૈકી એક નરાધમે સગીરાને પીંખી નાખી હતી. જ્યારે અન્ય બે ભાઈઓએ બસની બહાર પહેરો રાખ્યો હતો. આ મામલે એક સપ્તાહ બાદ હરણી પોલીસ સ્ટેશનમાં પોક્સો સહિતની કલમો હેઠળ ગુનો નોંધાયો હતો. પોલીસે અલગ અલગ ટીમો તૈયાર કરી મુખ્ય આરોપીને એમ.પી ખાતેથી ઝડપી પાડ્યો હતો. તથા બીજા બે આરોપીઓને ઝડપી પાડવાના ચક્રો ગતિમાન કર્યા છે.\nશહેરના ન્યુ વીઆઈપી રોડ પર આવેલ રેવડીયા મહાદેવ મંદિર નજીકના વિસ્તારમાં રહેતા અને મુળ મધ્યપ્રદેશના સગીરાના સંબંધીએ પોલીસને જણાવ્યું હતું કે, તે છુટક મજુરી કામ કરે છે. મારા સંબંધીના ત્રણ સંતાનો મારા મકાનની સામે રહે છે. જે પૈકી એક 16 વર્ષીય સગીરા મારી ભત્રીજી થાય છે. તે પણ મારી સાથે મજુરી કામ કરે છે. ચારેક દિવસ અગાઉ મારી મોટી ભત્રીજી ગામડે ગઈ હતી. જ્યારે નાની 16 વર્ષીય ભત્રીજી ઘરે જ રોકાઈ હતી.\nભત્રીજી કેટલાક દિવસોથી કામે આવતી ન હતી અને તે ઘરે એકલી હોવાથી મે તેની ખબર અંતર પુછવા ગયો હતો. ત્યારે મારી ભત્રીજી ખુબ રડતી હતી. જેથી તેને મે રડવાનું કારણ પુછતા તેને પેટમાં દુઃખાવો થાય છે તેમ જણાવ્યું હતું. તેણે હિંમત આપી હકિકત અંગે પુછતા, સગીરાએ જણાવ્યું હતું કે, તે ચારેક દિવસ અગાઉ સાંજના આઠ વાગ્યાની આસપાસ સાધુવાસવાણી સ્કુલ પાસે આવેલી ઘંટી ઉપર દરણુ દળાવવા ગઈ હતી. ત્યારે તે રેવડીયા મહાદેવ મંદિર પાસેના ભરવાડવાસની સામેના રોડ પર બસ પાછળ લઘુશંકા કરવા ગઈ હતી. દરમિયાન સગીરાના જ ફળિયામાં રહેતો એક કિશોર પાછળથી આવ્યો હતો. અને તેને પકડી લીધી હતી. કિશોરના અન્ય બે ભાઈઓ બસમાં બેઠા હતા. જેથી કિશોરે બુમો પાડી તેમને બહાર બોલાવી લીધા હતા. ત્રણેય જણા સગીરાને પકડી બસમાં લઈ ગયા હતા. એક કિશોર બસમાં રહી ગયો હતો. જ્યારે અન્ય બે નીચે ઉતરી ગયા હતા અને દરવાજો બંધ કરી દઈ બહાર વોચમાં રહ્યા હતા. કિશોર સગીરાને બસની પાછળની સીટ પર લઈ ગયો હતો. અને બેહરેમીપુર્વક દુષ્કર્મ આચર્યું હતું. અને જાનથી મારી નાખવાની ધમકી આપી બનાવ અંગે કોઈને જાણ ન કરવા જણાવ્યું હતું.\nહરણી પોલીસે દુષ્કર્મના મુખ્ય આરોપીને મધ્યપ્રદેશથી ઝડપી પાડ્યો\nસગીરા ખુબ ગભરાઈ ગઈ હતી. જેથી તેણે કોઈને જાણ કરી ન હતી. જો કે સગીરાના કાકાને બનાવની જાણ થતા તેઓ સગીરાને તાત્કાલીક તેમના મધ્યપ્રદેશના ગામે ફરિયાદ નોંધાવવા લઈ ગયા હતા. બનાવ વડોદરામાં બન્યો હોવાથી મધ્યપ્રદેશની પોલીસે તેમજ ગામના સરપંચે સગીરાના કાકાને વડોદરા ખાતે ફરિયાદ નોંધાવવા જાણ કરી હતી. જેથી સગીરાના કાકાએ હરણી પોલીસ સ્ટેશનમાં ફરિયાદ નોંધાવી હતી. જ્યાં પોલીસે પોક્સો એક્ટ સહિતની કલમો હેઠળ ગુનો નોંધી આરોપીઓની શોધખોળ આરંભી હતી. જો કે દુષ્કર્મનો મુખ્ય આરોપી મધ્યપ્રદેશ ખાતેથી ઝડપાઈ ગયો હતો. જ્યારે પોલીસે અન્ય બેને પકડી પાડવાના ચક્રો ગતિમાન કર્યા છે.\nત્રણ આરોપીઓ પૈકી એક પટેલ ટ્રાવેલ્સની બસનો ડ્રાઈવર\nગત તા.11ના રોજ હરણી પોલીસ સ્ટેશનમાં દુષ્કર્મનો બનાવ નોંધાયો હતો. જેમા ત્રણ આરોપીઓ પૈકી મુખ્ય દુષ્કર્મ આચરનાર સગીર છે. જેને હરણી પોલીસ મધ્યપ્રદેશ ખાતેથી પકડી લાવી છે. પોલીસની પ્રાથમિક તપાસમાં ત્રણ આરોપીઓ પૈકી એક આરોપી પટેલ ટ્રાવેલ્સની બસનો ડ્રાઈવર છે. ફોરેન્સીકની ટીમ દ્વારા બસની ચકાસણી કરવામાં આવી હતી. અન્ય બે આરોપોઓને પકડી પાડવા પોલીસની ટીમો બનાવવામાં આવી છે. હાલ મુખ્ય આરોપી પકડાઈ ગયો છે. – ભરત રાઠોડ, ACP એચ ડીવિઝન\nબાલાજી ગ્રૂપની ઓડનગર અને સમાની સાઈટ પર એરપોર્ટ ઓથોરિટી દ્વારા ચેકિંગ\nBy Online Desk12 September 25, 2021\nનામચીન હર્ષિલ લિમ્બાચીયાએ ગોત્રી મેડિકલ કોલેજમાં એડમિશનના બહાને 25 લાખ ખંખેર્યા\nBy Online Desk12 January 18, 2021\nશહેરમાં ઓમિક્રોનનો ત્રીજો કેસ આવ્યો\nBy Online Desk12 December 21, 2021


Sadhana Weekly - Gujarati Magazine - શું લાલ સલામ અંતિમ સલામો ભરી રહી છે ? નક્સલવાદ હવે કાબૂમાં આવી રહ્યો છે Sadhana Weekly - Gujarati Magazine - શું લાલ સલામ અંતિમ સલામો ભરી રહી છે ? નક્સલવાદ હવે કાબૂમાં આવી રહ્યો છે\nશું લાલ સલામ અંતિમ સલામો ભરી રહી છે ? નક્સલવાદ હવે કાબૂમાં આવી રહ્યો છે\nરાષ્ટ્રીય તપાસ એજન્સીઓની આર્થિક નાકેબંધી અને સુરક્ષા દળોની કડકાઈથી કાશ્મીર બાદ હવે નક્સલવાદને લઈને પણ સારા સમાચાર સાંભળવા મળી રહ્યા છે. દાયકાઓથી દેશના અનેક વિસ્તારમાં કત્લેઆમ ચલાવી રહેલ લાલ આતંક હાલ તેના અંતિમ શ્ર્વાસ લઈ રહ્યો છે. ૨૦૧૦માં તત્કાલીન વડાપ્રધાન ડૉ. મનમોહનસિંઘે નક્સલવાદને દેશની સુરક્ષા માટે સૌથી મોટો ખતરો ગણાવ્યો હતો, પરંતુ નવી સરકારની પરિણામલક્ષી નીતિઓને કારણે હાલ આ સમસ્યા લગભગ સમાપ્ત થવાના આરે છે. દેશમાં ખાલિસ્તાની આતંકવાદ બાદ આ બીજી મોટી સમસ્યા છે જેને ઠારવામાં દેશને સફળતા મળી હોય. જો કે લાલ આતંક હાલ ખુદને અંતિમ સલામ કરી રહ્યો છે, પરંતુ હજી તેના પિંડદાનનો સમય આવ્યો નથી. આપણે એ ન ભૂલવું જોઈએ કે, નક્સલવાદીઓ વળતો હુમલો કરવામાં માહિર હોય છે. માટે હજુ પણ સાવધાન રહેવાની જરૂર છે અને લડાઈને ત્યાં સુધી ચાલુ રાખવાની જરૂર છે જ્યાં સુધી લાલ આતંકનું અંતિમ નિશાન પણ ખતમ ન થઈ જાય.\nનક્સલવાદ ભારતીય કમ્યુનિસ્ટ આંદોલનના ફળસ્વરૂપે પેદા થયો અને ભારતભરમાં વિસ્તર્યો. નક્સલ શબ્દનો જન્મ પશ્ર્ચિમ બંગાળના નક્સલબાડી ગામેથી થયો હતો. આ ગામેથી ભારતીય કમ્યુનિસ્ટ પક્ષના નેતા ચારુ મજૂમદાર અને કાનુ સાન્યાલે ૧૯૬૭માં સત્તા વિરુદ્ધ સશસ્ત્ર આંદોલનની શરૂઆત કરી. મજૂમદાર ચીનના કમ્યુનિસ્ટ નેતા માઓત્સે તુંગના મોટા પ્રશંસક હોવાથી તેને માઓવાદ પણ કહેવામાં આવે છે. ચારુ મજૂમદાર અને કાનુ સાન્યાલનું માનવું હતું કે, ભારતમાં મજૂરવર્ગ અને ખેડૂતોની જે દયનીય સ્થિતિ છે અને માટે સરકારી નીતિઓ જવાબદાર છે. સરકારી નીતિઓને કારણે કૃષિ તંત્ર પર ઉચ્ચ વર્ગોનું વર્ચસ્વ સ્થપાઈ ગયું છે અને દેશમાં ગરીબ મજૂર, ખેડૂત વર્ગનું ભારે શોષણ થઈ રહ્યું અને આ વર્ચસ્વને માત્ર સશસ્ત્રક્રાંતિ થકી જ ઉખેડી ફેકાશે. ૧૯૬૭માં નક્સલવાદીઓએ એક અખિલ ભારતીય સમન્વય સમિતિ બનાવી અને લાલ આતંકીઓએ ઔપચારિક રીતે પોતાને ભારતીય કોમ્યુનિસ્ટ પાર્ટીથી અલગ કરી લીધા અને સરકાર વિરુદ્ધ ભૂમિગત થઈ સશસ્ત્ર યુદ્ધ છેડી દીધું. ૧૯૭૧માં આંતરિક વિદ્રોહ બાદ આ આંદોલનને પોતાના લક્ષ્ય અને વિચારધારાથી ભટકી ગયું. સામાજિક અધિકારો અને જાગૃતિ માટે શરૂ થયેલું આ આંદોલન રાજનૈતિક રંગ ચડવા લાગ્યા અને આંદોલન વિકૃત બન્યું. બિહારમાં આ આંદોલને જાતિવાદી સ્વરૂપ લીધું. ૧૯૭૨માં ચારુ મજૂમદારની ધરપકડ થઈ અને જેલમાં જ તેમનું મૃત્યુ પણ થયું.\nઆંદોલનના બીજા સંસ્થાપક કાનુ સાન્યાલે આંદોલનનો રાજનૈતિક હાથો બની જવાને કારણે ૨૩ માર્ચ, ૨૦૧૦ના રોજ આત્મહત્યા કરી લીધી. ગરીબ વનવાસીઓ અને ગિરિવાસીઓના અધિકારોના નામે શરૂ થયેલ આંદોલન હાલ હત્યા, ખંડણી, વસૂલી, સામૂહિક દુષ્કર્મ, બાળક-બાળકીઓનું યૌનશોષણ, વિકાસકાર્યોમાં અવરોધ અને ગરીબોનું શોષણ કરવા માટે કુખ્યાત બની ગયું છે.\nઆજથી દસ-બાર વર્ષ પહેલાં દેશનાં ૧૨ રાજ્યોનાં ૧૬૫ જેટલા જિલ્લાઓમાં લાલ આતંકની ધાક વર્તાતી હતી. એ સમયે કેન્દ્રમાં યુપીએ સરકારનું રાજ હતું અને તેમના ગઠબંધન વામપંથીઓ સાથે હતું. પરિણામે દબાણવશ કોંગ્રેસ સરકાર નક્સલીઓ સામે કોઈ કડક પગલાં લઈ શકતી ન હતી. મુખ્ય ધારાના વામનેતા ભલે સ્વીકારે કે ન સ્વીકારે પણ એ હકીકત છે કે વામપંથી દળોના પ્રભાવને કારણે જ દેશમાં નક્સલવાદ જન્મ્યો અને વકર્યો. સરકારો દ્વારા જ્યારે પણ લાલ આતંક વિરુદ્ધ કાર્યવાહી કરવાનું વિચાર્યું. ત્યારે ત્યારે વામપંથીઓ તેમાં આડખીલી રૂપ બન્યા. તેમણે લાલ આતંકને સુરક્ષાકવચ પૂરું પાડ્યું છે. યુપીએ સરકાર વખતે પણ એવું જ થયું. તે વખતે સરકારે નક્સલવાદીઓ વિરુદ્ધ વાયુ સેનાનો પ્રયોગ કરવાનો પ્રસ્તાવ મૂક્યો. ત્યારે વામપંથીઓએ તેનો પૂરજોશમાં વિરોધ કર્યો. પરિણામે પ્રસ્તાવ લાવી શકાયો નહીં કહેવા ખાતર તો નક્સલ પ્રભાવિત વિસ્તારોમાં કેન્દ્રીય અને રાજ્યનાં સુરક્ષા દળોને મોકલવામાં આવ્યાં, પરંતુ સંસાધનોનો અભાવ અને કમજોર રાજનૈતિક ઇચ્છાશક્તિને કારણે ભારતના સૈનિકોના હાથ બંધાયેલા જ રહ્યા. પરિણામે નક્સલી હુમલાઓ વખતે નુકસાન ભારતીય જવાનોનું જ થયું.\nવર્તમાન સરકારે આ સમસ્યાને ગંભીરતાથી લીધી કેન્દ્રીય ગૃહમંત્રી રાજનાથસિંહજીનો સ્પષ્ટ આદેશ હતો કે, ગેરીલાઓ સાથે ગેરીલાની જેમ જ લડો. એટલે કે નક્સલવાદીઓને તેમની જ ભાષામાં જવાબ આપો.\nલાલ આતંક પર વિકાસનો વાર\nઅહીં એક વાત નોંધવી રહી કે નક્સલવાદના ખાત્મામાં મનરેગા યોજનાનું પણ મહત્ત્વનું યોગદાન છે. આ યોજનાને નક્સલ પ્રભાવિત વિસ્તારોમાં પ્રભાવી રીતે લાગુ કરવામાં આવી તેનો લાભ સ્થાનિક લોકોને મળ્યો. લોકોને રોજગાર મળવા લાગ્યો, પરિણામે તેઓ નક્સલવાદીઓથી દૂર થવા લાગ્યા. છત્તીસગઢ સરકારે ગરીબો માટે સસ્તા અનાજની યોજના શરૂ કરી અને ઘરે-ઘરે અનાજ પહોંચાડ્યું. ગ્રેહાઉડ અને કોબરા જેવાં સુરક્ષા દળો તૈયાર કરાયાં અને રાજ્ય પોલીસને મજબૂત બનાવી. પહેલાં સુરક્ષા દળોને નક્સલવાદીઓ વિરુદ્ધ કાર્યવાહી કરી પરત તેમના કેમ્પોમાં ચાલ્યા જવાનું હતું. તેથી નક્સલવાદીઓ કાર્યવાહી બાદ તેમની ખોયેલી જમીન પર પરત આવી જતા અને ફરી વિકાસકાર્યોને ખોરવી દેતા.\nશું છે નકસલી આતંકને ધૂળ ચટાડતી ‘સમાધાન’ યોજના ?\nસોનિયા મેડમના ઇશારે ચાલતી યુપીએ સરકારના કાર્યકાળમાં ભ્રષ્ટાચારની સાથોસાથ આતંકવાદ પણ રોકેટગતિથી ફૂલ્યોફાલ્યો હતો. જેલની સજા ભોગવી રહેલા, નકસલી આતંકના કટ્ટર સમર્થક ડૉ. વિનાયક સેન જેવા આતંકવાદ સમર્થકોને જેલમાંથી મુક્ત કરીને સન્માનનીય સ્થાન આપનારા મેડમ સોનિયાજીની યુપીએ સરકારમાં દેશના ૧૨૬ જિલ્લાઓમાં આ વામપંથી આતંક વકર્યો હતો. કોંગ્રેસ પ્રેરિત ડૉ. મનમોહનસિંહની સરકારના કાર્યકાળમાં વર્ષ ૨૦૦૯માં નકસલી હિંસાના કુલ ૨૨૫૮ જેટલા બનાવો બન્યા હતા, જે ૨૦૧૮માં ઘટીને ૧૭૮ (માર્ચ, ૨૦૧૯ સુધી) નોંધાયા હતા. મોદી સરકારે વ્યૂહાત્મક પગલાં અને દૃઢ ઇચ્છાશક્તિને કારણે આ ચમત્કાર સર્જ્યો છે. માત્ર ચાર વર્ષથી પણ ઓછા સમયમાં મોદી સરકારે ૧૨૬ નકસલ આતંકથી પ્રભાવિત જિલ્લાઓમાંથી ૪૪ જિલ્લાઓને નકસલી આતંકથી મુક્ત કર્યા છે. આ ‘ચમત્કાર’ પાછળ ‘સમાધાન’ યોજનાનું મહત્ત્વપૂર્ણ યોગદાન છે.\n‘સમાધાન’ નામ સાંભળીને પ્રથમ દૃષ્ટિએ એવું જ લાગે કે અહીં આતંકીઓ સાથે સમાધાન કરી લેવાની વાત હશે, પરંતુ રખેને આવું ધારી લેતા... ! ‘આતંકવાદ સાથે કોઈ સમાધાન નહીં’ના સૂત્ર સાથે કાર્યરત મોદી સરકારના ‘સમાધાન’\nSamadhan - આ પગલાને કારણે તો લાલ આતંકીઓ જ ધૂળ ચાટતા થઈ ગયા છે. તો ચાલો, જાણીએ આ Samadhan વિશે -\nSamadhan એ શબ્દમાં વપરાયેલા પ્રત્યેક અંગ્રેજી અક્ષરનો અર્થ નીચે પ્રમાણે છે.\nS\t=\tSmart Policy & Leadership (વ્યૂહાત્મક નીતિ અને નેતૃત્વ)\nA\t=\tAggresive Strategy (આક્રમક વ્યૂહરચના)\nM\t=\tMotivation & Training (પ્રોત્સાહન અને પ્રશિક્ષણ)\nA\t=\tActionable Intelligence (પ્રભાવી ગુપ્તચર તંત્ર)\nD\t=\tDashboard for Development (તીવ્ર ગતિએ વિકાસ)\nH\t=\tHarnessing Technology for Development and Security (વિકાસ અને સુરક્ષા માટે તંત્રજ્ઞાનનો ઉપયોગ)\nA\t=\tAction plan to Financing (પ્રત્યેક સમસ્યા માટે સુનિયોજિત કાર્યયોજના)\nN\t=\tNo Access to Financing (ધનપ્રવાહ પર રોક)\nઆ અંગ્રેજી શબ્દોના સૂચિતાર્થો જાણીને એ સ્પષ્ટ થાય છે કે મોદી સરકારે ‘સમાધાન’ દ્વારા જ સામ્યવાદીઓના લાલ આતંકથી કેડ ભાંગી નાંખી છે.\nશું છે RRP-1 અને RRP-2 યોજના ?\nપછાતપણું અને વિકાસહીનતાની બૂમો પાડીને અત્યાર સુધીમાં હજારો લોકોની હત્યા કરનારા નકસલવાદીઓ તેમનાં પ્રભાવક્ષેત્રો વિકાસથી વંચિત રહે તેનું સતત ધ્યાન રાખતા હોય છે, કેમ કે જો તેમના પ્રભાવક્ષેત્રનો વિકાસ થાય તો ચર્ચ-વિદેશી સહાયથી ફૂલેલી ફાલેલી તેમની આતંકની હાટડીને તાળાં લાગી જાય. આથી જ આ સામ્યવાદી પંથી આતંકીઓ તેમના પ્રભાવક્ષેત્રમાં રોડ, રેલવે કે ઉદ્યોગોને વિકસવા દેતા નથી. ભ્રષ્ટાચારમાં ગળાડૂબ સોનિયાજીની યુપીએ સરકારને તો વિકાસ સાથે જાણે કે સ્નાન-સૂતકનોય સંબંધ ન હતો, તેથી લાલ આતંકથી પ્રભાવિત ક્ષેત્રોમાં માર્ગનિર્માણનું કાર્ય તો નહીંવત્ થયું હતું. પરંતુ મોદી સરકારની Road Requirement Plan - 1 (માર્ગનિર્માણ યોજના)ના પ્રથમ તબક્કામાં જુલાઈ ૨૦૧૭ સુધીમાં માત્ર ૪૦ માસના ગાળામાં જ ૪૪૪૭ કિમી જેટલા માર્ગોનું નિર્માણ કરીને વિક્રમ સ્થાપ્યો છે. સ્વાભાવિક રીતે જ મોદી સરકારના આ વિકાસરથને નકસલી નરપિશાચોએ અવરોધવા અથાક પ્રયત્નો કર્યા હતા, પરંતુ વિનાશની રાજનીતિ સામે વિકાસની રાજનીતિનો વિજય થયો હતો.\nમોદી સરકારની RRP - 1 યોજનાની અદ્ભુત સફળતા પછી હવે RRPનો દ્વિતીય તબક્કો હાથ ધરાશે.\nRRP -2નામની યોજના અંતર્ગત લાલ આતંકથી પ્રભાવિત વિસ્તારોમાં ૫૪૧૨ કિમી લંબાઈના નવા માર્ગો, ૧૨૬ જેટલા નાના-મોટા પુલો તથા ૨૨૦૦ જેટલા મોબાઈલ ટાવર્સનું નિર્માણ હાથ ધરાયું છે. ઉલ્લેખનીય છે કે માર્ગ, પુલો અને મોબાઈલ કનેક્ટિવિટી વિના નકસલી આતંકીઓ સુધી પહોંચવામાં આપણા પરાક્રમી સુરક્ષાદળોને ભારે મુશ્કેલીઓ પડતી હતી. પરંતુ આધુનિક તંત્રજ્ઞાન અને વિકાસને આધારે નકસલી આતંકની કેડ ભાંગી ગઈ છે.\nત્વરિત વિકાસનું સૂત્ર\nDashboard for Development ખનિજ તત્ત્વોથી ભરપૂર નકસલી આતંક પ્રભાવી ક્ષેત્રોમાં વામપંથીઓએ વિકાસને પ્રવેશવા દીધો નથી, પરંતુ હવે મોદી સરકારે ત્વરિત ગતિએ વિકાસકાર્યો હાથ ધરીને નકસલી આતંકથી પ્રભાવિત ક્ષેત્રોની કાયાપલટ કરી છે. ‘સમાધાન’ Samadhan યોજનામાં D અક્ષર Dashboard for Development - ‘ત્વરિત ગતિએ વિકાસ’ એ સૂત્ર સૂચવે છે. અત્યાર સુધી વિકાસથી વંચિત રાખવામાં આવેલા છત્તીસગઢ રાજ્યના ચાર અત્યંત પછાત જિલ્લાઓમાંથી લગભગ ૭૫૦ અનુ.જનજાતિના યુવાનોની સુરક્ષાબળોમાં ભરતી કરવામાં આવી છે. આ પગલાથી અનુ.જનજાતિ સમાજ અત્યંત પ્રસન્ન છે. ઉપરાંત આ ક્ષેત્રોમાં કેન્દ્રીય વિદ્યાલયો તથા સ્કિલ ડેવલપમેન્ટ સેન્ટર્સ પણ ખોલવામાં આવ્યાં છે, જેના કારણે અત્યંત પછાત એવા આદિવાસી પરિવારોના યુવાનો માટે રોજગારીની તકો ઊજળી બની છે. અત્યાર સુધી બેંક તથા પોસ્ટ ઓફિસ જેવી આવશ્યક બની ગયેલી સેવાઓથી વંચિત લાલ આતંક પ્રભાવિત ક્ષેત્રોમાં મોદી સરકારે પોસ્ટ ઓફિસની ૧૮૦૦ જેટલી તથા બેંકોની ૪૦૦ જેટલી નવી શાખાઓ ખોલીને આ ક્ષેત્રોના આર્થિક વિકાસને ઉત્તેજન આપ્યું છે. ગત બે વર્ષોમાં નકસલી ક્ષેત્રોમાં ૮૦૦થી પણ વધુ એટીએમ ખોલવામાં આવ્યાં છે. આવી અનેક સુવિધાઓ મળવાને કારણે નકસલી આતંકથી પ્રભાવિત ક્ષેત્રોના લોકોએ વામપંથી આતંકને જાકારો આપ્યો છે. માર્ગ, મોબાઈલ અને વીજળીની સુવિધાની સાથોસાથ વિદ્યાદેવી તથા સરસ્વતી દેવીનાં પાવન પગલાં નકસલી વિસ્તારોમાં પડતાંવેંત આસુરી તત્ત્વો ધૂળ ચાટતાં થઈ ગયાં છે.\nદેશભરમાં નક્સલવાદ અંતિમશ્ર્વાસ લઈ રહ્યો છે ત્યારે ગુજરાતમાં નક્સલવાદ ભડકાવવા પ્રયાસ\n‘ભારત સરકાર સંગઠન’ નામનું નકસલવાદી સંગઠન ગુજરાતમાં ઊભું થયું છે, જે લોકોને ભડકાવવાનું કામ કરે છે અને સાથે નાણાં મેળવવા માટે ગાઢ જંગલના કીમતી સાગનાં વૃક્ષોનું જંગલ સાફ કરી રહ્યાં છે. વિરપ્પન ચંદનનાં વૃક્ષો કાપતો હતો. આ નક્સલવાદી સંગઠન કિંમતી સાગનાં વૃક્ષો કાપીને લઈ જાય છે. આ અંગે બનાસકાંઠા જિલ્લા પોલીસ સમક્ષ વન બનાસકાંઠા વન વિભાગ દ્વારા એક ફરિયાદ ૩ મેના રોજ કરવામાં આવી હતી કે ૮થી ૧૦ મે સુધીમાં આ ભારત સરકાર સંગઠનની એક બેઠક અમીરગઢના અજાપુર મોટા ખાતે મળવાની હતી. આદિવાસીઓને ભડકાવીને તેમને પોતાના સંગઠનમાં બેકાર યુવાનો અને મહિલાઓને ભાવનાત્મક રીતે જોડવામાં આવે છે. પછી તેઓ સ્થાનિક ટોળકી બનાવીને જંગલોની સંપત્તિની લૂંટ ચલાવે છે. સૌથી વધારે સક્રિય હોય એવો વિસ્તાર બનાસકાંઠા જિલ્લાના દાંતા, અંબાજી, અમીરગઢ છે. ભારત સરકાર સંગઠન બનાવીને તે જંગલ અને જમીન પર દબાણ કરે છે. જેમાંથી ગેરકાયદે વૃક્ષોને કાપી કાઢે છે, ૨૦૧૫-૧૬ દરમિયાન ૨૪ મે ૨૦૧૫ના રોજ સામૂહિક રીતે પાલનપુર રેન્જના ચિત્રાસણી જંગલો તથા અમીરગઢ રેન્જનાં જંગલોમાં ૪૦૦થી ૫૦૦ માણસોએ આવું કૃત્ય કર્યું હતું. આ સંગઠન ગુજરાતને જોડતા રાજસ્થાનમાં પણ સક્રિય છે. જયારે ગુજરાત પોલીસ કે વન વિભાગના અધિકારીઓ તેમને પકડવા જાય ત્યારે તેઓ રાજસ્થાનનાં જંગલોમાં જતા રહે છે અને જ્યારે રાજસ્થાનમાં તેમના પર ધોંસ વધે ત્યારે તે ગુજરાતના જંગલોમાં આવી જાય છે. વન વિભાગના અધિકારીએ પોલીસને જાણ કરી છે કે, અંબાજી વિસ્તારમાં નંબર વગરની બાઈક પર મોટાભાગે ૩ સવારીમાં મુસાફરી કરે છે. જો રામપુરા વડલા તથા ઝાંઝવા, ઇકબાલગઢ ખાતે એન્ટ્રી પોઈન્ટ પર ટ્રાફિક શાખાના પોલીસ અધિકારીઓ દ્વારા વાહનની તપાસ થાય તો ત્યાં જ વાહનો જપ્ત કરી શકાય તેમ છે. આસ આર પીની એક ટુકડી આવી બેઠકો મળે ત્યારે મોકલવાની પણ વન વિભાગે માંગણી કરી છે. આદિવાસી લોકો તેમાં જોડાઈ રહ્યા છે તેથી તેની વિગતો અને ઠામઠેકાણાં કોઈ કહેતું નથી તેથી છૂપી ગતિવિધિ શોધી કાઢવા માટે એલઆઈબી તેમજ રેન્જ ફોરેસ્ટ ઑફિસરની એક ટુકડી સાથે મળીને ઓપરેશન હાથ ધરે તે અત્યંત જરી છે. ૮થી ૧૦ મેના રોજની બેઠક માટે આ પ્રકારની માંગણી કરવામાં આવી છે. બનાસકાંઠાના નાયબ વન સંરક્ષક આઈ કે બારડ દ્વારા પોલીસને જાણ કરી હોવાનું પોલીસ સૂત્રો કહી રહ્યા છે.\nmaoist naxal attack modi government naxalite


Zydus Hospitals શ્રી રમેશચંદ્ર ભટ્ટ (85 વર્ષ) ગળાના કેન્સરના દર્દી છેલ્લા એક મહિના દરમ્યાન ઝાયડસ કેન્સર સેન્ટર માં સારવાર દરમ્યાન થયેલા અનુભવો. કેન્સર થયા પછી પણ ખુબ જ સારી રિકવરી આવી શકે છે. ડોક્ટર્સ અને સ્ટાફની સારવારથી ઘર જેવા જ માહોલની અનુભૂતિ થતી. નિપુણ ડોક્ટર્સ, સ્ટાફ તથા અત્યાધુનિક સાધનો અને વ્યવસ્થાથી સજ્જ ઝાયડસ કેન્સર સેન્ટરની ભવિષ્યમાં સારી પ્રગતિ થાય તેવી શુભેચ્છાઓ. ઝાયડસ કેન્સર સેન્ટર ટીમ તેમને દીર્ધાયુ અને સારા સ્વાસ્થ્ય માટે શુભેચ્છાઓ પાઠવે છે. #ZydusHospitals #ClientTestimonial #NeckCancer #HeadAndNeckCancer #CancerCentre #CancerTherapy #CancerTreatment #Cancer #CancerousDiseases #BeatCancer #CancerAwareness #CancerDoctors #HealthCare #StayHealthy #ZydusCare #BestHospitalinAhmedabad #Ahmedabad #GoodHealth #ZydusCancerCentre #CancerHospital\nશ્રી રમેશચંદ્ર ભટ્ટ (85 વર્ષ) ગળાના કેન્સરના દર્દી છેલ્લા એક મહિના દરમ્યાન ઝાયડસ કેન્સર સેન્ટર માં સારવાર દરમ્યાન થયેલા અનુભવો. કેન્સર થયા પછી પણ ખુબ જ સારી રિકવરી આવી શકે છે. ડોક્ટર્સ અને સ્ટાફની સારવારથી ઘર જેવા જ માહોલની અનુભૂતિ થતી. નિપુણ ડોક્ટર્સ, સ્ટાફ તથા અત્યાધુનિક સાધનો અને વ્યવસ્થાથી સજ્જ ઝાયડસ કેન્સર સેન્ટરની ભવિષ્યમાં સારી પ્રગતિ થાય તેવી શુભેચ્છાઓ. ઝાયડસ કેન્સર સેન્ટર ટીમ તેમને દીર્ધાયુ અને સારા સ્વાસ્થ્ય માટે શુભેચ્છાઓ પાઠવે છે.\nશ્રી રમેશચંદ્ર ભટ્ટ (85 વર્ષ)\nગળાના કેન્સરના દર્દી\nછેલ્લા એક મહિના દરમ્યાન ઝાયડસ કેન્સર સેન્ટર માં સારવાર દરમ્યાન થયેલા અનુભવો. કેન્સર થયા પછી પણ ખુબ જ સારી રિકવરી આવી શકે છે. ડોક્ટર્સ અને સ્ટાફની સારવારથી ઘર જેવા જ માહોલની અનુભૂતિ થતી. નિપુણ ડોક્ટર્સ, સ્ટાફ તથા અત્યાધુનિક સાધનો અને વ્યવસ્થાથી સજ્જ ઝાયડસ કેન્સર સેન્ટરની ભવિષ્યમાં સારી પ્રગતિ થાય તેવી શુભેચ્છાઓ.\nઝાયડસ કેન્સર સેન્ટર ટીમ તેમને દીર્ધાયુ અને સારા સ્વાસ્થ્ય માટે શુભેચ્છાઓ પાઠવે છે.\n#ZydusHospitals #ClientTestimonial #NeckCancer #HeadAndNeckCancer #CancerCentre #CancerTherapy #CancerTreatment #Cancer #CancerousDiseases #BeatCancer #CancerAwareness #CancerDoctors #HealthCare #StayHealthy #ZydusCare #BestHospitalinAhmedabad #Ahmedabad #GoodHealth #ZydusCancerCentre #CancerHospital


આજથી બદલાઈ ગયો ડ્રાઇવિંગ લાઇસન્સનો નિયમ, જૂના પણ કરાવવા પડશે અપડેટ\nHomeન્યૂજઆજથી બદલાઈ ગયો ડ્રાઇવિંગ લાઇસન્સનો નિયમ, જૂના પણ કરાવવા પડશે અપડેટ\nગુજરાતી માહિતી 11:07\nમોટર વ્હીકલ એક્ટ 2019 મુજબ આજથી એટલે કે પેહલી ઓકટોબરથી ડ્રાયવિંગ લાઇસન્સ અને વાહનના રજીસ્ટ્રેશન સર્ટિફિકેટના નિયમો બદલાઈ રહ્યા છે એ ધ્યાનમાં રાખવાની જરૂર છે. આજથી ડ્રાયવિંગ લાયસન્સ અને આરસી બુક બંનેના ફોર્મેટમાં ફેરફાર થાય રહ્યો છે. જે દરેક વાહનધારો કે યાદ રખાઈ જરૂર છે. નહીંતર ટ્રાફિક પોલીસ દ્વારા દંડાઈ જવાની પુરેપુરી શક્યતા છે.\nઆજથી અમલમાં આવે એ રીતે ડ્રાઇવિંગ લાયસન્સ અને આરસીમાં માઇક્રોચીપ અને ક્યૂઆર કોડ રહેશે જેની મદદથી કેન્દ્રીય ડેટા બેઝમાં દરેક વાહન અને ડ્રાઇવરનો પૂરો રેકોર્ડ રહેશે. દરેક રાજ્યમાં આરસી અને લાયસન્સના રંગ તથા આકાર સરખા રહેશે. અગાઉ દરેક રાજ્યના આરસી અને લાયસન્સની વિગતો અલગ અલગ રહેતી. હવે એવું નહીં હોય.\nદેશનાં તમામ રાજ્યોમાં આરસી અને લાયસન્સ એકસરખા રહેશે. ક્યૂઆર કોડ અને માઇક્રોચીપમાં અગાઉના તમામ રેકોર્ડ રહેશે. આ માહિતી મેળવવા માટે ટ્રાફિક પોલીસને હેન્ડી ટ્રેકિંગ ડિવાઇસ નામે ઓળખાતું સાધન આપવામાં આવશે.\nટ્રાફિકના નિયમનો ભંગ કરીને નાસી રહેલા વાહન અને એના ડ્રાઇવરની વિગતો આંખના પલકારામાં ટ્રાફિક પોલીસને મળી જશે. દેશના તમામ વાહન ચાલકોએ નવું ડ્રાઇવિંગ લાયસન્સ અને આરસી મેળવવા કાયદેસર રીતે આજથી ફરજિયાત બને છે. દરેક વાહનચાલકના લાયસન્સની પાછળ ઇમર્જન્સી ફોન નંબર પણ હશે જેથી દુર્ઘટના સમયે પોલીસ જે તે વ્યક્તિના પરિવારને તરત જાણ કરી શકશે.\nઆ સુવિધામાં ડ્રાઇવિંગ લાયસન્સ અને આરસી બંને એકજ સ્માર્ટ કાર્ડમાં સમાવી લેવામાં આવશે એટલે બે અલગ અલગ દસ્તાવેજો રાખવાની જરૂર નહીં પડે. નાગરિકો અને ટ્રાફિક પોલીસ બંનેની સગવડ માટે આ નવી વ્યવસ્થા કરવામાં આવી હોવાનો સરકારી દાવો છે.


યુક્રેનમાં ૧૦૦૦૦ રશિયન સૈનિકો માર્યા ગયા, સનસનીખેજ ખુલાસો - Western Times News\nયુક્રેનમાં ૧૦૦૦૦ રશિયન સૈનિકો માર્યા ગયા, સનસનીખેજ ખુલાસો\nમોસ્કો, રશિયા અને યુક્રેન વચ્ચે ચાલી રહેલા યુદ્ધનો ૨૨ માર્ચે ૨૭મો દિવસ છે. દરમિયાનરશિયન વેબસાઇટને ટાંકીને એક વિશેષ અહેવાલમાં ખુલાસો કર્યો છે કે યુદ્ધમાં લગભગ ૧૦,૦૦૦ રશિયન સૈનિકો માર્યા ગયા છે, જ્યારે ૧૬,૦૦૦ ઘાયલ થયા છે.\nજાેકે રશિયા તેને સ્વીકારતું નથી. રશિયન માહિતી અનુસાર, યુદ્ધની શરૂઆતથી તેને ભારે નુકસાન થયું છે. આ આંકડો સરકાર તરફી વેબસાઇટ દ્વારા પ્રકાશિત કરવામાં આવ્યો હતો, પરંતુ બાદમાં તેને દૂર કરવામાં આવ્યો હતો. જાે કે, એવી અટકળો હતી કે ડેટા યુક્રેનિયન તરફી કર્મચારી દ્વારા અપલોડ કરવામાં આવ્યો હતો.\nતાજેતરના આંકડાઓ અનુસાર યુક્રેનમાં ૯,૮૬૧ સૈનિકો માર્યા ગયા હતા, જ્યારે ૧૬,૧૫૩ ઘાયલ થયા હતા. જ્યારે ૧૯૭૯માં અફઘાનિસ્તાનમાં લગભગ ૧૫,૦૦૦ સોવિયત સૈનિકો મૃત્યુ પામ્યા હતા. આ આંકડો છેલ્લા ૧૦ વર્ષમાં સૌથી વધુ છે. જાેકે યુક્રેન દલીલ કરે છે કે તેણે ૧૫,૦૦૦ રશિયન સૈનિકોને માર્યા હતા. મૃત્યુઆંક મોસ્કોના સંરક્ષણ મંત્રાલય દ્વારા અપડેટનો એક ભાગ હતો, જાેકે તેને સરકાર તરફી ટેબ્લોઇડ, કોમસોમોલસ્કાયા પ્રવદાની વેબસાઇટ પરથી ઝડપથી દૂર કરવામાં આવ્યો હતો.\nરશિયા-યુક્રેન વચ્ચેના યુદ્ધને ૨૨ માર્ચે ૨૭ દિવસ થયા છે. આ ૨૭ દિવસમાં યુક્રેનની રાજધાની કિવ સહિત યુક્રેનના દરેક મોટા શહેર રશિયન હુમલામાં તબાહ થઈ ગયા છે.\nઉલ્લેખનીય છે કે ૨૪ ફેબ્રુઆરીએ ભારતીય સમય અનુસાર સવારે ૮.૩૦ કલાકે રશિયાના રાષ્ટ્રપતિ વ્લાદિમીર પુતિને યુક્રેન પર સૈન્ય કાર્યવાહીની જાહેરાત કરીને બધાને ચોંકાવી દીધા હતા. આ પછી યુક્રેન પર રશિયન સેનાના હવાઈ હુમલા શરૂ થઈ ગયા. આ હુમલાઓમાં યુક્રેનની રાજધાની કિવ ઉપરાંત ખાર્કિવ, મેરીયુપોલ અને ઓડેસા સંપૂર્ણ રીતે બરબાદ થઈ ગયા છે.\nઅહીં, રશિયન ફાઇટર પ્લેન સતત યુક્રેન પર મંડરાતા જાેવા મળે છે. કહેવામાં આવી રહ્યું છે કે છેલ્લા ૨૪ કલાકમાં ૩૦૦ રશિયન એરક્રાફ્ટ યુક્રેનની ઉપર ચક્કર લગાવતા જાેવા મળ્યા છે. બીજી તરફ સુમીમાં કેમિકલ પ્લાન્ટમાં હુમલા બાદ એમોનિયા ગેસ લીક ??થવા લાગ્યો હતો. તેથી, પ્લાન્ટની ૫ કિમીની ત્રિજ્યામાં રહેતા લોકોને તાત્કાલિક ત્યાંથી દૂર કરવામાં આવ્યા છે. રશિયન સેનાએ કિવના શોપિંગ મોલ્સ પર પણ હુમલો કર્યો હતો. જેમાં ૮ લોકોના મોત થયા હતા.HS\nPrevious રશિયા ન્યૂક્લિયર શસ્ત્રોનો ઉપયોગ નહીં કરે: દિમિત્રી\nNext શ્રીલંકામાં સ્થિતિ ભયાનકઃ સેનાની હાજરીમાં એક લિટર ઇંધણનું વિતરણ કરાઈ રહ્યું છે


આ4રાશિવાળા ના ઘરે પડશે મા અંબે મા શુભ ચરણ ચુંબકની જેમ ખેંચ્યા આવશે પૈસા – Gujju masala News\nઆ દિવસે શારીરિક, માનસિક અને આર્થિક શક્તિની ખોટથી બચવું જોઈએ. ઓફિસિયલ કામમાં ઉતાવળ ન કરો, આમ કરવાથી તમે લાંબા સમય સુધી મુશ્કેલીમાં મુકાઈ શકો છો. ધંધામાં વધારો કરવાની તૈયારી કરવી જોઈએ, નફો થઈ શકે છે. બીજી તરફ, કોઈની સાથે કઠોર શબ્દો ન બોલો, સંયમિત વાણીનો ઉપયોગ વ્યવસાય માટે સારું રહેશે. સ્વાસ્થ્યના દૃષ્ટિકોણથી યકૃતનું ધ્યાન રાખો. પાચનતંત્રને મજબૂત રાખો, આ માટે ખાસ કાળજી લેવી પડશે. પારિવારિક વાતાવરણ ખુશનુમા રહેશે, ઘરના વડીલોના સ્વાસ્થ્ય પર ધ્યાન આપો, તેમનું સ્વાસ્થ્ય બગડી શકે છે.\nઆજે કામનો બોજ અચાનક વધી શકે છે, તેથી આજે તૈયાર રહો.સામાજિક કાર્ય કરતા લોકોને આર્થિક મદદ કરવી પડી શકે છે. આજે ઓફિસિયલ કામકાજ થોડા ધીમા પડતાં જણાય છે. જે લોકો વેપાર કરી રહ્યા છે તેમને સ્પર્ધાનો સામનો કરવો પડશે. વિદ્યાર્થીઓએ પોતાનું આખું જીવન સ્પર્ધાત્મક પરીક્ષાની તૈયારીમાં લગાવવું જોઈએ. સ્વાસ્થ્યની વાત કરીએ તો આજે કફ સંબંધિત […]


india-vs-pakistan-satta-bazaar-bids-in-delhi-cross-rs-100-crore-ahead-of-world-cup-clash – News18 Gujarati\nભારત પર લાગ્યો મોટો દાવ, જસપ્રીત બુમરાહ અને રોહિત શર્મા પર કેટલો લાગ્યો સટ્ટો\nLast Updated : June 16, 2019, 15:09 IST\nન્યૂઝ18 ગુજરાતી : આઈસીસી વર્લ્ડ કપ 2019 (ICC Cricket World Cup 2019)માં આજે ભારત અને પાકિસ્તાનની વચ્ચે મહામુકાબલો ચાલી રહ્યો છે. ભારત અને પાકિસ્તાનની વચ્ચે રમાનારી મેચ પહેલા દિલ્હી-એનસીઆરમાં ગેરકાયદેસર સટ્ટા બજાર 100 કરોડની પાર ચાલી ગયું. સટ્ટેબાજોનું ફરીદાબાદ, ગાજિયાબાદ, નોઇડા અને ગુરુગ્રામ જેવા દિલ્હીની પાસે આવેલા વિસ્તારોમાં નેટવર્ક ખૂબ મજબૂત માનવામાં આવે છે અને તેનો સંબંધ અંડર વર્લ્ડ સિન્ડિકેટ સાથે જોડાયેલો કહેવાય છે.\nડેપ્યુટી કમિશનર ઓફ પોલીસ મધુર વર્માએ આઇએએનએસને જણાવ્યું કે, ભારત-પાકિસ્તાન વચ્ચેની મેચને લઈને અમારી સટ્ટાબાજો પર બાજ નજર છે. અમે દરેક રીતે તેમના પર ધ્યાન રાખી રહ્યા છીએ. અમે ફાઇવ સ્ટાર હોટલો, ગેસ્ટ હાઉસ, ખાસ કરીને કરોલ બાગ અને જૂની દિલ્હીના વિસ્તારોમાં કડક નજર રાખી રહ્યા છીએ. કારણ કે આ વિસ્તાર મોટા સટ્ટાબાજોની નજરમાં રહે છે. આ સટ્ટાબાજોનું નેટવર્ક ઘણું મજબૂત હોય છે જેને પકડવું ઘણું મુશ્કેલ હોય છે, પરંતુ અમે અમારું કામ કરીએ છીએ. પોલીસે પહેલા કેટલાક મોટા સટ્ટાબાજોને પકડ્યા હતા તેમની પાસે અઘરા ઇન્ટરનેટ સોફ્ટવેર હતા જે સટ્ટેબાજી માટે ફોન સાથે જોડાયેલા હતા.\nસટ્ટા બજારમાં ભારતનો પક્ષ ભારે, ભારત પર 60 ટકા દાવ\nપોલીસના સૂત્રોએ જણાવ્યું કે સટ્ટા બજારમાં ભારતનો પક્ષ ભારે છે. બીજી તરફ, સટ્ટો માત્ર મેચના પરિણામ પર નહીં પરંતુ એક-એક ઓવર, એક-એક બોલ, કોણ કેટલા રન કરશે, કોણ કેટલી વિકેટ લેશે તેની ઉપર પણ લાગે છે. સટ્ટેબાજના હવાલાથી જણાવ્યું કે આ સટ્ટામાં 60 ટકાથી વધુ દાવ ભારતની જીત પર છે.\nભારતીય પ્લેયર્સને લઈને આધાર કિંમત નક્કી\nભારતીય પ્લેયર્સને લઈને આધાર કિંમત નકકી છે, ઉદાહરણ રૂપે જસપ્રીત બુમરા માટે 15 રૂપિયા અને મોહમ્મદ આમિર માટે6રૂપિયા. બેટ્સમેનો ઉપર પણ દાવ લગાવવામાં આવે છે કે કોણ અડધી સદી કરશે અને કોણ સદી. ઉદાહરણ તરીકે ભારતીય કેપ્ટન વિરાટ કોહલી અને રોહિત શર્મા, અને પાકિસ્તાન માટે બાબર આઝમ અને ફખર જમનની ઉપર દાવ છે.\nFirst published: June 16, 2019, 15:09 IST\nTags: ICC Cricket World Cup 2019, India Vs Pakistan, Team india, ક્રિકેટ, પાકિસ્તાન


નટવર મહેતાનો કવિતા કિલ્લોલ...: જાહોજલાલી...\nમયખાને બેઠો છું અને હાથમાં મારા જામ ખાલી છે !\nબસ આ ખાલીપણું જે છે, એ મારી જાહોજલાલી છે !\nક્યાં ગઝલ લખે ક્યાં દિલથી કોઈને ઇશ્ક ફરમાવે !\nબીજું શું કરી શકે? શખ્સ જે મારા જેવો ખયાલી છે !\nહારી ગયા ભલભલાં વિરલાઓ ખુદ સાથે લડી લડીને!\nઆમ જોઈએ તો આખી માણસજાત સાવ નમાલી છે !\nલઈ અધૂરાં અરમાનની ગઠરીયાં ફરતો રહે હર શખ્સ!\nઆ માણસ તો ભાઈ, જન્મજાત એક કુશળ હમાલી છે.\nઇશ્ક કરીને જોઈ લીધું, દઈને દિલ સમજી ગયા અમે !\nઆ પ્રેમોર્મિ જે કહેવાય એ સઘળી કમબખ્ત જાલી છે !\nસાચવીને રહેવું પડે એનાથી, દોસ્ત, બચતા રહેવું પડે!\nલીલીછમ લાગણી જેને કહેવાય એ સાલી મવાલી છે !!\nહસતો ચહેરો લઈ મહેફિલ મહેફિલ ફરતો રહે નટવર !\nમહેફિલને નથી જાણ કે દશા એના દિલની બેહાલી છે !


પાટનગર સહિત જિલ્લામાં મેઘરાજાએ ઠંડક પ્રસરાવી | નવગુજરાત સમય\n27-07-2021 11:35 AM\n1 / 1 પાટનગર સહિત જિલ્લામાં મેઘરાજાએ ઠંડક પ્રસરાવી\nવરસાદ થતાં ખેડૂતોમાં ખુશીનો માહોલ, મુરઝાતા પાકને જીવતદાન મળ્યું\n- પાટનગર સહિત ગાંધીગનર જિલ્લામાં મેઘરાજા મહેરબાન થતાં વાતાવરણમાં ઠંડક પ્રસરી ગઇ છે. છેલ્લા ત્રણ દિવસથી વરસાદી માહોલ બરાબરનો જામ્યો છે. જો કે સોમવારે ગાંધીનગર શહેરમાં સામાન્ય ઝાપટાં પડ્યાં હતાં. પરંતુ સતત ઝરમરિયો વરસાદ ચાલુ રહ્યો હતો. તેના કારણે પાટનગરનું વાતાવરણ ખુશનુમાં ફેરવાઇ ગયુ છે. વરસાદના આગમનથી મુરઝાતા પાકને જીવતદાન મળતાં જિલ્લાના ખેડૂતોમાં ખુશીનો માહોલ જોવા મળી રહ્યો છે.\nગાંધીનગર શહેર સહિત જિલ્લાના ચારેય તાલુકામાં શુક્રવારથી વરસાદી માહોલ જોવા મળ્યો હતો. રાત્રે વીજળીના કડાકા સાથે ધોધમાર વરસાદ થયો હતો. તે પછી શનિવારે અને રવિવારે પણ વરસાદની હેલી થઇ હોય તેમ માણસા પંથકમાં સૌથી વધુ વરસાદ પડ્યો હતો. શુક્રવારથી સોમવાર સુધીમાં જિલ્લાના ચારેય તાલુકામાં ૫૦ મી.મી જેટલો વરસાદ થતાં વરસાદની ખેંચ નિવારી શકાઇ હોય તેમ ખેડૂતો જણાવી રહ્યાં છે.\nમાણસા પંથકમાં ભારે વરસાદ થવાના કારણે ખેતરો પાણીથી તરબોળ થઇ ગયા છે. જો કે આજે સોમવારે માણસા શહેર અને તાલુકામાં સામાન્ય ઝાપટાં પડ્યાં હતાં. જ્યારે કલોલ શહેર અને તાલુકા પંથકમાં એક ઇંચથી વધુ એટલે કે ૩૨ મી.મી વરસાદ નોંધાયો છે. તેમજ દહેગામ શહેર અને તાલુકામાં માત્ર ૮ મી.મી વરસાદ થયો હોવાના આંકડા ડિઝાસ્ટર મેનેજમેન્ટ દ્વારા જણાવાઇ રહ્યાં છે.\nખાડા અને કાદવ-કિચડમાં ખદબદતું નગર\nનડિયાદમાં પીજ ચોકડી નજીક ટ્રકે ટકકર મારતાં ઓઇલ ભરેલું ટેન્કર પલટી જતાં ટ્રાફિકજામ સર્જાયો\nઆણંદ પોલીસ હેડક્વાર્ટરને અલગથી જગ્યા ફાળવાશે\nચરોતરમાં ધીમીધારે વરસાદ, કપડવંજમાં સવા બે ઈંચ\nવડાપ્રધાન મોદી સાથે અમૂલ ડેરીના ચેરમેનની મુલાકાતથી અટકળો શરૂ\nનડિયાદ- પીપલગ રોડ પર કેનાલમાંથી અલીણાના યુવાનનો મૃતદેહ મળી આવ્યો


સિંધૂનો શૌર્યપૂર્ણ સંઘર્ષઃ ઓલિમ્પિકમાં સિલ્વર મેડલ મેળવી રચ્યો ઈતિહાસ - Sandesh\nસિંધૂનો શૌર્યપૂર્ણ સંઘર્ષઃ ઓલિમ્પિકમાં સિલ્વર મેડલ મેળવી રચ્યો ઈતિહાસ\nAugust 19, 2016 | 6:57 pm IST\nભારતીય સ્ટાર શટલર પીવી સિંધુએ ઇતિહાસ રચી દીધો છે. તે ઓલિમ્પિક સિલ્વર મેડલ જીતનારી પ્રથમ ભારતીય મહિલા બની ગઇ છે. ફાઇનલ મુકાબલામાં સ્પેનની કેરોલિન મારિન સામે તેને 2-1થી હારનો સામનો કરવો પડ્યો છે. સિંધુએ પ્રથમ સેટ 21-19થી જીત્યો હતો જ્યારે કેરોલિને બીજો સેટ 21-12થી પોતાના નામે કર્યો હતો. તે બાદ ત્રીજા સેટમાં સિંધુએ 21-15થી હારનો સામનો કરવો પડ્યો હતો.\nકેરોલિના 21-15થી કેરોલિનાએ ફાઈનલ સેટ પોતાના નામે કરીને ગોલ્ડ મેડલ જીતી લીધો હતો. જ્યારે સિંધૂએ ઈતિહાસ રચતા બેડમિન્ટનમાં પહેલો સિલ્વર મેડલ પોતાના નામે કર્યો છે. પહેલો રેન્કિંગ ધરાવતી કેરોલિનાને પણ એક સમયે દબાણમાં લાવી દેનાર સિંધૂએ શાનદાર પ્રદર્શન કર્યો હતો. જો કે સિંધૂ 1-2થી સેટ ગુમાવી બેઠી હતી. ગોલ્ડ મેડલ જીત્યા બાદ કેરોલિના પણ ભાવૂક થઈ જતાં રડવા લાગી હતી.\nપીવી સિંધૂ ઓલિમ્પિકમાં સિલ્વર મેડલ જીતનાર પહેલી ભારતીય મહિલા બની ગઈ છે. સિલ્વર મેડલ મેળવીને સિંધૂએ ભારતને બીજો મેડલ અપાવીને ઈતિહાસ રચી દીધો છે. સિંધૂ ભલે ફાઈનલમાં હારી હોય પણ બધાના દિલ જીતી લીધા છે.\nબેડમિન્ટન એસોસિએશને પીવી સિંધૂને 50 લાખ અને તેમના કોચને 10 લાખ પ્રાઈસમની આપવાની જાહેરાત કરી છે.\nબીજા સેટમાં કેરોલિનાએ શાનદાર વાપસી કરતાં 12-21થી મેચ પોતાના નામે કરી લીધી હતી. જો કે સિંધૂએ પણ શાનદાર રમત બતાવી હતી.\nરોમાંચક રસાકસી બાદ પીવી સિંધૂએ પહેલો રાઉન્ડમાં2પોઈન્ટથી પહેલો સેટ પોતાના નામે કરી લીધો હતો. 19-21થી પહેલો રાઉન્ડ પોતાના નામે કરી લીધો હતો. પહેલા કેરોલિના સિંધૂથી આગળ ચાલી રહી હતી પરંતુ સિંધૂએ શાનદાર વાપસી કરતાં પહેલો રાઉન્ડ પોતાના નામે કરી લીધો હતો.\n19-19ની બરાબરી પર ગેમ ચાલી રહી છે. જો કે સિંધૂ પણ જોરદાર પ્રદર્શન બતાવી રહી છે. સિંધૂએ શાનદાર વાપસી કરતાં સતત ત્રણ પોઈન્ટ લીધા હતા. ત્યાર બાદ એક પોઈન્ટ કેરોલિનાના ખાતામાં ગયો હતો. કેરોલિનાએ સર્વિસમાં ભૂલ કરીને ભારતના ખાતામાં એક પોઈન્ટ ઉમેર્યો હતો.\nદસ પોઈન્ટ બાદ કેરોલિનાએ શાનદાર પ્રદર્શન કરતાં સિંધૂથી6પોઈન્ટ આગળ ચાલી ગઈ હતી પરંતુ પાછળથી સિંધૂએ શાનદાર વાપસી કરતાં એક સમયે ગેમ 19-19 બરાબરી કરી લીધી હતી.\nભારત તરફથી પીવી સિંધૂ નંબર વન ખેલાડીને સારી એવી ટક્કર આપી રહી છે.\nપીવી સિંધૂએ બેડમિન્ટન મેદાનમાં એન્ટ્રી મારી છે. મેચ શરૂ થઈ ગઈ છે. ભારતના ઘણા બધા દર્શકો સિંધૂનો ઉત્સાહ વધારી રહ્યાં છે. મેદાનમાં આવતા જ કેરોલિના અને સિંધૂએ કરી હતી. બંને ખેલાડીઓનો 1-1ની બરાબરી પર ચાલી રહ્યાં છે.\nઆખા દેશની નજર રિયો ઓલિમ્પિક બેડમિન્ટનના ફાઇનલ મુકાબલા પર ટકેલી છે. વિશ્વની 10 નંબરની ખેલાડી અને ભારતીય બેડમિન્ટન સ્ટાર પીવી સિંધૂ ફાઇનલમાં બે વખતની વર્લ્ડ ચેમ્પિયન અને ટોચનો ક્રમ ધરાવતી સ્પેનની કેરોલિના મારિન સામે ટકરાશે. આ મુકાબલો ભારતીય સમય અનુસાર સાત કલાકે શરૂ થશે.\nપીવી સિંધૂની જીત માટે પાર્થના\nસેમિ ફાઇનલ જીતીને સિંધુએ સિલ્વર મેડલ તો પાક્કુ કરી લીધુ છે પરંતુ હવે સૌની નજર ગોલ્ડ મેડલ પર છે. સ્પેનમાં કેરોલિના મારિનને લેડી નડાલ તરીકે ઓળખવામાં આવે છે.\nકેરોલિના મારિનને બેડમિન્ટનની દુનિયામાં નડાલ ગર્લ કહેવામાં આવે છે. ટેનિસની દુનિયામાં મોટા સ્ટાર રફેલ નડાલની જબરદસ્ત પ્રસંશક કેરોલિના બે વખત વર્લ્ડ ચેમ્પિયન રહી છે. એવામાં સિંધૂ માટે મારિનને માત આપવી સરળ રહેશે નહી, જો કે ચીનની વાંગ યિહાનને માત આપીને શાનદાર ફોર્મમાં ચાલી રહેલ સિંધૂ ગોલ્ડ જીતશે તેવી આશા રાખવામાં આવી રહી છે.\nસિંધૂની જીત માટે માંગવામાં આવી રહી છે દુવાઓ\nનંબર બેને હરાવીને આગળ વધેલી સિંધૂ પહેલી વખત ઓલિમ્પિક રમી રહી છે. પરંતુ તેને ખુબ જ ઝડપી પોતાની તાકાતનો પરચો બતાડી દીધો છે. વર્લ્ડ નંબર બેને સરળતાથી સતત બે સેટમાં હાર આપીને ફાઈનલમાં પહોંચેલી5ફૂટ 10 ઈંચની પીવી સિંધૂને ગેમ દરમિયાન પોતાની હાઈટનો સારો એવો ફાયદો ઉઠાવ્યો હતો. હાલમાં તે બેડમિન્ટનની રેન્કિંગ 10માં છે, પરંતુ ગેમ દરમિયાન રેન્કિંગ નહી પણ સેટ પ્રદર્શન મહત્વનું હોય છે. 21 વર્ષની સિંધૂ 8 વર્ષની ઉંમરથી બેડમિન્ટન રમી રહી છે.\nદિલ્હીમાં પીવી સિંધૂની મેચ જોવા માટે મોટી સંખ્યામાં લોકો ભેગા થઈ રહ્યાં છે. તે ઉપરાંત ભારત પહેલો ગોલ્ડ મેડલ જીતે તે માટે એકબાજુ ભગવાન સામે પ્રાર્થના અને હવન કરવામાં આવી રહ્યાં છે જ્યારે બીજી બાજુ અલ્લાહ-તઆલા પાસે દુવાઓ માંગવામાં આવી રહી છે.\nશું પીવી સિંધુ એ કોરોના મહામારીને અવગણી? ભય હોવા છતાં ઇંગ્લેન્ડમાં રમતી રહી\nઆ વર્ષે રમતગમત ક્ષેત્રે આ મહિલાઓનો રહ્યો દબદબો, લોકો સલામી આપવા થયા મજબૂર\nPBLAuction: વિશ્વની ચેમ્પિયન ખેલાડી અને પીવી સિંધૂની લાગી આટલા લાખોમાં બોલી, જાણો વિગત\nPhotos: આટલી બદલાઈ ચુકી છે રામાયણની સીતા, જુઓ વર્ષો બાદ દીપિકાનો લુક\nઆ વીડિયો જોઈ કારણ વગર ઘર બહાર નીકળતા લોકોને પોતાના પર જ શરમ આવશે, તમે તો નથી ને?\nકોરોના લોકડાઉનને લઈ બિકીનીમાં વર્કઆઉટ કરતી જોવા મળી ટાઈગરની બહેન: Video


There are4ways to help people, including becomingavolunteer at an organization | દાન કર્યા સિવાય સંસ્થાઓમાં વોલન્ટિયર બનવા સહિત લોકોને4રીતે મદદ કરી શકાય, આર્થિક દાન કરતાં પહેલાં સંસ્થા વિશે પણ જાણો - Divya Bhaskar\nThere Are4Ways To Help People, Including Becoming A Volunteer At An Organization\nજરૂરિયાતમંદોની મદદ કરો:દાન કર્યા સિવાય સંસ્થાઓમાં વોલન્ટિયર બનવા સહિત લોકોને4રીતે મદદ કરી શકાય, આર્થિક દાન કરતાં પહેલાં સંસ્થા વિશે પણ જાણો\nક્રિસ્ટીન કેરોનએક વર્ષ પહેલા\nકોરોના વાઇરસ રોગચાળા ઉપરાંત પણ લોકો પૂર, ખરાબ હવામાન અને આગ વગેરે જેવી મુશ્કેલીઓનો સામનો કરી રહ્યા છે\nનાના બાળકોવાળા પરિવારો સૌથી વધુ દુઃખી છે, ડાયપર ડોનેશન દ્વારા પણ જરૂરિયાતમંદોની મદદ કરી શકાય\nઆપણે રોગચાળામાં અડધા વર્ષ કરતાં વધુ સમય વિતાવ્યો છે. આ સમય દરમિયાન, કરોડો ભારતીય પરિવારો પણ તેમની દૈનિક જરૂરિયાતો માટે ચિંતામાં મુકાયા છે. દેશમાં બેરોજગારી વધી રહી છે. આવી સ્થિતિમાં, માતા-પિતા તેમનાં બાળકો માટે જરૂરી વસ્તુઓ મેળવવામાં મુશ્કેલીમાં મૂકાઈ રહ્યાં છે. તમે ઘણાં માતા-પિતાને ફૂડ બેંકની લાંબી લાઇનમાં બાળકો માટે જમવાનું લેતા જોયાં હશે. ઘણા પરિવારો એવા છે કે જે ડાયપર જેવી વસ્તુઓ પણ નથી ખરીદી શકતા અને ઘણા પરિવારોને ઘરમાંથી કાiઢી મૂકવાનો ડર સતાવી રહ્યો છે. આવી સ્થિતિમાં, જરૂરિયાતમંદોનું ધ્યાન રાખવું પણ આપણી જવાબદારીનો એક ભાગ હોઈ શકે છે.\nઆટલું જ નહીં, દેશના ઘણા વિસ્તારોમાં હજારો પરિવારો ખરાબ હવામાનમાં પૂર જેવી સ્થિતિ સાથે સંઘર્ષ કરતા જોવા મળ્યા. રોગચાળાને કારણે નોકરીઓ કે કામ ગુમાવનારા લોકોની સામે જીવન જીવવાનું અને ખાવાનું સંકટ પણ ઊભું થયું છે. જો કે, દેશની ઘણી મદદગાર સંસ્થાઓએ જરૂરિયાતમંદોને ઘણી મદદ કરી છે. પરંતુ જો તમે પણ મદદ કરવા માગતા હો તો નીચે આપવામાં આવેલી ટિપ્સ તમને મદદ કરી શકે છે.\nતમે કેવી રીતે જરૂરિયાતમંદોને મદદ કરી શકો જાણો.\n1. વોલન્ટિયર બનીને મદદ કરો\nફીડિંગ અમેરિકા એસોસિએશનના પ્રવક્તા જુઆની વિલેરિયલના જણાવ્યા અનુસાર, આ સમય દરમિયાન મદદ કરવાની શ્રેષ્ઠ રીત વોલિયન્ટર બનવું છે. (જો સ્થાનિક સંસ્થા આને મંજૂરી આપે અને તમને તે કામ કરવું સુરક્ષિત લાગે તો) અથવા તમે પૈસા પણ દાન કરી શકો છો.\nસંસ્થાઓ હાલ સ્વયંસેવકોની અછત સાથે સંઘર્ષ કરી રહી છે કારણ કે, સામાન્ય રીતે પોતાનો સમય આપતા લોકો કોરોના વાઇરસને કારણે ઘરમાં બંધ છે. આવી સ્થિતિમાં, તમે ત્યાં રહીને સંસ્થા અને જરૂરિયાતમંદોને મદદ કરી શકો છો. તમારા લોકલ એરિયામાં ફૂડ બેંક શોધો અને જુઓ કે તમે કેવી રીતે મદદ કરી શકો છો.\n2. ડાયપર ડોનેશન સારો ઉપાય\nનાનાં બાળકોવાળા પરિવારો આ રોગચાળા દરમિયાન સૌથી વધુ ભોગ બન્યા છે. ડાયપર બેંકે પણ જરૂરિયાતમંદ લોકોના ગ્રાફમાં નોંધપાત્ર વધારો થયો હોવાનું અનુભવ્યું છે. હોપ સપ્લાયની ચીફ એક્ઝિક્યૂટિવ બાર્બરા જોન્સનના જણાવ્યા મુજબ, રોગચાળાની શરૂઆતમાં ટેક્સાસની સૌથી મોટી ડાયપર બેંક હોપ સપ્લાયે ગયા વર્ષની સરખામણીએ 3૦૦% વધુ માગ જોઈ.\nડાયપર બેંક કોઈપણ પ્રકારના ડોનેશન સમર્થન આપે છે, પરંતુ તેઓ ખાસ કરીને3અને6સાઇઝના ડાયપરની ઇચ્છા રાખે છે. નેશનલ ડાઇપર બેંક નેટવર્કની વોલન્ટિયર એડવોકેટ ઓડ્રે સાઇમ્સે જણાવ્યું કે, બેંકોમાં હંમેશાં આવા ડાયપરની અછત રહે છે. મોટી સાઇઝના ડાયપર હંમેશાં માગમાં હોય છે કારણ કે, બાળકો તેમાં લાંબા સમય સુધી રહી શકે છે.\n3. ઘર અને બીજી જરૂરિયાતમંદ વસ્તુઓમાં મદદ\nદેશની ઘણી સંસ્થાઓ મહિનાઓથી જરૂરિયાતમંદ પરિવારોની મદદ કરી રહી છે. આવી સ્થિતિમાં, તમે આ સંસ્થાઓ અથવા ખાનગી સ્તરે પણ મદદ કરી શકે છે. ઘણી સંસ્થાઓ ઘરનું ભાડું, ખોરાક, PPE કિટ, બાળકોની જરૂરિયાતનો સામાન અને ક્વોરન્ટીન સમય માટે વિશેષ વસ્તુઓની વ્યવસ્થા કરી રહી છે.\nઆ સિવાય, કેટલીક એવી સંસ્થાઓ છે જે લોકોને ઘર આપી રહી છે. આવી સ્થિતિમાં, આ સંસ્થાઓની જેમ જ તમે નાનાથી લઇને મોટા સ્તરે લોકોની મદદ કરી શકો છો.\n4. નક્કી કરો કે ક્યાં ડોનેટ કરવા માગો છો\nજો તમે નક્કી કરી ચૂક્યા હો કે તમે આર્થિક મદદ કરવા માગો છો તો પહેલાં થોડું હોમવર્ક કરી લો. કોઈપણ સંસ્થામાં દાન આપતા પહેલાં જોઈ લો કે તમારા નાણાં કેવી રીતે ખર્ચ થશે અને સંસ્થાની કાર્ય કરવાની રીત કેવી છે.\nઆ વિશે માહિતી મેળવવા માટે સંસ્થાઓની વેબસાઇટ અને સોશિયલ મીડિયા પર ચાલતી માહિતી એક સારો સ્રોત છે. આ સિવાય, ઇન્ટરનેટ પર ઘણી વેબસાઇટ્સ છે જે વિવિધ ચેરિટી વેબસાઇટ્સ વિશે માહિતી આપે છે.\nપ્રોડક્ટ લોન્ચ: અલ્ટ્રા સિમ પાવરબેંક, પોપ અપ કેમેરાવાળું ડેસ્કટોપ અને ડ્યુઅલ સ્ક્રીન લેપટોપ સહિત ભારતમાં આ નવી5પ્રોડક્ટ લોન્ચ થઈ, જાણો તમામ પ્રોડક્ટની કિંમત અને તેનાં ફીચર્સ વિશે\nICSE બોર્ડ અપડેટ્સ: 10મા અને 12મા ધોરણની કમ્પાર્ટમેન્ટ પરીક્ષાઓનું ટાઈમટેબલ જાહેર થયું,6ઓક્ટોબરથી શરૂ થશે પરીક્ષા; 17 ઓક્ટોબરે પરિણામ જાહેર થશે\nUGC NET 2020: 29,30 સપ્ટેમ્બર અને 1 ઓક્ટોબરે યોજાનારી પરીક્ષાના એડમિટ કાર્ડ જાહેર થયાં, એડમિટ કાર્ડ ડાઉનલોડ કરવા માટે આ સ્ટેપ્સ ફોલો કરો